open-index/open-wikipedia-markdown huggingface dataset:
ਲੈਲਾ ਸ਼ਾਹਜ਼ਾਦਾ

ਲੈਲਾ ਸ਼ਾਹਜ਼ਾਦਾ (ਉਰਦੂ : لیلیٰ شہزادہ)  (1926–1994) ਇੱਕ ਪਾਕਿਸਤਾਨੀ ਕਲਾਕਾਰ ਅਤੇ ਚਿੱਤਰਕਾਰ ਹੈ। 

## ਜੀਵਨ 
ਲੈਲਾ ਸ਼ਾਹਜ਼ਾਦਾ ਦਾ ਜਨਮ 1926 'ਚ ਇੰਗਲੈਂਡ ਦੇ ਲਿਟਲਹੈਂਪਟਨ ਵਿੱਚ ਹੋਇਆ ਸੀ। ਇੰਗਲੈਂਡ ਵਿੱਚ ਆਪਣੀ ਮੁੱਢਲੀ ਪੜ੍ਹਾਈ ਪੂਰੀ ਕਰਨ ਤੋਂ ਬਾਅਦ, ਉਸ ਨੇ ਪੇਂਟਰ-ਕਲਾਕਾਰ ਬਣਨ ਦਾ ਫੈਸਲਾ ਕੀਤਾ ਅਤੇ ਸ਼ੁਰੂਆਤ ਵਿੱਚ ਇੰਗਲੈਂਡ ਵਿਖੇ ਡਰਾਇੰਗ ਅਤੇ ਵਾਟਰ ਕਲਰ ਦੀ ਸਿਖਲਾਈ ਦਿੱਤੀ। ਬਾਅਦ ਵਿੱਚ, ਉਸ ਨੇ ਕਰਾਚੀ ਵਿਖੇ ਕਲਾਕਾਰ ਅਹਿਮਦ ਸਈਦ ਨਾਗੀ ਦੇ ਅਧੀਨ ਸਿਖਲਾਈ ਦਿੱਤੀ ਜਿਸ ਨੇ ਉਸ ਨੂੰ ਤੇਲ ਦੀ ਵਰਤੋਂ ਕਿਵੇਂ ਕਰਨੀ ਸਿਖਾਈ। ਉਸ ਨੇ ਆਪਣੀ ਆਰਟਸ ਕੌਂਸਲ ਆਫ਼ ਪਾਕਿਸਤਾਨ, ਕਰਾਚੀ ਵਿਖੇ 1960 ਵਿੱਚ ਆਪਣੀ ਇਕਲੌਤੀ ਪ੍ਰਦਰਸ਼ਨੀ ਲਗਾਈ। ਪਾਕਿਸਤਾਨ ਵਿੱਚ, ਸਿੰਧ ਘਾਟੀ ਸਭਿਅਤਾ ਦੀਆਂ ਕਲਾਵਾਂ ਨੂੰ ਨਮੂਨੇ ਵਜੋਂ ਵਰਤਦਿਆਂ, ਉਸ ਨੇ ਇਸ ਪੁਰਾਣੀ ਸਭਿਅਤਾ ਦੇ ਸਭਿਆਚਾਰ ਨੂੰ ਦਰਸਾਉਂਦੀ ਚਿੱਤਰਾਂ ਦੀ ਇੱਕ ਲੜੀ ਬਣਾਈ। ਇਹ ਪੇਂਟਿੰਗਜ਼ 1976 ਵਿੱਚ ਕਰਾਚੀ ਵਿਖੇ ਇੱਕ ਪ੍ਰਦਰਸ਼ਨੀ 'ਚ ਪ੍ਰਦਰਸ਼ਿਤ ਕੀਤੀਆਂ ਗਈਆਂ ਸਨ। 1986 ਵਿੱਚ, ਉਸ ਨੇ ਲੰਡਨ ਵਿੱਚ ਸ਼ੋਅਰਕਸ ਇੰਟਰਨੈਸ਼ਨਲ ਗੈਲਰੀ, ਰੀਜੈਂਟ ਸਟ੍ਰੀਟ ਵਿਖੇ ਇੱਕ ਸਮੂਹ ਸ਼ੋਅ 'ਚ ਹਿੱਸਾ ਲਿਆ। ਮੌਤ ਸੁਣਨ ਤੋਂ ਪਹਿਲਾਂ ਉਸ ਦੇ ਦੁਆਰਾ ਕੁੱਲ 60 ਤੋਂ 70 ਪੇਂਟਿੰਗਾਂ ਲਈਆਂ ਗਈਆਂ ਸਨ। ਉਸ ਦੀ ਮੌਤ 20 ਜੁਲਾਈ, 1994 ਨੂੰ ਆਪਣੇ ਸਟੂਡੀਓ ਵਿਖੇ ਗੈਸ ਦੇ ਧਮਾਕੇ ਨਾਲ ਮਾਰੀ ਗਈ ਸੀ।

## ਨਿੱਜੀ ਜੀਵਨ 
ਸ਼ਾਹਜ਼ਾਦਾ ਨੇ ਆਪਣੀ ਜ਼ਿੰਦਗੀ ਵਿੱਚ ਦੋ ਵਾਰ ਵਿਆਹ ਕਰਵਾਇਆ। ਪਹਿਲੇ ਵਿਆਹ ਤੋਂ ਉਸ ਦਾ ਇੱਕ ਪੁੱਤਰ ਅਤੇ ਇੱਕ ਧੀ, ਸੋਹੇਲ ਅਤੇ ਸ਼ਾਹੀਨ, ਹੋਏ। ਆਪਣੇ ਪਹਿਲੇ ਪਤੀ ਤੋਂ ਵੱਖ ਹੋਣ ਤੋਂ ਬਾਅਦ ਉਸ ਨੂੰ ਉਨ੍ਹਾਂ ਦੇ ਬੇਟੇ ਦੀ ਜਿੰਮੇਵਾਰੀ ਦੇ ਦਿੱਤਾ ਗਈ ਅਤੇ ਪਹਿਲੇ ਪਤੀ ਨੂੰ ਉਨ੍ਹਾਂ ਦੀ ਧੀ ਦੀ ਹਿਰਾਸਤ ਵਿੱਚ ਲੈ ਲਿਆ ਗਿਆ। ਉਸ ਨੇ ਦੁਬਾਰਾ ਵਿਆਹ ਕਰਵਾ ਲਿਆ ਅਤੇ ਦੂਸਰਾ ਵਿਆਹ ਜ਼ਾਹਰ ਨਾਲ ਹੋਇਆ, ਪਰੰਤੂ ਉਹ ਆਪਣੀ ਧੀ ਸ਼ਾਹੀਨ ਦੇ ਗੁਆਚ ਜਾਣ 'ਤੇ ਕਦੇ ਭਾਵੁਕ ਨਹੀਂ ਹੋ ਸਕਿਆ। ਬਾਅਦ ਵਿੱਚ, ਉਸ ਨੇ ਮਾਂ ਅਤੇ ਬੱਚੇ ਦਾ ਸਿਰਲੇਖ ਨਾਲ ਇੱਕ ਪੇਂਟਿੰਗ ਕੀਤੀ। ਕੁਝ ਦੋਸਤਾਂ ਅਤੇ ਕਲਾ ਆਲੋਚਕਾਂ ਨੇ ਕਿਹਾ ਕਿ ਪੇਂਟਿੰਗ ਉਸ ਦੀ ਮਾਂ ਵਾਂਗ ਉਸ ਦੇ ਆਪਣੇ ਦਰਦ ਦਾ ਪ੍ਰਤੀਬਿੰਬ ਸੀ।

## ਮੌਤ 
ਲੈਲਾ ਸ਼ਾਹਜ਼ਾਦਾ ਦੀ ਮੌਤ 20 ਜੁਲਾਈ 1994 ਨੂੰ ਇਸਲਾਮਾਬਾਦ, ਪਾਕਿਸਤਾਨ ਵਿੱਚ ਆਪਣੇ ਸਟੂਡੀਓ ਵਿੱਚ ਹੋਏ ਇੱਕ ਗੈਸ ਧਮਾਕੇ ਵਿੱਚ ਹੋਈ ਸੀ।

## ਸਨਮਾਨ 
* ਤਮਗਾ-ਏ-ਇਮਤਿਆਜ , ਪਾਕਿਸਤਾਨ ਦੇ ਰਾਸ਼ਟਰਪਤੀ ਦੁਆਰਾ,1968।
* 1995 ਵਿੱਚ ਪਾਕਿਸਤਾਨ ਦੇ ਰਾਸ਼ਟਰਪਤੀ ਦੁਆਰਾ ਪ੍ਰਾਈਡ ਆਫ ਪਰਫਾਰਮੈਂਸ ਅਵਾਰਡ। 
* ਉਸ ਨੂੰ 1975 ਵਿੱਚ ਨਿਊਯਾਰਕ ਦੀ “ਕੀ ਟੂ ਦਿ ਸਿਟੀ” ਨਾਲ ਨਿਵਾਜਿਆ ਗਿਆ ਸੀ - ਇਹ ਪੁਰਸਕਾਰ ਪ੍ਰਾਪਤ ਕਰਨ ਵਾਲੀ ਇਕਲੌਤੀ ਪਾਕਿਸਤਾਨੀ। 
* ਉਸ ਦੇ ਕੰਮ ਦਾ ਸਨਮਾਨ ਕਰਨ ਲਈ, ਉਸ ਨੂੰ 2006 ਵਿੱਚ ਪਾਕਿਸਤਾਨ ਡਾਕ ਵਿਭਾਗ ਦੁਆਰਾ ਇੱਕ ਯਾਦਗਾਰੀ ਡਾਕ ਟਿਕਟ ਜਾਰੀ ਕੀਤੀ ਗਈ ਸੀ।

## ਹਵਾਲੇ 
## ਬਾਹਰੀ ਲਿੰਕ 
*Pakistan Post honours deceased artists  The News International (newspaper)

ਸ਼੍ਰੇਣੀ:ਜਨਮ 1926
ਸੈਚੂਰੇਟਡ ਅਤੇ ਅਨਸੈਚੂਰੇਟਡ ਮਿਸ਼ਰਣ

ਜੈਵਿਕ ਰਸਾਇਣ ਵਿੱਚ, ਇੱਕ **ਸੈਚੂਰੇਟਡ ਮਿਸ਼ਰਣ** ਓਹ ਰਸਾਇਣਕ ਮਿਸ਼ਰਣ ਹੁੰਦਾ ਹੈ ਜਿਸ ਦੇ ਵਿੱਚ ਕਾਰਬਨ ਐਟਮ ਕਿਸੇ ਚੇਨ ਵਿੱਚ ਇੱਕ ਸਿੰਗਲ ਬੋਂਡ ਨਾਲ ਜੁੜੇ ਹੁੰਦੇ ਹਨ। ਅਲਕੇਨ ਸੈਚੂਰੇਟਡ ਹਾਈਡ੍ਰੋਕਾਰਬਨ ਦੀ ਹੀ ਉਦਾਹਰਨ ਹਨ। **ਅਨਸੈਚੂਰੇਟਡ ਮਿਸ਼ਰਣ** ਓਹ ਰਸਾਇਣਕ ਮਿਸ਼ਰਣ ਹੁੰਦਾ ਹੈ ਜਿਸ ਦੇ ਵਿੱਚ ਕਾਰਬਨ-ਕਾਰਬਨ ਐਟਮ ਡਬਲ ਜਾ ਫਿਰ ਟਰਿੱਪਲ ਬੋਂਡ ਨਾਲ ਜੁੜੇ ਹੁੰਦੇ ਹਨ ਜੋ ਕਿ ਅਲਕੀਨ ਅਤੇ ਅਲਕਾਇਨ ਦੇ ਵਿੱਚ ਕ੍ਰਮਵਾਰ ਪਾਏ ਜਾਂਦੇ ਹਨ। ਸੈਚੂਰੇਟਡ ਅਤੇ ਅਨਸੈਚੂਰੇਟਡ ਮਿਸ਼ਰਣ ਸਿਰਫ ਇੱਕ ਕਾਰਬਨ ਐਟਮ ਦੀ ਨਾਲ ਹੀ ਨਹੀਂ ਬਣੇ ਹੁੰਦੇ ਬਲਕਿ ਇਹ ਕਾਰਬਨ ਐਟਮ ਆਪਸ ਵਿੱਚ ਇੱਕ ਰਿੰਗ ਜਾ ਫਿਰ ਬ੍ਰਾਚ ਚੇਨ ਦੇ ਰੂਪ ਵਿੱਚ ਵੀ ਜੁੜੇ ਪਾਏ ਜਾ ਸਕਦੇ ਹਨ। ਇਹਨਾਂ ਦੇ ਨਾਲ ਕਈ ਵਾਰ ਫੰਕਸ਼ਨਲ ਗਰੁੱਪ ਵੀ ਲੱਗਿਆ ਹੋਇਆ ਹੋ ਸਕਦਾ ਹੈ। ਇਸਦੇ ਕਰਕੇ ਫੈਟੀ ਤੇਜਾਬਾਂ ਨੂੰ ਸੈਚੂਰੇਟਡ ਅਤੇ ਅਨਸੈਚੂਰੇਟਡ ਦੇ ਰੂਪ ਵਿੱਚ ਵਰਗੀਕਰਨ ਕੀਤਾ ਜਾ ਸਕਦਾ ਹੈ। ਕਿਸੇ ਫ਼ੈਟ ਤੇਜਾਬ ਦੇ ਅਨਸੈਚੂਰੇਸ਼ਨ ਦੀ ਮਾਤਰਾ ਉਸ ਦੇ ਆਇਓਡੀਨ ਨੰਬਰ ਲੱਭ ਕੇ ਪਤਾ ਕੀਤੀ ਜਾ ਸਕਦੀ ਹੈ।

ਅਨਸੈਚੂਰੇਟਡ ਮਿਸ਼ਰਣ ਨਾਲ ਅਡੀਸ਼ਨ ਪ੍ਰੀਕਿਰਿਆ ਨੂੰ ਅੰਜ਼ਾਮ ਦਿੱਤਾ ਜਾ ਸਕਦਾ ਹੈ। ਜੇ ਕਿਸੇ ਮਿਸ਼ਰਣ ਦਾ ਸੈਚੂਰੇਟਡ ਜਾ ਅਨਸੈਚੂਰੇਟਡ ਹੋਣ ਬਾਰੇ ਪਤਾ ਲਗਾਉਣਾ ਹੋਵੇ ਤਾਂ ਉਸਨੂੰ ਬ੍ਰੋਮਿਨ ਪਾਣੀ ਦੇ ਵਿੱਚ ਲੰਗਾਇਆ ਜਾਂਦਾ ਹੈ। ਜੇਕਰ ਬ੍ਰੋਮਿਨ ਪਾਣੀ ਦਾ ਲਾਲ-ਭੂਰਾ ਰੰਗ ਉੱਡ ਜਾਂਦਾ ਹੈ ਤਾਂ ਮਿਸ਼ਰਣ ਅਨਸੈਚੂਰੇਟਡ ਹੁੰਦਾ ਹੈ।

ਕਿਸੇ ਵੀ ਕਾਰਬਨ ਚੇਨ ਜਿਵੇਂ ਕੀ ਫੈਟੀ ਤੇਜਾਬ ਦੇ ਵਿੱਚ ਡਬਲ ਜਾ ਫਿਰ ਟਰਿੱਪਲ ਬੋਂਡ ਮੌਜੂਦ ਹੋਣ ਨਾਲ ਚੇਨ ਥੋੜੀ ਜਿਹੀ ਕਿੰਕ ਜਾ ਫਿਰ ਬੈੰਡ ਜੋ ਜਾਂਦਾ ਹੈ। ਇਹਨਾਂ ਕਿੰਕਾਂ ਦੇ ਵਿੱਚ ਮੈਕਰੋ-ਸੰਸਥਾਗਤ ਲਾਗੂ ਹੁੰਦੀ ਹੈ। ਅਨਸੈਚੂਰੇਟਡ ਫੈਟ, ਕਮਰੇ ਦੇ ਤਾਪਮਾਨ 'ਤੇ ਤਰਲ ਰੂਪ ਵਿੱਚ ਹੁੰਦੇ ਹਨ, ਬਲਕਿ ਸੈਚੂਰੇਟਡ ਠੋਸ ਹੁੰਦੇ ਹਨ। ਅਨਸੈਚੂਰੇਟਡ ਇਸ ਕਰਕੇ ਤਰਲ ਰੂਪ ਵਿੱਚ ਹੁੰਦੇ ਹਨ ਕਿਓਂਕਿ ਇਹਨਾਂ ਵਿੱਚ ਕਿੰਕਾਂ ਦੀ ਮੌਜੂਦਗੀ ਨਾਲ ਅਣੂ ਆਪਸ ਵਿੱਚ ਇੱਕਠੇ ਨਹੀਂ ਬੰਨੇ ਜਾਂਦੇ। ਇਸ ਤਰਾਂ ਦੇ ਫ਼ੈਟ ਨੂੰ ਤੇਲ ਕਿਹਾ ਜਾਂਦਾ ਹੈ ਜੋ ਕੀ ਮੱਛੀਆਂ ਅਤੇ ਬੂਟਿਆਂ ਦੇ ਵਿੱਚ ਮੌਜੂਦ ਹੁੰਦੇ ਹਨ।

ਹੋਰ ਅਨਸੈਚੂਰੇਟਡ ਹਾਈਡਰੋਕਾਰਬਨ ਵਿੱਚ, ਦੋ ਕਾਰਬਨ ਦੇ ਵਿਚਕਾਰ ਡਬਲ ਬੰਧਨ ਹੋਣ ਕਰਕੇ ਇਹਨਾਂ ਦੇ ਪਰਮਾਣੂਆਂ ਦੀ ਰੋਟੇਸ਼ਨ ਰੁੱਕ ਜਾਂਦੀ ਹੈ ਜਿਸ ਕਰਕੇ ਇਹ ਇੱਕ ਖਾਸ ਬਣਤਰ ਦੇ ਵਿੱਚ ਲਾਕ ਹੋ ਜਾਂਦੇ ਹਨ। ਜਦੋਂ ਕਾਰਬਨ ਦੇ ਜੁੜੇ ਹੋਏ ਪਰਮਾਣੁ ਹਰ ਕਾਰਬਨ ਉੱਤੇ ਸਮਾਨ ਜਗਹ ਲੈ ਲੈਂਦੇ ਹਨ ਤਾਂ ਓਹਨਾਂ ਨੂੰ "ਸਿਸ" ਰੂਪ ਕਿਹਾ ਜਾਂਦਾ ਹੈ। ਪਰ ਜੇਕਰ ਕਾਰਬਨ ਐਟਮ ਇੱਕ-ਦੂਜੇ ਦੇ ਉਲਟ ਹੋਣ ਤਾਂ ਓਹਨਾਂ ਨੂੰ "ਟ੍ਰਾੰਸ" ਰੂਪ ਮੰਨਿਆ ਜਾਂਦਾ ਹੈ। ਕੁਦਰਤੀ ਹਾਈਡਰੋਕਾਰਬਨ "ਸਿਸ" ਰੂਪ ਵਿੱਚ ਮੌਜੂਦ ਹੁੰਦੇ ਹਨ ਹੈ, ਪਰ ਮੁੱਦੇ ਨਿਰਮਿਤ ਹਾਈਡਰੋਕਾਰਬਨ "ਟ੍ਰਾੰਸ" ਰੂਪ ਵਿੱਚ ਹੁੰਦੇ ਹਨ। ਮਨੁੱਖੀ ਸ਼ਰੀਰ ਵਿੱਚ ਓਹਨਾਂ ਇੰਜਾਇਮ ਦੀ ਘਾਟ ਹੁੰਦੀ ਹੈ ਜੋ ਕਿ ਟ੍ਰਾੰਸ ਰੂਪ ਵਾਲੇ ਹਾਈਡਰੋਕਾਰਬਨ ਨੂੰ ਤੋੜ ਸਕਣ। ਇਸ ਕਰਕੇ ਟ੍ਰਾੰਸ ਹਾਈਡਰੋਕਾਰਬਨ ਦਾ ਬਣਨਾ ਖਤਰਨਾਕ ਅਤੇ ਨਾਤੰਦਰੁਸਤ ਮੰਨਿਆ ਜਾਂਦਾ ਹੈ। ਅਨਸੈਚੂਰੇਟਡ ਹਾਈਡਰੋਕਾਰਬਨ ਜਿਸ ਦੇ ਦੋ ਅਲਗ-ਅਲਗ ਬਣਤਰਾਂ ਹਹੁੰਦੀਆਂ ਹਨ ਓਹਨਾਂ ਨੂੰ ਜੀਓਮੈਟ੍ਰਿਕ ਆਈਸੋਮਰ ਦੇ ਵਿੱਚ ਵਰਗੀਕਰਨ ਕੀਤਾ ਜਾਂਦਾ ਹੈ।

## ਇਹ ਵੀ ਵੇਖੋ
*ਸੈਚੂਰੇਸ਼ਨ (ਰਸਾਇਣ)

## ਹਵਾਲੇ
ਸ਼੍ਰੇਣੀ:ਜੈਵਿਕ ਰਸਾਇਣ
ਸ਼੍ਰੇਣੀ:ਰਸਾਇਣਕ ਨਾਮਕਰਨ
ਹੰਸਿਕਾ ਮੋਟਵਾਨੀ

**ਹੰਸਿਕਾ ਮੋਟਵਾਨੀ** ਇੱਕ ਭਾਰਤੀ ਅਦਾਕਾਰਾ ਹੈ ਜਿਸਨੇ ਆਪਣੀ ਪ੍ਰਮੁੱਖ ਪਛਾਣ ਤਾਮਿਲ ਅਤੇ ਤੇਲਗੂ ਫ਼ਿਲਮਾਂ ਵਿੱਚ ਬਣਾਈ। ਇਸਨੇ ਆਪਣੇ ਫ਼ਿਲਮੀ ਕੈਰੀਅਰ ਦੀ ਸ਼ੁਰੂਆਤ ਤੇਲਗੂ ਫ਼ਿਲਮ ਦੇਸਮੁਦੁਰੁ ਤੋਂ ਕੀਤੀ ਜਿਸ ਲਈ ਇਸਨੂੰ ਫ਼ਿਲਮ ਫ਼ੇਅਰ ਅਵਾਰਡ ਫੋਰ ਬੇਸਟ ਫੀਮੇਲ ਡੇਬਿਊ-ਸਾਉਥ ਮਿਲਿਆ।

## ਮੁੱਢਲਾ ਜੀਵਨ
ਹੰਸਿਕਾ ਦਾ ਜਨਮ ਮੁੰਬਈ, [ਭਾਰਤ ਵਿੱਚ ਹੋਇਆ। ਹੰਸਿਕਾ ਦੇ ਪਿਤਾ ਪ੍ਰਦੀਪ ਮੋਟਵਾਨੀ ਇੱਕ ਬਿਜਨੈਸਮੈਨ ਅਤੇ ਮਾਤਾ ਮੋਨਾ ਮੋਟਵਾਨੀ, ਚਮੜੀ ਦੇ ਇਲਾਜ ਦੀ ਮਾਹਿਰ ਸੀ। ਇਸਦਾ ਇੱਕ ਭਰਾ ਹੈ ਜਿਸਦਾ ਨਾਂ ਪ੍ਰਕਾਸ਼ ਮੋਟਵਾਨੀ ਹੈ। ਹੰਸਿਕਾ ਦੀ ਮਾਤ-ਬੋਲੀ [ਸਿੰਧੀ ਹੈ। ਹੰਸਿਕਾ ਨੇ ਪੋਦਾਰ ਇੰਟਰਨੈਸ਼ਨਲ ਸਕੂਲ, ਮੁੰਬਈ ਟੋ ਸਿੱਖਿਆ ਪ੍ਰਾਪਤ ਕੀਤੀ।

## ਨਿੱਜੀ ਜੀਵਨ 
ਹੰਸਿਕਾ ਲੋਕ ਭਲਾਈ ਨਾਲ ਸੰਬੰਧਿਤ ਗਤੀਵਿਧੀਆਂ ਵਿੱਚ ਹਿੱਸਾ ਲੈਂਦੀ ਹੈ। ਉਹ 30 ਗਰੀਬ ਬੱਚਿਆਂ ਦੀ ਸਿੱਖਿਆ ਲਈ ਵਿੱਤੀ ਸਹਾਇਤਾ ਮੁਹੱਈਆ ਕਰਵਾਉਂਦੀ ਹੈ ਅਤੇ ਛਾਤੀ ਦੇ ਕੈਂਸਰ ਨਾਲ ਪੀੜਤ 10 ਔਰਤਾਂ ਦੀ ਡਾਕਟਰੀ ਜ਼ਰੂਰਤਾਂ ਦਾ ਵੀ ਖਿਆਲ ਰੱਖਦੀ ਹੈ। ਉਹ ਚੇਨਈ ਟਰਨਸ ਪਿੰਕ ਦੀ ਬ੍ਰਾਂਡ ਅੰਬੈਸਡਰ ਹੈ, ਜੋ ਔਰਤਾਂ ਵਿੱਚ ਬ੍ਰੈਸਟ ਕੈਂਸਰ ਦੀ ਜਾਗਰੂਕਤਾ ਨੂੰ ਉਤਸ਼ਾਹਤ ਕਰਨ ਲਈ ਜਾਗਰੂਕਤਾ ਪ੍ਰੋਗਰਾਮਾਂ ਨੂੰ ਆਯੋਜਿਤ ਕਰਦੇ ਹਨ।

2014 ਵਿੱਚ, ਉਸਨੂੰ ਫੋਰਬਸ ਦੀ 250 ਮਸ਼ਹੂਰ ਹਸਤੀਆਂ ਦੀ ਸੂਚੀ ਵਿੱਚ ਸ਼ਾਮਲ ਕੀਤਾ ਗਿਆ ਸੀ।

## ਕੈਰੀਅਰ
ਹੰਸਿਕਾ ਨੇ ਆਪਣਾ ਐਕਟਿੰਗ ਕੈਰੀਅਰ ਸ਼ਾਕਾ ਲਾਕਾ ਬੂਮ ਬੂਮ ਸੀਰੀਅਲ ਤੋਂ ਸ਼ੁਰੂ ਕੀਤਾ। ਇਸ ਤੋਂ ਬਾਅਦ ਇਸਨੇ ਭਾਰਤੀ ਨਾਟਕ ਦੇਸ ਮੇਂ ਨਿਕਲਾ ਹੋਗਾ ਚਾਂਦ ਵਿੱਚ ਭੂਮਿਕਾ ਅਦਾ ਕੀਤੀ ਅਤੇ ਪਸੰਦੀਦਾ ਬੱਚੇ ਐਕਟਰ ਦਾ ਅਵਾਰਡ ਜਿੱਤਿਆ। ਇਸ ਤੋਂ ਬਾਅਦ ਇਸਨੇ ਕੋਈ ਮਿਲ ਗਿਆ ਫ਼ਿਲਮ ਵਿੱਚ ਪ੍ਰੀਤੀ ਜ਼ਿੰਟਾ ਅਤੇ ਰਿਤਿਕ ਰੋਸ਼ਨ ਨਾਲ ਕੰਮ ਕੀਤਾ।

## ਫ਼ਿਲਮੋਗ੍ਰਾਫੀ
## ਟੈਲੀਵਿਜ਼ਨ
## Awards and nominations 
## ਹਵਾਲੇ
ਸ਼੍ਰੇਣੀ:ਜ਼ਿੰਦਾ ਲੋਕ
ਸ਼੍ਰੇਣੀ:ਭਾਰਤੀ ਅਦਾਕਾਰਾਵਾਂ
ਸ਼੍ਰੇਣੀ:ਤੇਲਗੂ ਸਿਨੇਮਾ ਵਿੱਚ ਅਦਾਕਾਰਾਵਾਂ
ਸ਼੍ਰੇਣੀ:ਭਾਰਤੀ ਬਾਲ ਅਭਿਨੇਤਰੀਆਂ
ਸ਼੍ਰੇਣੀ:ਜਨਮ 1991
ਸ਼੍ਰੇਣੀ:21ਵੀਂ ਸਦੀ ਦੀਆਂ ਭਾਰਤੀ ਅਭਿਨੇਤਰੀਆਂ
ਲੀਨਾ ਨਾਇਰ

**ਲੀਨਾ ਨਾਇਰ** (ਜਨਮ 1969) ਯੂਨੀਲੀਵਰ ਦੇ  ਲੀਡਰਸ਼ਿਪ ਅਤੇ ਸੰਗਠਨ ਦੇ ਵਿਕਾਸ ਲਈ ਗਲੋਬਲ ਸੀਨੀਅਰ ਉਪ-ਰਾਸ਼ਟਰਪਤੀ ਹੈ। ਉਸ ਨੇ ਜ਼ੇਵੀਅਰ ਸਕੂਲ ਆਫ਼ ਮੈਨੇਜਮੇਂਟ ਤੋਂ ਪੜ੍ਹਾਈ  ਕਿੱਤੀ ਅਤੇ ਯੂਨੀਲੀਵਰ ਦੇ ਭਾਰਤੀ ਸ਼ਾਖਾ ਤੇ 1992 ਤੋਂ ਪ੍ਰਬੰਦਕ ਦੇ ਤੌਰ ਤੇ ਕੰਮ ਕਰ ਰਹੀ ਹੈ। ਉਸਦੇ ਜੂਨ 2007 ਵਿੱਚ ਕਾਰਜਕਾਰੀ ਡਾਇਰੈਕਟਰ ਬਣਨ ਤੇ ਇਹ ਹਿੰਦੁਸਤਾਨ ਯੂਨੀਲੀਵਰ ਲਿਮਟਿਡ (HUL)  ਤੇ ਪ੍ਰਬੰਧਕ ਕਮੇਟੀ ਦੀ ਪਹਿਲੀ ਮਹਿਲਾ ਸੀ। 15 ਦਸੰਬਰ 2015 ਤੇ ਇਹ ਯੂਨੀਲੀਵਰ ਦੀ ਸੀ.ਐਚ.ਆਰ.ਓ. ਬਣ ਗਈ। ਇੱਕ ਸਾਲ ਬਾਅਦ ਉਸਨੂੰ ਯੂਨੀਲੀਵਰ ਸਾਊਥ ਏਸ਼ੀਆ ਲੀਡਰਸ਼ਿਪ ਟੀਮ ਵਿੱਚ ਵੀ ਪਹਿਲੀ ਔਰਤ ਵਜੋਂ ਨਿਯੁਕਤ ਕੀਤਾ ਗਿਆ ਸੀ, ਉਸ ਦੀ ਟੀਮ ਯੂਨੀਲੀਵਰ ਦੇ ਵਾਧੇ ਲਈ ਭਾਰਤ, ਪਾਕਿਸਤਾਨ, ਬੰਗਲਾਦੇਸ਼, ਸ੍ਰੀਲੰਕਾ ਅਤੇ ਨੇਪਾਲ ਬਾਜ਼ਾਰਾਂ ਵਿੱਚ ਜ਼ਿੰਮੇਵਾਰ ਹੈ।ਲੀਨਾ ਨੇ ਯੂਨੀਲੀਵਰ ਦੀ ਮਨੁੱਖੀ ਪੂੰਜੀ ਦੀ ਸਮੁੱਚੀ ਜ਼ਿੰਮੇਵਾਰੀ ਨਿਭਾਈ ਹੈ, ਜੋ ਕਿ 190 ਦੇਸ਼ਾਂ ਵਿੱਚ ਫੈਲੇ ਮਲਟੀਪਲ ਰੈਗੂਲੇਟਰੀ ਅਤੇ ਲੇਬਰ ਵਾਤਾਵਰਨ ਵਿੱਚ ਕੰਮ ਕਰਦੀ ਹੈ। ਉਹ ਇਹ ਸੁਨਿਸ਼ਚਿਤ ਕਰਦੀ ਹੈ ਕਿ ਉੱਚ ਵਪਾਰਕ ਕਾਰਗੁਜ਼ਾਰੀ ਪ੍ਰਦਾਨ ਕਰਨ ਲਈ ਸਹੀ ਯੋਗਤਾਵਾਂ ਅਤੇ ਮਾਨਸਿਕਤਾ ਦੇ ਨਾਲ ਕੰਪਨੀ ਕੋਲ ਸਹੀ ਲੋਕ ਹਨ, ਜੋ ਯੂਨੀਲੀਵਰ ਨੂੰ ਵਾਤਾਵਰਨਿਕ ਅਤੇ ਸਕਾਰਾਤਮਕ ਸਮਾਜਿਕ ਪ੍ਰਭਾਵਾਂ ਦੇ ਨਾਲ ਇਸ ਦੇ ਅਭਿਲਾਸ਼ੀ ਕਾਰੋਬਾਰ ਦੇ ਵਾਧੇ ਨੂੰ ਪੂਰਾ ਕਰਨ ਦੇ ਯੋਗ ਬਣਾਉਂਦਾ ਹੈ। ਉਹ ਸੰਸਥਾ ਦੀ ਵਿਭਿੰਨਤਾ ਅਤੇ ਸ਼ਮੂਲੀਅਤ ਏਜੰਡੇ ਦੀ ਵੀ ਅਗਵਾਈ ਕਰਦੀ ਹੈ ਅਤੇ ਇਹ ਸੁਨਿਸ਼ਚਿਤ ਕਰਦੀ ਹੈ ਕਿ ਇਸ ਦੀ ਕਾਰਜ-ਸ਼ਕਤੀ ਸੱਚਮੁੱਚ ਵਿਭਿੰਨ ਅਤੇ ਸੰਮਿਲਿਤ ਹੈ।

## ਜ਼ਿੰਦਗੀ 
ਇਸਦਾ ਜਨਮ ਕੋਲਹਾਪੁਰ, ਮਹਾਰਾਸ਼ਟਰ ਵਿੱਚ ਹੋਇਆ। ਜ਼ੇਵੀਅਰ ਸਕੂਲ ਆਫ਼ ਮੈਨੇਜਮੇਂਟ ਤੋਂ ਗ੍ਰੈਜੂਏਟ ਹੋਣ ਤੋਂ ਬਾਅਦ ਇਸਨੇ  ਕੋਲਕਾਤਾ, ਅੰਬੱਤੁਰ, ਤਾਮਿਲਨਾਡੂ ਅਤੇ ਤਲੋਜਾ, ਮਹਾਰਾਸ਼ਟਰ ਵਿੱਚ ਤਿੰਨ ਅਲੱਗ-ਅਲੱਗ ਫੈਕਟਰੀਆਂ ਵਿੱਚ ਕੰਮ ਕਿੱਤਾ।

## ਇਨਾਮ ਅਤੇ ਸਨਮਾਨ
* ਗ੍ਰੇਟ ਬ੍ਰਿਟੇਨ ਦੀ ਮਹਾਰਾਨੀ ਐਲਿਜ਼ਾਬੇਥ II ਦੁਆਰਾ ਯੂ.ਕੇ. (2017) ਦੇ ਇੱਕ ਉੱਘੇ ਭਾਰਤੀ ਵਪਾਰਕ ਨੇਤਾਵਾਂ ਵਜੋਂ ਮਾਨਤਾ ਪ੍ਰਾਪਤ
* ਫਾਈਨੈਂਸ਼ੀਅਲ ਟਾਈਮਜ਼ (2016 ਅਤੇ 2017) ਦੁਆਰਾ ਬੀ.ਏ.ਐਮ.ਏ. (ਕਾਲੇ, ਏਸ਼ੀਅਨ ਅਤੇ ਘੱਟਗਿਣਤੀ ਨਸਲੀ) ਨੇਤਾਵਾਂ ਦੀ ਚੋਟੀ ਦੀਆਂ 20 ਸੂਚੀਆਂ
* ਬਿਜ਼ਨਸ ਟੂਡੇ ਕਾਰੋਬਾਰ ਵਿੱਚ ਲਗਾਤਾਰ 7 ਸਾਲਾਂ ਤੋਂ 25 ਸਭ ਤੋਂ ਸ਼ਕਤੀਸ਼ਾਲੀ ਔਰਤਾਂ ਦੀ ਸੂਚੀ ਇਚ ਦਰਜ ਹੈ
* ਪ੍ਰਚੂਨ ਅਤੇ ਖਪਤਕਾਰ (2015) ਦੀ ਸ਼੍ਰੇਣੀ ਵਿੱਚ ਯੂ.ਕੇ. ਦਾ ਪਹਿਲਾ ਮਹਿਲਾ ਪੁਰਸਕਾਰ
* ਵਰਵ ਮੈਗਜ਼ੀਨ ਦੁਆਰਾ ਭਾਰਤ ਵਿੱਚ 50 ਸਭ ਤੋਂ ਪ੍ਰਭਾਵਸ਼ਾਲੀ ਔਰਤਾਂ ਵਿੱਚ ਸ਼ੁਮਾਰ ਕੀਤਾ ਗਿਆ
* ਐਨ.ਐਚ.ਆਰ.ਡੀ.ਐਨ. (2010) ਦੁਆਰਾ "ਸੀਜ਼ਨਡ ਐਚ.ਆਰ. ਪ੍ਰੋਫੈਸ਼ਨਲ"
* ਹਿੰਦੁਸਤਾਨ ਟਾਈਮਜ਼ ਦੁਆਰਾ "ਐਚ.ਆਰ. ਚੈਂਪੀਅਨ" ਅਤੇ ਸਟਾਰ ਨਿਊਜ਼ ਟੇਲੈਂਟ ਲੀਡਰਸ਼ਿਪ ਦੁਆਰਾ "ਐਚ.ਆਰ. ਲੀਡਰ ਆਫ਼ ਦਿ ਈਅਰ" ਕਿਹਾ ਗਿਆ

## ਹਵਾਲੇ 
ਸ਼੍ਰੇਣੀ:ਜਨਮ 1969
ਸ਼੍ਰੇਣੀ:ਜ਼ਿੰਦਾ ਲੋਕ
ਸ਼੍ਰੇਣੀ:ਭਾਰਤੀ ਲੋਕ
ਸੁਹਾਈ ਅਬਰੋ

**ਸੁਹਾਈ ਅਬਰੋ** ਇਕ ਪਾਕਿਸਤਾਨੀ ਨ੍ਰਤਕੀ ਅਤੇ ਅਦਾਕਾਰਾ ਹੈ। ਉਹ ਨਿ੍ਰਤ ਦੀ ਮਾਹਿਰ ਹੈ ਅਤੇ ਕਲਾਸਿਕ ਨਿ੍ਰਤ ਕਰਦੀ ਹੈ। ਸੁਹਾਈ ਨੇ ਕਈ ਟੈਲੀਵਿਜਨ ਡਰਾਮਿਆਂ, ਸੀਰੀਅਲਾਂ ਅਤੇ ਰੰਗਮੰਚ ਵਿੱਚ ਕੰਮ ਕੀਤਾ ਹੈ। ਉਸਨੇ 2013 ਵਿੱਚ ਪਹਿਲੇ ਹਮ ਅਵਾਰਡਸ ਵਿੱਚ ਨਵੀਂ ਸਨਸਨੀਖੇਜ਼ ਅਦਾਕਾਰਾ ਦਾ ਖਿਤਾਬ ਜਿੱਤਿਆ ਸੀ।

## ਸ਼ੁਰੂਆਤੀ ਜੀਵਨ 
ਸੁਹਾਈ ਅਬਰੋ ਦਾ ਜਨਮ ਅਤੇ ਪਾਲਣ ਪੋਸ਼ਣ ਕਰਾਚੀ, ਪਾਕਿਸਤਾਨ ਵਿੱਚ ਹੋਇਆ ਸੀ। ਉਸਦੀ ਮਾਂ (ਅਤੀਆ ਦਾਊਦ) ਇੱਕ ਮਸ਼ਹੂਰ ਕਵੀ ਹੈ। ਉਸਦੇ ਪਿਤਾ (ਖੁਦਾ ਬਕਸ਼ ਅਬਰੋ), ਇੱਕ ਵਿਜ਼ੂਅਲ ਕਲਾਕਾਰ ਨੇ ਉਸਨੂੰ ਕਈ ਤਰ੍ਹਾਂ ਦੇ ਵਿਸ਼ਵ ਸੰਗੀਤ ਨਾਲ ਜਾਣੂ ਕਰਵਾਇਆ। 
ਅਬਰੋ ਨੇ ਕਲਾਸੀਕਲ ਡਾਂਸਰ ਸ਼ੀਮਾ ਕਰਮਾਨੀ ਤੋਂ ਸੱਤ ਸਾਲ ਦੀ ਉਮਰ ਵਿੱਚ ਕਲਾਸੀਕਲ ਡਾਂਸ ਦੀ ਸਿਖਲਾਈ ਸ਼ੁਰੂ ਕੀਤੀ, ਅਤੇ ਅੱਠ ਸਾਲ ਦੀ ਉਮਰ ਵਿੱਚ ਆਪਣੇ ਪਹਿਲੇ ਸੰਗੀਤ ਵੀਡੀਓ ਵਿੱਚ ਪ੍ਰਦਰਸ਼ਨ ਕੀਤਾ। ਜਦੋਂ ਉਹ ਬਾਰਾਂ ਸਾਲ ਦੀ ਸੀ ਤਾਂ ਉਸਨੇ ਟੈਲੀਫਿਲਮਾਂ ਵਿੱਚ ਦਿਖਾਈ ਦੇਣਾ ਸ਼ੁਰੂ ਕੀਤਾ। 
2010 ਵਿੱਚ, ਇੱਕ ਸੱਟ ਤੋਂ ਬਾਅਦ ਜਿਸ ਵਿੱਚ ਉਸਦੀ ਟੇਲਬੋਨ ਦੀ ਸਰਜਰੀ ਦੀ ਲੋੜ ਸੀ, ਅਬਰੋ ਦੇ ਡਾਕਟਰ ਨੇ ਉਸਨੂੰ ਡਾਂਸ ਨਾ ਕਰਨ ਦੀ ਚੇਤਾਵਨੀ ਦਿੱਤੀ। ਕਿਉਂਕਿ ਉਸਨੇ ਆਪਣੇ ਸਕੂਲ ਵਿੱਚ ਇੱਕ ਡਾਂਸ ਕਰਨ ਦਾ ਵਾਅਦਾ ਕੀਤਾ ਸੀ, ਹਾਲਾਂਕਿ, ਅਬਰੋ ਨੇ ਸਟੇਜ ਦੇ ਕਿਨਾਰੇ 'ਤੇ ਬੈਠ ਕੇ ਪ੍ਰਦਰਸ਼ਨ ਕੀਤਾ, ਸਿਰਫ ਆਪਣੇ ਹੱਥਾਂ ਅਤੇ ਚਿਹਰੇ ਨੂੰ ਹਿਲਾ ਕੇ ਦਰਸ਼ਕਾਂ ਤੋਂ ਤਾੜੀਆਂ ਪ੍ਰਾਪਤ ਕੀਤੀਆਂ।
ਅਬਰੋ ਨੂੰ ਕਿਸ਼ੋਰ ਉਮਰ ਦੇ ਅੰਤ ਵਿੱਚ ਮਿਰਗੀ ਦਾ ਪਤਾ ਲੱਗਿਆ ਸੀ।

## ਫਿਲਮੋਗਰਾਫੀ 
## ਰੰਗਮੰਚ 
## ਹਵਾਲੇ 
ਸ਼੍ਰੇਣੀ:21ਵੀਂ ਸਦੀ ਦੀਆਂ ਪਾਕਿਸਤਾਨੀ ਅਦਾਕਾਰਾਵਾਂ
ਸ਼੍ਰੇਣੀ:ਕਰਾਚੀ ਦੀਆਂ ਅਦਾਕਾਰਾਵਾਂ
ਸ਼੍ਰੇਣੀ:ਜ਼ਿੰਦਾ ਲੋਕ
ਸ਼੍ਰੇਣੀ:ਪਾਕਿਸਤਾਨੀ ਔਰਤ ਨ੍ਰਤਕੀਆਂ
ਸ਼੍ਰੇਣੀ:ਪਾਕਿਸਤਾਨੀ ਟੈਲੀਵਿਜਨ ਅਦਾਕਾਰਾਵਾਂ
ਗਾਰਗੀ ਬੈਨਰਜੀ

**ਗਾਰਗੀ ਬੈਨਰਜੀ** (ਜਨਮ 20 ਜੁਲਾਈ 1963 ਨੂੰ ਕਲਕੱਤਾ, ਭਾਰਤ ਵਿਖੇ) ਇੱਕ ਸਾਬਕਾ ਭਾਰਤੀ ਮਹਿਲਾ ਕ੍ਰਿਕਟ ਖਿਡਾਰੀ ਹੈ, ਜੋ ਕਿ ਭਾਰਤੀ ਮਹਿਲਾ ਕ੍ਰਿਕਟ ਟੀਮ ਵਿੱਚ ਟੈਸਟ ਅਤੇ ਇੱਕ ਦਿਨਾ ਅੰਤਰਰਾਸ਼ਟਰੀ ਕ੍ਰਿਕਟ ਖੇਡ ਚੁੱਕੀ ਹੈ। ਉਸਨੇ 14 ਸਾਲ ਦੀ ਛੋਟੀ ਉਮਰ ਵਿੱਚ ਹੀ ਬੰਗਾਲ ਵੱਲੋਂ ਘਰੇਲੂ ਕ੍ਰਿਕਟ ਖੇਡਣੀ ਸ਼ੁਰੂ ਕਰ ਦਿੱਤੀ ਸੀ। ਉਸਨੇ ਕੁੱਲ 18 ਟੈਸਟ ਮੈਚ ਅਤੇ 26 ਇੱਕ ਦਿਨਾ ਅੰਤਰਰਾਸ਼ਟਰੀ ਮੈਚ ਖੇਡੇ ਹਨ। ਮੌਜੂਦਾ ਸਮੇਂ ਉਹ ਭਾਰਤੀ ਮਹਿਲਾ ਕ੍ਰਿਕਟ ਟੀਮ ਦੀ ਚੋਣਕਾਰ ਕਮੇਟੀ (ਜੋ ਕਿਸੇ ਦੌਰੇ ਲਈ ਖਿਡਾਰੀਆਂ ਦੀ ਚੋਣ ਕਰਦੀ ਹੈ) ਦੀ ਚੇਅਰਪਰਸਨ ਹੈ।
## ਹਵਾਲੇ
## ਬਾਹਰੀ ਕੜੀਆਂ
ਸ਼੍ਰੇਣੀ:ਜਨਮ 1963
ਸ਼੍ਰੇਣੀ:ਜ਼ਿੰਦਾ ਲੋਕ
ਸ਼੍ਰੇਣੀ:ਭਾਰਤੀ ਲੋਕ
ਸ਼੍ਰੇਣੀ:ਭਾਰਤੀ ਮਹਿਲਾ ਕ੍ਰਿਕਟ ਖਿਡਾਰੀ
ਸ਼੍ਰੇਣੀ:ਭਾਰਤੀ ਮਹਿਲਾ ਟੈਸਟ ਕ੍ਰਿਕਟ ਖਿਡਾਰੀ
ਸਿਮਰਜੀਤ ਸਿੰਘ ਬੈਂਸ

**ਸਿਮਰਜੀਤ ਸਿੰਘ ਬੈਂਸ** ਪੰਜਾਬ ਰਾਜ ਤੋਂ ਇੱਕ ਭਾਰਤੀ ਸਿਆਸਤਦਾਨ ਅਤੇ ਪੰਜਾਬ ਵਿਧਾਨ ਸਭਾ ਦਾ ਮੈਂਬਰ ਹੈ।

## ਹਲਕਾ 
ਬੈਂਸ ਪੰਜਾਬ ਦੇ ਆਤਮ ਨਗਰ ਵਿਧਾਨ ਸਭਾ ਹਲਕੇ ਦਾ ਪ੍ਰਤਿਨਿਧ ਹੈ। 

## ਸਿਆਸੀ ਪਾਰਟੀ 
ਬੈਂਸ ਪੰਜਾਬ ਵਿਧਾਨ ਸਭਾ ਦਾ ਇੱਕ ਸੁਤੰਤਰ ਮੈਂਬਰ ਹੈ। ਉਨ੍ਹਾਂ ਨੇ ਆਪਣੀ ਹੀ ਅੱਡ ਪਾਰਟੀ, ਲੋਕ ਇਨਸਾਫ਼ ਪਾਰਟੀ ਬਣਾਈ ਅਤੇ  2017 ਪੰਜਾਬ ਚੋਣ ਲਈ ਆਮ ਆਦਮੀ ਪਾਰਟੀ ਨਾਲ ਗਠਜੋੜ ਕੀਤਾ।

## ਵਿਵਾਦ 
24 ਦਸੰਬਰ 2016 ਨੂੰ ਬੈਂਸ ਅਤੇ ਲੋਕਾਂ ਦੇ ਇੱਕ ਗਰੁੱਪ ਨੇ ਲਾਢੋਵਾਲ ਟੋਲ ਪਲਾਜ਼ਾ ਤੇ ਟੋਲ ਬੈਰੀਅਰ ਉਠਵਾਇਆ, ਅਤੇ ਟੋਲ ਦਾ ਭੁਗਤਾਨ ਕੀਤੇ ਬਿਨਾ ਟ੍ਰੈਫਿਕ ਲੰਘਾਈ। ਉਸ ਦੀ ਸ਼ਿਕਾਇਤ ਸੀ ਕਿ ਉਹ 30 ਮਿੰਟ ਤੋਂ ਲੰਘਣ ਲਈ ਉਡੀਕ ਕਰ ਰਿਹਾ ਸੀ।

## ਨਿੱਜੀ ਜ਼ਿੰਦਗੀ 
ਬੈਂਸ ਦਾ ਭਰਾ ਬਲਵਿੰਦਰ ਸਿੰਘ ਬੈਂਸ ਵੀ ਪੰਜਾਬ ਵਿਧਾਨ ਸਭਾ ਦਾ ਇੱਕ ਸੁਤੰਤਰ ਮੈਂਬਰ ਹੈ। 

## ਬਾਹਰੀ ਲਿੰਕ 
* ਮੈਂਬਰ ਵਿਧਾਨ ਸਭਾ

## ਹਵਾਲੇ 
ਸ਼੍ਰੇਣੀ:ਜ਼ਿੰਦਾ ਲੋਕ
ਸ਼੍ਰੇਣੀ:ਪੰਜਾਬ ਵਿਧਾਨ ਸਭਾ ਮੈਂਬਰ
ਸ਼੍ਰੇਣੀ:ਪੰਜਾਬੀ ਸਿਆਸਤਦਾਨ
ਸ਼੍ਰੇਣੀ:ਪੰਜਾਬ, ਭਾਰਤ ਦੇ ਵਿਧਾਨ ਸਭਾ ਮੈਂਬਰ 2017-2022
ਸ਼੍ਰੇਣੀ:ਪੰਜਾਬ, ਭਾਰਤ ਦੇ ਵਿਧਾਨ ਸਭਾ ਮੈਂਬਰ 2012-2017
ਮੰਦਾਕਿਨੀ (ਅਦਾਕਾਰਾ)

**ਮੰਦਾਕਿਨੀ** (ਜਨਮ 30 ਜੁਲਾਈ 1963, ਯਾਸਮੀਨ ਯੂਸੁਫ਼) ਇੱਕ ਸਾਬਕਾ ਬਾਲੀਵੁੱਡ ਅਦਾਕਾਰਾ ਹੈ। ਉਸਨੂੰ 1985 ਫਿਲਮ *ਰਾਮ ਤੇਰੀ ਗੰਗਾ ਮੈਲੀ*ਵਿੱਚ ਵਧੀਆ ਅਦਾਕਾਰੀ ਲਈ ਜਾਣਿਆ ਜਾਂਦਾ ਹੈ।

## ਸ਼ੁਰੂ ਦਾ ਜੀਵਨ 
ਮੰਦਾਕਿਨੀ ਦਾ ਜਨਮ ਇੱਕ ਅੰਗਰੇਜ਼ ਭਾਰਤੀ ਪਰਿਵਾਰ ਵਿੱਚ ਮੇਰਠ ਵਿਖੇ ਹੋਇਆ।  ਉਸ ਦੇ ਪਿਤਾ ਦਾ ਨਾਮ  ਯੂਸੁਫ਼ ਜੋ ਕਿ ਬ੍ਰਿਟਿਸ਼ ਸਨ ਅਤੇ ਉਸਦੀ ਮਾਤਾ ਮੁਸਲਿਮ ਸੀ।  

## ਕੈਰੀਅਰ 
### ਸ਼ੁਰੂ ਦਾ ਕੈਰੀਅਰ 
ਮੇਰਠ ਦੀ ਇੱਕ ਅਣਜਾਣ ਕੁੜੀ ਯਾਸਮੀਨ ਨੂੰ ਫਿਲਮੀ ਕਰੀਅਰ ਦੀ ਸ਼ੁਰੂਆਤ ਵਿੱਚ ਹੀ ਤਿੰਨ ਨਿਰਦੇਸ਼ਕਾਂ ਨੇ ਰੱਦ ਕਰ ਦਿੱਤਾ।  ਰਣਜੀਤ ਵਿਰਕ ਨੇ ਆਪਣੀ ਫਿਲਮ ਮਜ਼ਲੂਮ ਵਿਚੋਂ ਮੰਦਾਕਿਨੀ ਨੂੰ ਹਟਾ ਕੇ ਮਾਧੁਰੀ ਦੀਕਸ਼ਿਤ ਨੂੰ ਕੰਮ ਦਿੱਤਾ। ਉਸ ਤੋਂ ਬਾਅਦ  ਰਾਜ ਕਪੂਰ ਨੇ 1985 ਵਿੱਚ ਉਸ ਨੂੰ 22 ਸਾਲ ਦੀ ਉਮਰ ਦੌਰਾਨ ਫਿਲਮ *ਰਾਮ ਤੇਰੀ ਗੰਗਾ  ਮੈਲ਼ੀ*  ਵਿੱਚ ਵਿੱਚ ਇੱਕ ਅਗਵਾਈ ਵਾਲੀ ਭੂਮਿਕਾ ਲਈ ਆਪਣੇ ਛੋਟੇ ਬੇਟੇ ਰਾਜੀਵ ਕਪੂਰ ਨਾਲ ਹੀਰੋਇਨ ਚੁਣਿਆ। ਫਿਲਮ ਬਲਾਕ-ਬਸਟਰ ਰਹੀ ਅਤੇ ਮੰਦਾਕਿਨੀ ਨੂੰ ਵਧੀਆ ਅੜਾਕਰੀ ਲਈ ਫਿਲਮਫੇਅਰ ਲਈ ਨਾਮਜ਼ਦਗੀ ਮਿਲੀ। 

ਮੰਦਾਕਿਨੀ ਨੂੰ ਕੁਝ ਹੋਰ ਸਫਲ ਫਿਲਮ ਜਿਵੇ *ਨਾਚ ਨਾਚ*  ਵਿੱਚ ਮਿਥੁਨ ਚੱਕਰਵਰਤੀ  ਦੇ ਨਾਲ, *ਕਹਾ ਹੈ ਕਨੂੰਨ *ਵਿੱਚ ਆਦਿਤਿਆ ਪੰਚੋਲੀ ਅਤੇ *ਪਿਆਰ ਕਰਕੇ ਦੇਖੋ * ਵਿੱਚ ਗੋਵਿੰਦਾ ਨਾਲ ਕੰਮ ਕਰਨ ਦਾ ਮੌਕਾ ਮਿਲਿਆ।

## ਨਿੱਜੀ ਜ਼ਿੰਦਗੀ 
1990 ਵਿੱਚ, ਮੰਦਾਕਿਨੀ ਦਾ ਵਿਆਹ ਇੱਕ ਸਾਬਕਾ ਬੋਧੀ ਭਿਕਸ਼ੂ, ਡਾ ਕਗਯੂਰ ਟੀ. ਰਿਨਪੋਚ ਠਾਕੁਰ ਨਾਲ ਹੋਇਆ। ਠਾਕੁਰ 1970 ਅਤੇ 1980 ਵਿੱਚ ਬਚਪਨ ਦੌਰਾਨ ਹੀ ਮਰਫੀ ਰੇਡੀਓ ਉੱਤੇ ਇਸ਼ਤਿਹਾਰ ਲਈ ਆਪਣੀ ਆਵਾਜ਼ ਦੇਣ ਉੱਤੇ ਪ੍ਰਸਿੱਧੀ ਹਾਸਿਲ ਕੀਤੀ। ਉਨ੍ਹਾਂ ਦੇ ਪੁੱਤਰ ਦਾ ਨਾਮ ਰੱਬੀਲ ਅਤੇ ਇੱਕ ਧੀ ਰਬਜੇ ਇੱਨਨਯਾ ਠਾਕੁਰ ਹੈ।

## ਫਿਲਮੋਗਰਫੀ 
## ਹਵਾਲੇ 
## ਬਾਹਰੀ ਕੜੀਆਂ 
* 
* Mandakini ਦੇ profile on Facebook
ਸ਼੍ਰੇਣੀ:ਜਨਮ 1969
ਸ਼੍ਰੇਣੀ:ਜ਼ਿੰਦਾ ਲੋਕ
ਹੇਮਲਤਾ ਕਾਲਾ

**ਹੇਮਲਤਾ ਕਾਲਾ** (ਜਨਮ 15 ਅਗਸਤ 1975 ਨੂੰ ਆਗਰਾ, ਉੱਤਰ ਪ੍ਰਦੇਸ਼) ਇੱਕ ਭਾਰਤੀ ਮਹਿਲਾ ਕ੍ਰਿਕਟ ਖਿਡਾਰੀ ਹੈ। ਉਸਨੇ ਭਾਰਤੀ ਮਹਿਲਾ ਕ੍ਰਿਕਟ ਟੀਮ ਵਿੱਚ 7 ਟੈਸਟ ਕ੍ਰਿਕਟ ਮੈਚ ਅਤੇ 74 ਇੱਕ ਦਿਨਾ ਅੰਤਰਰਾਸ਼ਟਰੀ ਕ੍ਰਿਕਟ ਮੈਚ ਖੇਡੇ ਹਨ। ਉਹ ਸੱਜੇ ਹੱਥ ਦੀ ਬੱਲੇਬਾਜ਼ ਅਤੇ ਗੇਂਦਬਾਜ਼ ਹੈ।
## ਹਵਾਲੇ
## ਬਾਹਰੀ ਕੜੀਆਂ
ਸ਼੍ਰੇਣੀ:ਜਨਮ 1975
ਸ਼੍ਰੇਣੀ:ਭਾਰਤੀ ਮਹਿਲਾ ਕ੍ਰਿਕਟ ਖਿਡਾਰੀ
ਸ਼੍ਰੇਣੀ:ਜ਼ਿੰਦਾ ਲੋਕ
ਸ਼੍ਰੇਣੀ:ਭਾਰਤੀ ਲੋਕ
ਸ਼੍ਰੇਣੀ:ਭਾਰਤੀ ਮਹਿਲਾ ਟੈਸਟ ਕ੍ਰਿਕਟ ਖਿਡਾਰੀ
ਆਕਾਂਕਸ਼ਾ ਭਰਗਾਵਾ

**ਆਕਾਂਕਸ਼ਾ ਭਰਗਾਵਾ** (ਜਨਮ 1985) ਭਾਰਤੀ ਉਦਯੋਗਪਤੀ ਹੈ ਅਤੇ ਇਸ ਵੇਲੇ ਇੱਕਲੀ ਔਰਤ ਹੈ, ਜਿਸਦਾ ਭਾਰਤ ਵਿੱਚ ਰਿਲੋਕੇਸ਼ਨ ਬਿਜ਼ਨਸ ਹੈ। ਇਹ ਗੁਰਗਾਂਵ ਵਿੱਚ ਐਮ ਰੀਲੋਕੇਸ਼ਨਸ ਪ੍ਰਾਇਵੇਟ ਲਿਮਿਟਿਡ ਦੀ ਸੀ ਈ ਓ ਅਤੇ ਪ੍ਰਧਾਨ ਹੈ।

## ਹਵਾਲੇ 
ਸ਼੍ਰੇਣੀ:ਜਨਮ 1985
ਸ਼੍ਰੇਣੀ:ਜ਼ਿੰਦਾ ਲੋਕ
ਯਾਕਲੀਨ ਮੂਦੀਨਾ

**ਯਾਕਲੀਨ ਮੂਦੀਨਾ **(ਜਨਮ 1957) ਛਾਦ ਦੀ ਇੱਕ ਵਕੀਲ ਅਤੇ ਮਨੁੱਖੀ ਅਧਿਕਾਰ ਕਾਰਕੁਨ, ਜੋ ਕਿ ਹੀਸੇਨ ਹਾਬਰੇ ਅਤੇ ਉਸਦੇ ਸਾਥੀਆਂ ਦੁਆਰਾ ਮਨੁੱਖਤਾ ਵਿਰੁੱਧ ਕੀਤੇ ਗਏ ਅਪਰਾਧਾਂ ਲਈ ਉਹਨਾਂ  ਉੱਤੇ ਬਣਦੀ ਕਾਰਵਾਈ ਕਰਵਾਉਣ ਲਈ ਆਪਣੀਆਂ ਕੋਸ਼ਿਸ਼ਾਂ ਲਈ ਜਾਣੀ ਜਾਂਦੀ ਹੈ।

## ਜੀਵਨ 
ਯਾਕਲੀਨ ਦਾ ਜਨਮ ਅਤੇ ਮੁੱਢਲਾ ਜੀਵਨ ਛਾਦ ਵਿੱਚ ਹੋਇਆ ਸੀ ਪਰ 1979 ਵਿੱਚ  ਦੇਸ਼ ਵਿੱਚ ਬਾਅਦ ਸਿਵਲ ਜੰਗ ਛਿੜ ਜਾਣ ਤੋਂ ਬਾਅਦ ਉਸ ਨੂੰ ਇਸਨੇ ਛਾਦ ਯੂਨੀਵਰਸਿਟੀ ਵਿੱਚ ਅੰਗਰੇਜ਼ੀ ਦੀ ਪੜ੍ਹਾਈ ਵਿੱਚ ਹੀ ਛੱਡ ਦਿੱਤੀ ਅਤੇ ਆਪਣੇ ਪਤੀ ਦੇ ਨਾਲ ਕਾਂਗੋ ਚਲੀ ਗਈ। ਉੱਥੇ ਇਹ ਦੋਵੇਂ 13 ਸਾਲ ਰਹੇ ਅਤੇ ਫਿਰ ਵਾਪਿਸ ਛਾਦ ਆਏ। ਜਦ ਇਹ ਕਾਂਗੋ ਸੀ ਤਾਂ ਉੱਥੇ ਇਸਨੇ ਬਰਾਜ਼ਾਵਿਲ ਯੂਨੀਵਰਸਿਟੀ ਤੋਂ ਨਿੱਜੀ ਕਾਨੂੰਨ ਵਿੱਚ  ਮਾਸਟਰ ਡਿਗਰੀ ਪ੍ਰਾਪਤ ਕੀਤੀ।

## ਹਵਾਲੇ 
ਸ਼੍ਰੇਣੀ:ਜਨਮ 1957
ਸ਼੍ਰੇਣੀ:ਜ਼ਿੰਦਾ ਲੋਕ
ਕਾਮਿਨੀ ਰਾਏ

**ਕਾਮਿਨੀ ਰਾਏ** () (12 ਅਕਤੂਬਰ 1864 – 27 ਸਤੰਬਰ 1933) ਇੱਕ ਪ੍ਰਮੁੱਖ ਬੰਗਾਲੀ ਕਵਿਤਰੀ, ਸਮਾਜ ਸੇਵਿਕਾ ਅਤੇ ਬ੍ਰਿਟਿਸ਼ ਭਾਰਤ ਵਿੱਚ ਨਾਰੀਵਾਦੀ ਸੀ। ਉਹ ਬ੍ਰਿਟਿਸ਼ ਭਾਰਤ ਵਿੱਚ ਆਨਰਜ਼ ਗ੍ਰੈਜੁਏਸ਼ਨ ਕਰਨ ਵਾਲੀ ਪਹਿਲੀ ਔਰਤ ਸੀ।

## ਮੁੱਢਲਾ ਜੀਵਨ
ਕਾਮਿਨੀ ਰਾਏ ਦਾ ਜਨਮ 12 ਅਕਤੂਬਰ, 1864 ਨੂੰ ਪਿੰਡ ਬਸੰਦਾ, ਬੰਗਾਲ ਪ੍ਰੈਜ਼ੀਡੈਂਸੀ ਦੇ ਜਿਲ੍ਹੇ ਬਕੇਰਗੰਜ, ਹੁਣ ਬੰਗਲਾਦੇਸ਼ ਦਾ ਬਾਰੀਸਾਲ ਜ਼ਿਲ੍ਹਾ, ਵਿੱਚ ਹੋਇਆ। ਉਸਨੇ 1883 ਵਿੱਚ ਬਥੁਨੇ ਸਕੂਲ ਵਿੱਚ ਦਾਖ਼ਿਲਾ ਲਿਆ। ਕਾਮਿਨੀ ਬ੍ਰਿਟਿਸ਼ ਭਾਰਤ ਵਿੱਚ ਸਕੂਲ ਵਿੱਚ ਦਾਖ਼ਿਲਾ ਲੈਣ ਵਾਲੀਆਂ ਪਹਿਲੀਆਂ ਕੁੜੀਆਂ ਵਿਚੋਂ ਇੱਕ ਸੀ ਜਿਸਨੇ ਬੈਚੁਲਰ ਆਫ਼ ਆਰਟਸ ਦੀ ਡਿਗਰੀ ਸੰਸਕ੍ਰਿਤ ਆਨਰਜ਼ ਵਿੱਚ ਯੂਨੀਵਰਸਿਟੀ ਆਫ਼ ਕਲਕੱਤਾ ਦੇ ਬੇਥੁਨੇ ਕਾਲਜ ਤੋਂ ਪ੍ਰਾਪਤ ਕੀਤੀ। 1886 ਵਿੱਚ ਹੀ ਉਸਨੇ ਆਪਣੀ ਗ੍ਰੈਜੁਏਸ਼ਨ ਪੂਰੀ ਕੀਤੀ ਅਤੇ ਉਸੇ ਸਾਲ ਉਸਨੇ ਉਸੇ ਕਾਲਜ ਵਿੱਚ ਪੜ੍ਹਾਉਣਾ ਸ਼ੁਰੂ ਕਰ ਦਿੱਤਾ। ਕਾਦੰਬਨੀ ਗੰਗੁਲੀ, ਬਰਤਾਨਵੀ ਭਾਰਤ ਦੀਆਂ ਦੋ ਪਹਿਲੀਆਂ ਗ੍ਰੈਜੁਏਸ਼ਨ ਕਰਨ ਵਾਲੀਆਂ ਔਰਤਾਂ ਵਿੱਚੋਂ ਇੱਕ ਸੀ, ਜੋ ਕਾਮਿਨੀ ਦੀ ਉਸ ਹੀ ਇੰਸਟੀਚਿਊਟ ਵਿੱਚ ਤਿੰਨ ਸਾਲ ਸੀਨੀਅਰ ਸੀ।

ਕਾਮਿਨੀ ਇੱਕ ਬੰਗਾਲੀ ਪਰਿਵਾਰ ਤੋਂ ਸਬੰਧ ਰੱਖਦੀ ਸੀ ਅਤੇ ਉਸਦੇ ਪਿਤਾ ਚੰਡੀ ਚਰਨ ਸੇਨ, ਇੱਕ ਜੱਜ ਅਤੇ ਲੇਖਕ ਸਨ ਅਤੇ ਬ੍ਰਹਮੋ ਸਮਾਜ ਦੇ ਮੁੱਖ ਮੈਂਬਰਾਂ ਵਿਚੋਂ ਇੱਕ ਸਨ। 

## ਲਿਖਤਾਂ ਅਤੇ ਨਾਰੀਵਾਦ
ਉਸ ਨੇ ਬੇਥੂਨ ਸਕੂਲ, ਅਬਾਲਾ ਬੋਸ ਦੇ ਇੱਕ ਸਾਥੀ ਵਿਦਿਆਰਥੀ ਤੋਂ ਨਾਰੀਵਾਦ ਦਾ ਸੰਕੇਤ ਲਿਆ। ਕਲਕੱਤਾ ਵਿੱਚ, ਕੁੜੀਆਂ ਦੇ ਇੱਕ ਸਕੂਲ ਵਿੱਚ ਬੋਲਦਿਆਂ, ਰਾਏ ਨੇ ਕਿਹਾ ਕਿ, ਜਿਵੇਂ ਕਿ ਭਾਰਤੀ ਰੇਅ ਨੇ ਬਾਅਦ ਵਿੱਚ ਇਸ ਦੀ ਵਿਆਖਿਆ ਕੀਤੀ, "ਔਰਤਾਂ ਦੀ ਸਿੱਖਿਆ ਦਾ ਉਦੇਸ਼ ਉਨ੍ਹਾਂ ਦੇ ਸਰਵਪੱਖੀ ਵਿਕਾਸ ਅਤੇ ਉਨ੍ਹਾਂ ਦੀ ਸਮਰੱਥਾ ਦੀ ਪੂਰਤੀ ਵਿੱਚ ਯੋਗਦਾਨ ਪਾਉਣਾ ਸੀ।"

ਗਿਆਨ ਦੇ ਰੁੱਖ ਦਾ ਫਲ ਸਿਰਲੇਖ ਵਾਲੇ ਇੱਕ ਬੰਗਾਲੀ ਲੇਖ ਵਿੱਚ ਉਸ ਨੇ ਲਿਖਿਆ,

1921 ਵਿੱਚ, ਉਹ ਕੁਮੁਦਿਨੀ ਮਿੱਤਰਾ (ਬਸੂ) ਅਤੇ ਮ੍ਰਿਣਾਲਿਨੀ ਸੇਨ ਦੇ ਨਾਲ, ਬੰਗੀਆ ਨਾਰੀ ਸਮਾਜ ਦੇ ਨੇਤਾਵਾਂ ਵਿੱਚੋਂ ਇੱਕ ਸੀ, ਜੋ ਕਿ ਔਰਤਾਂ ਦੇ ਮਤੇ ਲਈ ਲੜਨ ਲਈ ਬਣਾਈ ਗਈ ਇੱਕ ਸੰਸਥਾ ਸੀ। ਬੰਗਾਲ ਵਿਧਾਨ ਪ੍ਰੀਸ਼ਦ ਨੇ 1925 ਵਿੱਚ ਔਰਤਾਂ ਨੂੰ ਸੀਮਤ ਮੱਤ ਅਧਿਕਾਰ ਦਿੱਤਾ, ਜਿਸ ਨਾਲ ਬੰਗਾਲੀ ਔਰਤਾਂ ਨੂੰ 1926 ਦੀਆਂ ਭਾਰਤੀ ਆਮ ਚੋਣਾਂ ਵਿੱਚ ਪਹਿਲੀ ਵਾਰ ਆਪਣੇ ਅਧਿਕਾਰ ਦੀ ਵਰਤੋਂ ਕਰਨ ਦੀ ਇਜਾਜ਼ਤ ਦਿੱਤੀ ਗਈ। ਉਹ ਫੀਮੇਲ ਲੇਬਰ ਇਨਵੈਸਟੀਗੇਸ਼ਨ ਕਮਿਸ਼ਨ (1922-23) ਦੀ ਮੈਂਬਰ ਸੀ।

## ਹਵਾਲੇ
## ਹੋਰ ਪੜ੍ਹੋ 
* 

## ਬਾਹਰੀ ਲਿੰਕ 
* 
*Kamini Roy poems in Bengali

ਸ਼੍ਰੇਣੀ:ਜਨਮ 1864
ਸ਼੍ਰੇਣੀ:ਮੌਤ 1933
ਲਕਸ਼ਮੀ ਮਜੁਮਦਾਰ

**ਲਕਸ਼ਮੀ ਮਜੁਮਦਾਰ (लक्ष्मी मजुमदार**) ਨਵੰਬਰ 1964 ਤੋਂ ਅਪ੍ਰੈਲ 1983 ਤੱਕ ਭਾਰਤੀ ਸਕਾਉਟਿੰਗ ਸੰਗਠਨ ਭਾਰਤ ਸਕਾਉਟ ਐਂਡ ਗਾਇਡ ਦੀ ਰਾਸ਼ਟਰੀ ਆਯੁਕਤ ਰਹੀ ਅਤੇ ਉਸਨੇ ਸੰਗਮ ਵਰਲਡ ਗਰਲ ਗਾਇਡ  /  ਗਰਲ ਸਕਾਉਟ ਸੈਂਟਰ ਦੇ ਨਿਰਮਾਣ ਦੀ  ਨਿਗਰਾਨੀ ਕੀਤੀ,  ਜਿਸਦਾ ਉਦਘਾਟਨ 16 ਅਕਤੂਬਰ 1966 ਨੂੰ ਵਰਲਡ ਚੀਫ ਗਾਇਡ,  ਲੇਡੀ ਓਲੇਵ ਬੈਡੇਨ - ਪਾਵੇਲ ਨੇ ਕੀਤਾ ਸੀ। 

ਮਜੁਮਦਾਰ ਬਹੁਤ ਹੀ ਛੋਟੀ ਉਮਰੇ 1922 ਵਿੱਚ ਗਾਇਡਿੰਗ ਵੱਲ ਲੱਗ ਗਈ ਸੀ। ਭਾਰਤ ਦੀ ਆਜ਼ਾਦੀ ਬਾਅਦ ਉਸ ਨੇ ਵਧ ਰਹੀਆਂ ਉੱਚੀਆਂ ਜ਼ਿੰਮੇਵਾਰੀਆਂ ਨਿਭਾਈਆਂ। 1969 ਵਿੱਚ ਮਜੂਮਦਾਰ ਨੂੰ ਸਕਾਉਟ ਮੂਵਮੈਂਟ ਦੇ ਸੰਸਾਰ ਸੰਗਠਨ ਦੇ ਇੱਕਮਾਤਰ ਤਮਗੇ ਕਾਂਸੀ ਵੁਲਫ ਮਿਲਿਆ, ਜਿਸ ਨਾਲ  ਸੰਸਾਰ ਸਕਾਉਟਿੰਗ ਲਈ ਗ਼ੈਰ-ਮਾਮੂਲੀ ਸੇਵਾਵਾਂ ਵਾਸਤੇ ਵਰਲਡ ਸਕਾਉਟ ਕਮੇਟੀ ਨੇ ਉਸਨੂੰ ਸਨਮਾਨਿਤ ਕੀਤਾ।

ਉਸ ਨੂੰ ਪਦਮ ਸ਼੍ਰੀ 1965 ਵਿਚ ਮਿਲਿਆ ਸੀ।

## ਹਵਾਲੇ 
## ਬਾਹਰੀ ਲਿੰਕ 
* http://www.bsgindia.org/

ਸ਼੍ਰੇਣੀ:ਭਾਰਤੀ ਮਹਿਲਾ ਸਮਾਜਿਕ ਵਰਕਰ
ਯਾਊ ਐਸਾਤਾਊ

**ਯਾਊ ਐਸਾਤਾਊ** (ਜਨਮ 28 ਨਵੰਬਰ 1951) ਕੈਮਰੂਨ ਦੇ  ਕੌਮੀ ਨਿਵੇਸ਼ ਨਿਗਮ (SNI) ਦੀ ਡਾਇਰੈਕਟਰ ਜਨਰਲ ਹੈ। ਇਹ ਕੈਮਰੂਨ ਦੇ ਮਹਿਲਾ ਮਾਮਲੇ ਮੰਤਰਾਲਾ ਦੀ ਪਹਿਲੀ ਮੰਤਰੀ ਸੀ।

ਇਹ ਕੈਮਰੂਨ ਦੇ ਉੱਤਰੀ ਖੇਤਰ ਵਿੱਚ ਚੇਬੋਆ ਵਿਖੇ ਪੈਦਾ ਹੋਈ ਸੀ। ਇਸ ਨੇ ਹਾਈ ਸਕੂਲ ਦੀ ਪੜ੍ਹਾਈ ਇੱਥੇ ਹੀ ਕੀਤੀ। ਫਿਰ ਇਹ *ਲੀਸੇ ਤਕਨੀਕ*, ਦੂਆਲਾ ਵਿੱਚ ਪੜ੍ਹਨ ਚਲੀ ਗਈ ਜਿੱਥੇ ਇਸਨੇ 1971 ਵਿੱਚ ਡੀਗਰੀ ਪ੍ਰਾਪਤ ਕੀਤੀ। ਇਸ ਨੇ ਗ੍ਰੈਜੂਏਸ਼ਨ ਦੀ ਪੜ੍ਹਾਈ ਕਰਨ ਤੋਂ ਬਾਅਦ 1975 ਵਿੱਚ ਫ਼ਰਾਂਸ ਦੀ ਰੂਇਨ ਯੂਨੀਵਰਸਿਟੀ ਤੋਂ ਅਰਥਸ਼ਾਸਤਰ ਵਿੱਚ ਬੀ. ਏ. ਦੀ ਡਿਗਰੀ ਪ੍ਰਾਪਤ ਕੀਤੀ। ਇਸਨੇ ਕੁਝ ਸਮਾਂ ਕੌਮੀ ਨਿਵੇਸ਼ ਨਿਗਮ ਵਿੱਚ ਕੰਮ ਕੀਤਾ ਅਤੇ ਫਿਰ  ਸੰਯੁਕਤ ਰਾਜ ਅਮਰੀਕਾ ਵਿੱਚ ਜਾਰਜਟਾਊਨ ਯੂਨੀਵਰਸਿਟੀ ਅਤੇ ਕਲੇਅਰਮੌਂਟ ਯੂਨੀਵਰਸਿਟੀ ਵਿੱਚ ਪੜ੍ਹਾਈ ਕੀਤੀ ਅਤੇ ਐਮ.ਬੀ.ਏ. ਦੀ ਪੜ੍ਹਾਈ ਪੂਰੀ ਕੀਤੀ।

## ਹਵਾਲੇ 
ਸ਼੍ਰੇਣੀ:ਜਨਮ 1951
ਸ਼੍ਰੇਣੀ:ਜ਼ਿੰਦਾ ਲੋਕ
ਸ਼੍ਰੇਣੀ:ਸਰਕਾਰੀ ਨਾਰੀ ਮੰਤਰੀ
ਸ਼੍ਰੇਣੀ:20ਵੀਂ ਸਦੀ ਦੀਆਂ ਨਾਰੀ ਸਿਆਸਤਦਾਨ
ਨਾਦੀਆ ਅਫਗਾਨ

**ਨਾਦੀਆ ਅਫਗਾਨ** (ਉਰਦੂ: نادیه افغان) ਇੱਕ ਪਾਕਿਸਤਾਨੀ ਅਦਾਕਾਰਾ ਅਤੇ ਹਾਸ-ਕਲਾਕਾਰ ਹੈ। ਉਹ ਡਰਾਮੇ *ਸ਼ਾਸ਼ਲਿਕ* ਅਤੇ *ਜ਼ਿੰਦਾਂ* ਵਿੱਚ ਆਪਣੀਆਂ ਹਾਸ-ਪੇਸ਼ਕਾਰੀਆਂ ਕਰਕੇ ਵਧੇਰੇ ਚਰਚਿਤ ਹੈ।

## ਮੁੱਢਲਾ ਜੀਵਨ 
ਨਾਦੀਆ ਕੋਇਟਾ, ਬਲੋਚਿਸਤਾਨ ਦੇ ਇੱਕ ਮੁਸਲਿਮ ਪਰਿਵਾਰ ਵਿੱਚ ਹੋਇਆ। ਉਸਨੇ ਯੂਨੀਵਰਸਿਟੀ ਕਾਲਜ ਆਫ ਆਰਟ ਐਂਡ ਡਿਜ਼ਾਈਨ, ਲਾਹੌਰ ਤੋਂ ਆਪਣੀ ਪੜ੍ਹਾਈ ਪੂਰੀ ਕੀਤੀ।

## ਕਰੀਅਰ 
ਨਾਦੀਆ ਨੇ ਆਪਣਾ ਕੈਰੀਅਰ ਪੀਟੀਵੀ ਲਾਹੌਰ ਕੇਂਦਰ ਤੋਂ ਸ਼ੁਰੂ ਕੀਤੀ। ਇਸ ਤੋਂ ਬਾਅਦ ਉਹ ਪੀਟੀਵੀ ਦੇ ਵੀ ਕਈ ਡਰਾਮਿਆਂ ਵਿੱਚ ਨਜ਼ਰ ਆਈ। ਉਸਦੇ ਚਰਚਿਤ ਸੀਰੀਅਲਾਂ ਵਿੱਚ *ਸ਼ਾਸ਼ਲਿਕ*, *ਬਿਲਕੀਸ ਕੌਰ* ਅਤੇ *ਰਾਜੂ ਰੌਕੇਟ* ਸ਼ਾਮਿਲ ਹਨ। ਉਸਨੁ ਜੀਓ ਨਿਊਜ਼ ਉੱਪਰ *ਬਨਾਨਾ ਨਿਊਜ਼ ਨੈੱਟਵਰਕ* ਵਿੱਚ ਵੀ ਕੰਮ ਕੀਤਾ ਹੈ।

## ਫਿਲਮੋਗਰਾਫੀ 
### ਟੈਲੀਵਿਜ਼ਨ 
**ਅਦਾਕਾਰ ਵਜੋਂ**
* ਹੋਮ ਸਵੀਟ ਹੋਮ
* ਸ਼ਾਸ਼ਲਿਕ
* ਜ਼ਿੰਦਾਨ
* ਤੀਸਰਾ ਆਦਮੀ
* ਯੁਹ ਜੁਗਨੂੰ ਹਮਾਰੇ
* ਰਾਜੂ ਰੌਕੇਟ
* ਬਿਲਕੀਸ ਕੌਰ
* ਅਫਸਾਰ ਬੇਕਾਰ ੲ ਖਾਸ
* ਮਾਇਆ
* ਮੇਰੇ ਹਜ਼ੂਰ
* ਦਿਲ ਮੁਹੱਲੇ ਕੀ ਹਵੇਲੀ
* ਸ਼ਹਿਰ-ਏ-ਜ਼ਾਤ (ਤਾਬਿੰਦਾ)
* ਲੜਜਾ ਕਰਾਚੀ ਕਾ ਕੁੜੀ ਲਾਹੌਰ ਕੀ (ਅੰਜੁਮਨ)
* ਲਾਡੋਂ ਮੇਂ ਪਲੀ
* ਕਿਤਨੀ ਗਿਰਾਹੇਂ ਬਾਕੀ ਹੈਂ - ਕਹਾਣੀ#9 ਅਤੇ ਕਹਾਣੀ#17
**ਨਿਰਦੇਸ਼ਕ ਵਜੋਂ*** ਜਿਨ੍ਹੇ ਰਾਸਤੇ ਮੇਂ ਖਬਰ ਹੁਈ

## ਹਵਾਲੇ 
## ਬਾਹਰੀ ਕੜੀਆਂ 
* Nadia Afghan at the tv.com.pk
* 

ਸ਼੍ਰੇਣੀ:ਜ਼ਿੰਦਾ ਲੋਕ
ਸ਼੍ਰੇਣੀ:ਪਾਕਿਸਤਾਨੀ ਟੈਲੀਵਿਜਨ ਅਦਾਕਾਰਾਵਾਂ
ਸ਼੍ਰੇਣੀ:ਪਸ਼ਤੂਨ ਲੋਕ
ਸ਼੍ਰੇਣੀ:ਕੋਇਟਾ ਦੇ ਲੋਕ
ਸ਼੍ਰੇਣੀ:ਪਾਕਿਸਤਾਨੀ ਟੈਲੀਵਿਜਨ ਨਿਰਦੇਸ਼ਕ
ਸ਼੍ਰੇਣੀ:ਪਾਕਿਸਤਾਨੀ ਟੈਲੀਵਿਜਨ ਨਿਰਮਾਤਾ
ਸ਼੍ਰੇਣੀ:ਪਾਕਿਸਤਾਨੀ ਹਾਸ-ਕਲਾਕਾਰ
ਸ਼੍ਰੇਣੀ:20ਵੀਂ ਸਦੀ ਦੀਆਂ ਪਾਕਿਸਤਾਨੀ ਅਦਾਕਾਰਾਵਾਂ
ਸ਼੍ਰੇਣੀ:21ਵੀਂ ਸਦੀ ਦੀਆਂ ਪਾਕਿਸਤਾਨੀ ਅਦਾਕਾਰਾਵਾਂ
ਸ਼੍ਰੇਣੀ:ਮਹਿਲਾ ਹਫ਼ਤਾ 2021 ਵਿੱਚ ਸੋਧੇ ਗਏ ਲੇਖ
ਸ਼੍ਰੇਣੀ:ਲਾਹੌਰ ਦੇ ਲੋਕ
ਸੋਨਲ ਚੌਹਾਨ

**ਸੋਨਲ ਸਿੰਘ ਚੌਹਾਨ** (ਜਨਮ 16 ਮਈ 1987) ਇੱਕ ਭਾਰਤੀ ਫੈਸ਼ਨ ਮਾਡਲ, ਗਾਇਕ ਅਤੇ ਅਦਾਕਾਰਾ ਹੈ, ਜੋ ਕਿ ਮੁੱਖ ਤੌਰ ਉੱਤੇ ਤੇਲਗੂ ਅਤੇ ਬਾਲੀਵੁੱਡ. ਸਿਨੇਮਾ ਨਾਲ ਜੁੜੀ ਹੈ। ਉਸ ਨੇ ਸੁੰਦਰਤਾ ਮੁਕਾਬਲੇ ਵੀ ਜਿੱਤੇ ਅਤੇ ਕੈਰੀਅਰ ਦੀ ਸ਼ੁਰੂਆਤ ਇੱਕ ਅਭਿਨੇਤਰੀ ਦੇ ਰੂਪ ਵਿੱਚ ਫਿਲਮ ਵਿੱਚ *ਫਿਰਦੌਸ* ਨਾਲ ਕੀਤੀ।

## ਮੁੱਢਲਾ ਜੀਵਨ 
ਸੋਨਲ ਦਿੱਲੀ ਵਿੱਚ ਪੈਦਾ ਹੋਈ ਅਤੇ ਉਸਨੇ ਆਪਣੀ ਪੜ੍ਹਾਈ ਦਿੱਲੀ ਪਬਲਿਕ ਸਕੂਲ,ਨੋਇਡਾ ਤੋਂ ਕੀਤੀ ਅਤੇ ਡਿਗਰੀਦਰਸ਼ਨ ਆਨਰਜ਼ ਵਿੱਚ ਗਾਰਗੀਕਾਲਜ, ਦਿੱਲੀ ਤੋਂ ਕੀਤੀ।

## ਕੈਰੀਅਰ 
### ਮਾਡਲਿੰਗ ਕੈਰੀਅਰ 
2005 ਵਿੱਚ ਮੀਰੀ, ਸਰਵਾਕ, ਮਲੇਸ਼ੀਆ ਦੇ ਰਾਜ ਵਿੱਚ ਮਿਸ ਵਿਸ਼ਵ ਸੈਰ ਸਪਾਟਾ ਲਈ ਤਾਜਪੋਸ਼ੀ ਕੀਤੀ ਗਈ। ਇਹ ਖਿਤਾਬ ਜਿੱਤਣ ਵਾਲੀ ਉਹ ਪਹਿਲੀ ਭਾਰਤੀ ਔਰਤ ਸੀ। ਉਸ ਨੇ ਡਿਸ਼ ਟੀ.ਵੀ., ਨੋਕੀਆ ਵਰਗੇ ਮਾਰਕੇ ਦੇ ਇਸਤਿਹਾਰਾਂ ਵਿੱਚ ਕੰਮ ਕੀਤਾ ਅਤੇ ਐੱਫ਼.ਐੱਚ.ਐੱਮ. ਦੇ ਮੁੱਖ ਸਫੇ ਉੱਤੇ ਵੀ ਨਜ਼ਰ ਆਈ। ਰੈਮਪ ਦੇ ਤੌਰ ਤੇ ਉਸਨੇ ਆਪਣਾ ਪ੍ਰਦਰਸ਼ਨ ਜਾਰੀ ਰੱਖਿਆ ਅਤੇ 2008 ਵਿੱਚ ਵਾਈ.ਐੱਸ.18 ਜਿਓਲਰ ਲਈ ਅੰਤਰਰਾਸ਼ਟਰੀ ਜੇਵੈੱਲਰੀ ਹਫਤੇ ਵਿੱਚ ਰੈਂਪ ਉੱਤੇ ਪ੍ਰਦਰਸ਼ਨ ਕੀਤਾ।

### ਅਦਾਕਾਰੀ ਦੌਰ 
left|thumb|Chauhan in 2011
ਉਸਨੇ ਆਪਣੀ ਅਦਾਕਾਰੀ ਦੀ ਸ਼ੂਰਆਾਤ ਹਿਮੇਸ਼ ਰੇਸ਼ਮੀਆਂ ਦੀ ਐਲਬਮ ** ਨਾਲ ਕੀਤੀ। ਜੰਨਤ ਫਿਲਮ ਦੇ ਨਿਰਦੇਸ਼ਕ ਕੁਨਾਲ ਦੇਸ਼ਮੁਖ ਨੇ ਉਸਨੂੰ ਮੁੰਬਈ ਦੇ ਇੱਕ ਰੇਸਤਰਾਂ ਵਿੱਚ ਵੇਖਿਆ ਅਤੇ ਉਸ ਤੋਂ ਉਸਦਾ ਮੋਬਾਇਲ ਨੰਬਰ ਲਿਆ, ਇੱਕ ਹਫਤੇ ਵਿੱਚ ਹੀ ਉਸਨੂੰ ਫਿਲਮ ਵਿੱਚ ਕੰਮ ਮਿਲ ਗਿਆ। ਇਸ ਫਿਲਮ ਵਿੱਚ ਉਸਦਾ ਦਾ ਹੀਰੋ ਇਮਰਾਨ ਹਾਸ਼ਮੀ ਸੀ। ਇਸ ਤੋਂ ਬਾਅਦ ਉਸਨੇ ਭੱਟ ਨਾਲ ਤਿੰਨ ਫਿਲਮਾਂ ਦੇ ਦਸਤਾਵੇ ਉੱਤੇ ਹਸਤਾਖਰ ਕੀਤੇ, ਜਿਨ੍ਹਾਂ ਵਿਚੋਂ ਅਜੇ ਦੋ ਫਿਲਮਾਂ ਰਹਿੰਦੀਆਂ ਹਨ। ਉਸਨੂੰ ਰੈਮਪ, ਫੈਸ਼ਨ ਸ਼ੋਅ, ਪ੍ਰਿੰਟ ਅਭਿਆਨ ਅਤੇ ਏੱਲ. ਜੀ. ਸੀ.ਡੀ.ਐੱਮ.ਜੀ. ਹੀਰੋ ਆਂਡਾਂ, ਨੋਕੀਆ, ਹਿੰਦੁਸਤਾਨ ਟਾਈਮਜ਼ ਵਰਗੇ ਮਾਰਕੇ ਦੇ ਇਸ਼ਤਿਹਾਰ ਵਿੱਚ ਕੰਮ ਮਿਲਿਆ। ਉਸ ਫਿਲਮ ਕੈਸੇ ਬਤਾਊਂ ਵਿੱਚ ਕੇ.ਕੇ. ਦੇ ਇੱਕ ਦੋਗਾਣਾ ਵਿੱਚ ਵੀ ਕੰਮ ਮਿਲਿਆ।

ਇਸ ਤੋਂ ਬਾਅਦ ਉਸਨੂੰ ਤੇਲਗੂ ਫਿਲਮ *ਲੇਜੇਂਡ ਵਿੱਚ* ਅਭਿਨੇਤਾ ਬਾਲਕ੍ਰਿਸ਼ਨ ਦੇ ਨਾਲ ਟੋਲੀਵੁੱਡ ਵਿੱਚ ਵਾਪਸੀ ਦਾ ਮੌਕਾ ਮਿਲਿਆ। 2015 ਵਿੱਚ ਉਸ ਉਸਨੂੰ ਤੇਲਗੂ ਫਿਲਮ ਜੀਰੋ ਸਾਈਜ ਜਿਸ ਵਿੱਚ ਅਭਿਨੇਤਾ ਆਰੀਆ ਸੀ ਅਤੇ *ਸ਼ੇਰ* ਫਿਲਮ ਵਿੱਚ ਉਸਦਾ ਅਭਿਨੇਤਾ ਨੰਦਾਮੁਰੀ ਕਲਿਆਣ ਰਾਮ ਸੀ।

ਜੁਲਾਈ 2015 ਵਿੱਚ ਉਸਨੇ ਇੱਕ ਹੋਰ ਤੇਲਗੂ ਪ੍ਰਾਜੈਕਟ ਨੂੰ *ਤਾਨਾਸ਼ਾਹ* ਲਈ ਹਸਤਾਖਰ ਕੀਤੇ।

## ਫਿਲਮੋਗ੍ਰਾਫੀ 
## ਹਵਾਲੇ 
ਸ਼੍ਰੇਣੀ:ਜਨਮ 1985
ਸ਼੍ਰੇਣੀ:ਤੇਲਗੂ ਸਿਨੇਮਾ ਵਿੱਚ ਅਦਾਕਾਰਾਵਾਂ
ਸ਼੍ਰੇਣੀ:ਭਾਰਤੀ ਔਰਤ ਮਾਡਲਾਂ
ਸ਼੍ਰੇਣੀ:ਭਾਰਤੀ ਅਦਾਕਾਰਾਵਾਂ
ਸ਼੍ਰੇਣੀ:ਜ਼ਿੰਦਾ ਲੋਕ
ਸ਼੍ਰੇਣੀ:ਦਿੱਲੀ ਦੇ ਲੋਕ
ਸ਼੍ਰੇਣੀ:ਹਿੰਦੀ ਸਿਨੇਮਾ ਵਿੱਚ ਅਭਿਨੇਤਰੀਆਂ
ਸ਼੍ਰੇਣੀ:ਤਾਮਿਲ ਸਿਨੇਮਾ ਵਿੱਚ ਅਦਾਕਾਰਾਵਾਂ
ਪਿਅਰੇ ਜੇਨਰੇ

]]

**ਪਿਅਰੇ ਜੇਨਰੇ**, ਸਵਿਟਜ਼ਰਲੈਂਡ ਮੂਲ ਦੇ ਇੱਕ ਅੰਤਰਰਾਸ਼ਟਰੀ ਪੱਧਰ ਦੇ ਜਾਣੇ ਪਹਿਚਾਣੇ ਭਵਨ ਨਿਰਮਾਤਾ ਜਾਂ ਇਮਾਰਤਸਾਜ਼ ਸਨ।ਉਹ ਚੰਡੀਗੜ੍ਹ ਸ਼ਹਿਰ ਦੇ ਪ੍ਰ੍ਮੁੱਖ ਯੋਜਨਾਕਾਰ ਅਤੇ ਭਵਨ ਨਿਰਮਾਤਾ ਲ ਕਾਰਬੂਜ਼ੀਏ ਦੇ ਸਾਥੀ ਸਨ ਜਿਹਨਾ ਨੇ ਮਿਲ ਕੇ ਚੰਡੀਗੜ੍ਹ ਦੀਆਂ ਕਈ ਅਹਿਮ ਭਾਵਨਾ ਦਾ ਨਿਰਮਾਣ ਕੀਤਾ।ਸ਼੍ਰੀ ਜੇਨਰੇ ਆਪਣੇ ਚੰਡੀਗੜ੍ਹ ਕਾਰਜਕਾਲ ਸਮੇਂ ਸੈਕਟਰ 5 ਦੇ ਮਕਾਨ ਨੰਬਰ 57 ਵਿੱਚ ਰਹਿੰਦੇ ਰਹੇ ਸਨ ਜੋ ਕਿ ਹੁਣ ਪਿਅਰੇਜੇਨਰੇ ਅਜਾਇਬਘਰ ਵਜੋਂ ਵਿਕਸਤ ਕੀਤਾ ਗਿਆ ਹੈ ਅਤੇ ਇਸਦਾ ਉਦਘਾਟਨ 22 ਮਾਰਚ 2017 ਨੂੰ ਕੀਤਾ ਜਾਣਾ ਹੈ। ਸ਼੍ਰੀ ਜੇਨਰੇ ਨੇ ਇਹ ਘਰ ਖੁਦ ਤਿਆਰ ਕੀਤਾ ਸੀ ਅਤੇ ਉਹ ਇਸ ਵਿੱਚ 1954 ਤੋਂ 1965 ਤੱਕ ਰਹੇ ਸਨ।
## ਤਸਵੀਰਾਂ 
ਪਿਅਰੇ ਜੇਨਰੇ ਦਾ ਚੰਡੀਗੜ੍ਹ ਵਿੱਚ ਮਕਾਨ ਜੋ ਜੇਨਰੇ ਅਜਾਇਬਘਰ ਬਣਾ ਦਿੱਦਾ ਗਿਆ ਹੈ। 

File:THE house of Swiss-born architect Pierre Jeanneret converted into a museum,Chandigarh,India 05.jpg|
File:THE house of Swiss-born architect Pierre Jeanneret converted into a museum,Chandigarh,India 02.jpg|
File:THE house of Swiss-born architect Pierre Jeanneret converted into a museum,Chandigarh,India 06.jpg|
File:THE house of Swiss-born architect Pierre Jeanneret converted into a museum,Chandigarh,India 08.jpg|

## ਹਵਾਲੇ 
## ਬਾਹਾਰੀ ਕੜੀਆਂ
* ਪਿਅਰੇ ਜੇਨਰੇ, ਚੰਡੀਗੜ੍ਹ ਲਈ ਫਰਨੀਚਰ

ਸ਼੍ਰੇਣੀ:ਚੰਡੀਗੜ੍ਹ
ਸ਼੍ਰੇਣੀ:ਭਵਨ ਨਿਰਮਾਣ ਕਲਾ
ਸ਼੍ਰੇਣੀ:ਅਜਾਇਬ ਘਰ
ਅਹਮੋਸ ਨੇਫੇਰਤਰੀ

ਪ੍ਰਾਚੀਨ ਮਿਸਰ ਦੀ **ਅਹਮੋਸ ਨੇਫੇਰਤਰੀ** 18 ਰਾਜਵੰਸ਼ ਦੀ  ਪਹਿਲੀ ਰਾਣੀ ਸੀ। ਉਹ  ਸੇਕੇਨੇਂਰੇ ਤਾਓ ਅਤੇ ਅਹਹੋਟਪ ਆਈ ਦੀ ਧੀ ਸੀ ਅਤੇ ਰਾਜਸੀ  ਭੈਣ ਅਤੇ ਫ਼ਾਰੋਹ, ਅਹਮੋਸ ਦੀ ਮਹਾਨ ਰਾਜਸੀ  ਪਤਨੀ ਸੀ। ਉਹ ਰਾਜਾ ਆਮਨਹੋਟੇਪ ਆਈ ਦੀ ਮਾਂ ਸੀ, ਜਿਸਨੇ ਸ਼ਾਸਨਕਾਰੀ ਨੌਜਵਾਨ ਦੇ ਤੌਰ 'ਤੇ ਸੇਵਾ ਕੀਤੀ। ਅਹਮੋਸ ਨੇਫੇਰਤਰੀ ਨੂੰ ਉਸ ਦੀ ਮੌਤ ਦੇ ਬਾਅਦ ਪੂਜਿਆ ਗਿਆ।

## ਪਰਿਵਾਰ 
thumb|ਅਹਮੋਸ ਨੇਫੇਰਤਰੀ ਦਾ ਬੁੱਤ
left|thumb|ਅਹਮੋਸ ਨੇਫੇਰਤਰੀ ਅਤੇ ਉਸਦਾ ਪੁੱਤਰ ਆਮਨਹੋਟੇਪ ਆਈ।
**ਅਹਮੋਸ ਨੇਫੇਰਤਰੀ** ਸੇਕੇਨੇਂਰੇ ਅਤੇ ਅਹਹੋਟੇਪ ਆਈ ਦੀ ਧੀ ਅਤੇ ਸੇਨੇਖਤੇਂਰੇ ਅਤੇ ਰਾਣੀ ਤੇਤੀਸ਼ੇਰੀ ਦੀ ਪੋਤੀ ਸੀ।

## ਹਵਾਲੇ 
ਸ਼੍ਰੇਣੀ:ਰਾਣੀਆਂ
ਕਾਮਿਨੀ ਏ. ਰਾਓ

**ਡਾ ਕਾਮਿਨੀ ਏ ਰਾਓ,** ਭਾਰਤ ਵਿੱਚ ਸਹਾਇਕ ਪ੍ਰਜਨਨ ਦੇ ਖੇਤਰ ਵਿੱਚ ਇੱਕ ਅਗ੍ਰਣੀ ਹਨ। ਉਨ੍ਹਾਂ ਦੀ ਮਹਾਰਤ ਪ੍ਰਜਨਨ ਐੰਡੋਕ੍ਰਾਈਨੋਲੋਜੀ,  ਅੰਡਕੋਸ਼ ਅਤੇ ਸਹਾਇਕ ਪ੍ਰਜਨਨ ਤਕਨਾਲੋਜੀ ਹਨ। ਉਨ੍ਹਾਂ ਦੇ ਯੋਗਦਾਨ ਲਈ ਉਨ੍ਹਾਂ ਨੂੰ ਪਦਮ ਸ਼੍ਰੀ ਨਾਲ ਸਨਮਾਨਿਤ ਕੀਤਾ ਗਿਆ ਜੋ ਕਿ ਭਾਰਤ ਦਾ ਸਰਵ ਉੱਤਮ ਨਾਗਰਿਕ ਪੁਰਸਕਾਰ ਹੈ। ਡਾ ਕਾਮਿਨੀ ਏ ਰਾਓ, ਮਿਲਨ ਵਿੱਚ ਚਿਕਿਤਸਾ ਨਿਰਦੇਸ਼ ਹਨ, ਜੋ ਕਿ ਪ੍ਰਜਨਨ ਚਿਕਿਤਸਾ ਦਾ ਕੇਂਦਰ (BACC ਹੈਲਥਕੇਅਰ Pvt. Ltd. ਦਾ ਇੱਕ ਯੂਨਿਟ) ਹੈ।

## ਜ਼ਿੰਦਗੀ ਅਤੇ ਕੈਰੀਅਰ 
ਉਨ੍ਹਾਂ ਦੀ ਮੁਢਲੀ ਸਿੱਖਿਆ ਬਿਸ਼ਪ ਕਾਟਨ ਗਰਲਜ਼ ਹਾਈ ਸਕੂਲ, ਬੰਗਲੌਰ ਅਤੇ ਉਨ੍ਹਾਂ ਨੇ ਚਿਕਿਤਸਾ ਅਧਿਐਨ ਸੇਂਟ ਜਾਨ ਮੈਡੀਕਲ ਕਾਲਜ, ਬੰਗਲੌਰ, ਅਤੇ ਵਾਨੀਵਿਲਾਸ, ਬੰਗਲੌਰ ਤੋਂ ਕੀਤੀ। ਡਾ ਕਾਮਿਨੀ ਵਪਾਰਕ ਰੂਪ ਤੇ ਪ੍ਰੋ. ਸਿਪ੍ਰੋਸ ਨੀਕੋਲੇਡ੍ਜ਼ ਦੀ ਅਗਵਾਈ ਹੇਠ ਹੈਰਿਸ ਬਰਥਰਾਇਟ ਖੋਜ ਕੇਂਦਰ ਫ਼ੋਰ ਫੀਟਲ ਮੈਡਿਸਨ, ਕਿੰਗਜ਼ ਕਾਲਜ ਮੈਡੀਸਨ ਦੇ ਸਕੂਲ, ਲੰਡਨ, ਯੂਕੇ ਤੋਂ ਭਰੂਣ ਇੰਵੇਸਿਵ ਇਲਾਜ ਵਿੱਚ ਪ੍ਰਸ਼ਿਕਸ਼ਿਤ ਹਨ ਅਤੇ ਉਨ੍ਹਾਂ ਨੇ ਲੇਜ਼ਰ ਸਰਜਰੀ ਸਿਖਲਾਈ ਵਿੱਚ ਪਰਸ਼ਿਕਸ਼ਣ ਸਾਉਥ ਕ੍ਲੀਵ੍ਲੈੰਡ ਹਸਪਤਾਲ, ਮਿਡਲਸਬਰੋ, ਯੂਕੇ, ਤੋਂ ਪ੍ਰੋ. ਰੇ ਗੈਰੀ ਦੀ ਅਗਵਾਈ ਵਿੱਚ ਕੀਤਾ।

ਡਾ ਕਾਮਿਨੀ ਏ ਰਾਓ ਨੂੰ ਭਾਰਤ ਦੇ ਪਹਿਲੇ SIFT ਬੱਚੇ ਦੇ ਜਨਮ ਦਾ ਸਿਹਰਾ ਦਿੱਤਾ ਜਾਂਦਾ ਹੈ। ਉਹਨਾਂ ਨੂੰ  ਦੱਖਣੀ ਭਾਰਤ ਦੇ ਪਹਿਲੇ ਸੀਮਨ ਬੈਂਕ ਸਥਾਪਿਤ ਕਰਨ ਦਾ ਮਾਣ ਹਾਸਲ ਹੈ। ਉਹਨਾਂ ਨੂੰ ਦੱਖਣੀ ਭਾਰਤ ਵਿੱਚ ICSI (ਇੰਟਰਾ cytoplasmic ਸ਼ੁਕ੍ਰਾਣੂ ਟੀਕੇ) ਦੁਆਰਾ ਲੇਜ਼ਰ ਦੀ ਸਹਾਇਤਾ ਜੁਟੇ ਸਫਲਤਾਪੂਰਕ ਪੈਦਾ ਹੋਏ ਬੱਚੇ ਲਈ ਵੀ ਜਾਣਿ ਆ ਜਾਂਦਾ ਹੈ।

ਯੁਨਾਈਟਡ ਕਿੰਗਡਮ ਵਿੱਚ ਪ੍ਰਸ਼ਿਕਸ਼ਿਤ ਹੋਣ ਤੋਂ ਬਾਅਦ ਭਾਰਤ ਵਿਛ੍ਕ ਪ੍ਰਜਨਨ ਚਕਿਤਸਾ ਕਲੀਨਿਕ, BACC ਹੈਲਥਕੇਅਰ Pvt. ਲਿਮਟਿਡ, ਜਿਸ ਨੂੰ ਹੁਣ ਮਿਲਨ (Milann) ਦੇ ਤੌਰ ਤੇ ਜਾਣਿਆ ਜਾਂਦਾ  ਹੈ, ਨੂੰ ਸਥਾਪਿਤ ਕਰਨ ਲਈ ਭਾਰਤ ਵਾਪਸ ਆ ਗਏ, ਜੋ ਕਿ ਪ੍ਰਜਨਨ ਚਕਿਤਸਾ ਲਈ ਇੱਕ ਕੇਂਦਰ ਹੈ। ਇਹ ਇੱਕ ਅਜਿਹਾ ਕੇਂਦਰ ਹੈ, ਜੋ ਕਿ ਮਰੀਜ਼ ਨਾ ਸਿਰਫ ਭਾਰਤ ਭਰ ਤੋਂ, ਬਲਕਿ ਕਈ ਹੋਰ ਵਿਸ਼ਵ ਦੇ ਹਿੱਸਿਆਂ ਤੋਂ ਜਿਵੇਂ ਕਿ ਯੂਕੇ, ਅਮਰੀਕਾ, ਦੱਖਣੀ ਪੂਰਬੀ ਏਸ਼ੀਆ, ਮੱਧ ਪੂਰਬ ਅਤੇ ਸਾਡੇ ਗੁਆਂਡੀ ਦੇਸ਼ਾਂ ਤੋਂ ਵੀ ਆਕਰਸ਼ਿਤ ਕਰਦੇ ਹਨ।

http://www.drkaminirao.com

## ਪੁਰਸਕਾਰ 
* ਪਦਮ ਸ਼੍ਰੀ ਪੁਰਸਕਾਰ 2014
* ਦਵਾਈ ਦੇ ਖੇਤਰ ਵਿੱਚ ਅਮੋਲਕ ਸੇਵਾ ਕਰਨ ਲਈਕਰਨਾਟਕ ਰਾਜ ਪੁਰਸਕਾਰ (ਰਾਜਉਤਸਵ ਪੁਰਸਕਾਰ)
* ਦਵਾਈ ਦੇ ਖੇਤਰ ਵਿੱਚ ਅਮੋਲਕ ਸੇਵਾ ਲਈ ਵਿਦਿਆ ਰਤਨ ਪੁਰਸਕਾਰ 
* ਦੇਸ਼ ਅਤੇ ਪੇਸ਼ੇ ਦੇ ਲਈ ਵਿਵੇਕਾਨੰਦ ਸੰਸਥਾਨ ਦੇ ਮਨੁੱਖੀ ਉੱਤਮਤਾ, ਹੈਦਰਾਬਾਦ ਵੱਲੋਂ ਚਕਿਤਸਾ ਦੇ ਖੇਤਰ ਵਿੱਚ ਸਮਰਪਿਤ ਸੇਵਾ ਕਰਨ ਲਈ, ਪੂਰਨ ਜੀਵਨ ਕਾਲ ਪ੍ਰਾਪਤੀ ਦਾ ਸਨਮਾਨ
* ਆਰਿਆਭੱਟ ਸੱਭਿਆਚਾਰਕ ਸੰਗਠਨ ਵੱਲੋਂ ਚਕਿਤਸਾ ਦੇ ਖੇਤਰ ਵਿੱਚ ਉੱਤਮਤਾ ਲਈ ਆਰਿਆਭੱਟ ਪੁਰਸਕਾਰ
* ਭਾਰਤੀ ਮੈਡੀਕਲ ਐਸੋਸੀਏਸ਼ਨ ਦੀ ਇਕਾਈ, ਸ਼ਿਮੋਗਾ ਜ਼ਿਲੇ ਤੋਂ ਬੀ. ਸੀ. ਰਾਏ ਜ਼ਿਲ੍ਹਾ ਪੁਰਸਕਾਰ
* ਪ੍ਰਸੂਤੀ & ਇਸਤਰੀ ਰੋਗ ਦੇ ਬੰਗਲੌਰ ਸਮਾਜ ਤੋਂ ਲਾਈਫਟਾਈਮ ਅਚੀਵਮੈਂਟ ਪੁਰਸਕਾਰ 
* ਪ੍ਰਸੂਤੀ ਅਤੇ ਇਸਤਰੀ ਰੋਗ ਸਮਾਜ, ਭਾਰਤ ਸੰਘ ਵੱਲੋਂ ਲਾਈਫਟਾਈਮ ਅਚੀਵਮੈਂਟ ਪੁਰਸਕਾਰ
* ਨੈਸ਼ਨਲ ਅਕੈਡਮੀ, ਮੈਡੀਕਲ ਸਾਇੰਸਜ਼ ਤੋਂ  ਫੈਲੋਸ਼ਿਪ 

## ਪ੍ਰਕਾਸ਼ਨ 
* *ਹੈਂਡਬੁਕ ਆਫ਼ ਓਬ੍ਸਟੇਟਰਿਕ ਐਮਰਜੰਸੀ *(2003) jaypee ਭਰਾ ਮੈਡੀਕਲ ਪ੍ਰਕਾਸ਼ਕ, ISBN 8180610896
* *ਦ ਇੰਫ੍ਰਟਿਲਟੀ ਮੈਨੁਅਲ (200*5) ਅੰਸ਼ਾਨ ਪ੍ਰਕਾਸ਼ਕ, ਸਹਿ-ਲੇਖਕ- ਪੀਟਰ ਆਰ. ਬ੍ਰਿੰਸਡਨ ਅਤੇ ਏ. ਹੈਨਰੀ ਸਥਾਨੰਨਥਨ, ISBN 1904798160
* *ਟੇਕ੍ਸਟਬੁਕ ਆਫ਼ ਮਿਡਵਾਈਫ੍ਰੀ ਐਂਡ  *ਓਬ੍ਸਟੇਟਰਿਕ ਫ਼ਾਰ ਨਰਸਿਸ, ਏਲ੍ਸਵਾਇਰ ਭਾਰਤ, ISBN 8131221881 
* *ਇੰਡੋਸਕੋਪੀ ਇਨ ਇੰਫ੍ਰਟਿਲਟੀ  *(2007) ਅੰਸ਼ਾਨ ਪ੍ਰਕਾਸ਼ਕ, ਸਹਿ-ਲੇਖਕ ਕ੍ਰਿਸਟੋਫਰ ਚੇਨ, ISBN 9781905740628
* *ਰੇਕਰੰਟ ਪ੍ਰੇਗਨੈਂਸੀ ਲੌਸ- ECAB* (2009) ਏਲ੍ਸਵਾਇਰ ਹੈਲਥ ਸਾਇੰਸਜ਼, ISBN 8131232255

## ਹਵਾਲਾ 
ਸ਼੍ਰੇਣੀ:ਜਨਮ 1953
ਸ਼੍ਰੇਣੀ:ਜ਼ਿੰਦਾ ਲੋਕ
ਸ਼੍ਰੇਣੀ:ਭਾਰਤ
ਸ਼੍ਰੇਣੀ:ਭਾਰਤੀ
ਸ਼੍ਰੇਣੀ:ਮਹਿਲਾਵਾਂ
ਸ਼੍ਰੇਣੀ:ਡਾਕਟਰ
ਨੈਲੀ ਬਲੀ

**ਏਲੀਜ਼ਾਬੈਥ ਕੋਚਰਨ ਸੀਮੈਨ** (5 ਮਈ 1864 – 27 ਜਨਵਰੀ 1922) ਕਲਮੀ ਨਾਮ **ਨੈਲੀ ਬਲੀ**, ਇੱਕ ਅਮਰੀਕੀ ਪੱਤਰਕਾਰ ਸੀ। ਉਹ ਇੱਕ ਲੇਖਕ, ਉਦਯੋਗਪਤੀ, ਖੋਜੀ, ਅਤੇ ਇੱਕ ਚੈਰਿਟੀ ਵਰਕਰ ਵੀ ਸੀ। ਇਹ 72 ਦਿਨ ਵਿੱਚ ਸੰਸਾਰ ਦੇ ਆਲੇ ਦੁਆਲੇ ਕੀਤੀ ਰਿਕਾਰਡ-ਤੋੜ ਯਾਤਰਾ ਲਈ ਜਾਣੀ ਜਾਂਦੀ ਹੈ, ਇਹ ਯਾਤਰਾ ਇਸਨੇ ਯੂਲ ਵਰਨ ਦੇ ਕਾਲਪਨਿਕ ਪਾਤਰ ਫ਼ੀਲੀਅਸ ਫ਼ੌਗ ਦੀ ਬਰਾਬਰੀ ਕਰਨ ਲਈ ਕੀਤੀ। ਇਸ ਤੋਂ ਬਿਨਾਂ ਇਹ ਜਾਣ-ਬੁੱਝ ਕੇ ਪਾਗਲਪਣ ਦਾ ਦਿਖਾਵਾ ਕਰਕੇ ਪਾਗਲਖਾਨੇ ਦੇ ਅੰਦਰ ਅਧਿਐਨ ਕਰਨ ਲਈ ਵੀ ਜਾਣੀ ਜਾਂਦੀ ਹੈ। ਉਹ ਆਪਣੇ ਖੇਤਰ ਵਿੱਚ ਮੋਢੀ ਹੈ ਅਤੇ ਇਸਨੇ ਇੱਕ ਨਵੀਂ ਕਿਸਮ ਦੀ ਖੋਜੀ ਪੱਤਰਕਾਰੀ ਸ਼ੁਰੂ ਕੀਤੀ।

## ਮੌਤ 
ਬਲੀ ਦੀ ਮੌਤ ਨਮੋਨੀਆ ਦੇ ਕਾਰਨ ਸੇਂਟ ਮਾਰਕਸ ਹਸਪਤਾਲ, ਨਿਊਯਾਰਕ ਸ਼ਹਿਰ ਵਿੱਚ 1922 ਵਿੱਚ 57 ਸਾਲ ਦੀ ਉਮਰ ਵਿੱਚ ਹੋਈ। ਇਸਨੂੰ ਵੁੱਡਲੌਨ ਕਬਰਿਸਤਾਨ, ਬਰੌਂਕਸ, ਨਿਊ ਯਾਰਕ ਸ਼ਹਿਰ ਦੀ ਇੱਕ ਸਾਦੀ ਜਿਹੀ ਕਬਰ ਵਿੱਚ ਦਫ਼ਨ ਕੀਤਾ ਗਿਆ।

## ਹਵਾਲੇ 
ਸ਼੍ਰੇਣੀ:ਜਨਮ 1864
ਸ਼੍ਰੇਣੀ:ਮੌਤ 1922
ਸ਼੍ਰੇਣੀ:ਅਮਰੀਕੀ ਨਾਰੀ ਪੱਤਰਕਾਰ
ਸੁਲਗਨਾ ਪਾਣੀਗਰਾਹੀ

**ਸੁਲਗਨਾ ਪਾਣੀਗਰਾਹੀ** ਇੱਕ ਉੜੀਆ, ਮਰਾਠੀ ਅਤੇ ਭਾਰਤੀ ਟੈਲੀਵਿਜ਼ਨ ਅਤੇ ਫ਼ਿਲਮੀ ਅਦਾਕਾਰਾ ਹੈ। ਆਪਣੇ ਫ਼ਿਲਮੀ ਕੈਰੀਅਰ ਦੀ ਸ਼ੁਰੂਆਤ ਵਿੱਚ ਇਸਨੇ ਟੈਲੀਵਿਜ਼ਨ ਸੀਰਿਅਲ ਅੰਬਰ ਧਾਰਾ ਵਿੱਚ ਬਤੌਰ ਧਾਰਾ ਮੁੱਖ ਭੂਮਿਕਾ ਅਦਾ ਕੀਤੀ ਅਤੇ ਫਿਰ ਦੋ ਸਹੇਲੀਆਂ ਵਿੱਚ ਵੀ ਇਸਨੇ ਖ਼ਾਸ ਭੂਮਿਕਾ ਨਿਭਾਈ। ਇਸ ਤੋਂ ਬਾਅਦ ਇਸਨੇ ਬਿਦਾਈ ਵਿੱਚ ਸਾਕਸ਼ੀ ਰਾਜਵੰਸੀ ਵਜੋਂ ਮੁੱਖ ਭੂਮਿਕਾ ਨਿਭਾਈ। ਇਸ ਤੋਂ ਬਾਅਦ ਭੱਟ ਬੈਨਰ ਦੀ ਫ਼ਿਲਮ ਮਰਡਰ 2 ਵਿੱਚ ਇਸਨੇ ਰੇਸ਼ਮਾ ਦਾ ਰੋਲ ਅਦਾ ਕੀਤਾ।.

## ਕੈਰੀਅਰ
ਪਾਣੀਗਰਾਹੀ ਨੇ ਆਪਣੇ ਟੈਲੀਵਿਜ਼ਨ ਕੈਰੀਅਰ ਦੀ ਸ਼ੁਰੂਆਤ ਅੰਬਰ ਧਾਰਾ ਨਾਲ ਕੀਤੀ ਜਿਸ ਵਿੱਚ ਉਸਨੇ ਧਾਰਾ ਦਾ ਰੋਲ ਅਦਾ ਕੀਤਾ ਅਤੇ ਇਸ ਨਾਟਕ ਦੀ ਕਹਾਣੀ ਜੋੜੇ ਬੱਚਿਆਂ ਉੱਪਰ ਅਧਾਰਿਤ ਹੈ। ਇਹ ਲੜੀ ਸਤੰਬਰ 2007 ਤੋਂ ਮਾਰਚ 2008 ਤੱਕ ਸੋਨੀ ਐਂਟਰਟੇਨਮੈਂਟ ਟੈਲੀਵਿਜ਼ਨ 'ਤੇ ਪ੍ਰਸਾਰਿਤ ਕੀਤੀ ਗਈ ਸੀ। ਉਸ ਦਾ ਦੂਜਾ ਸ਼ੋਅ 'ਦੋ ਸਹੇਲੀਅਨ' ਸੀ, ਜਿਸ ਵਿੱਚ ਉਸ ਨੇ ਮਿਤਾਲੀ ਦੀ ਭੂਮਿਕਾ ਨਿਭਾਈ ਜੋ ਪੇਂਡੂ ਰਾਜਸਥਾਨ 'ਚ ਦੋ ਸਹੇਲੀਆਂ ਦੀ ਕਹਾਣੀ ਹੈ। ਦੋ ਸਹੇਲੀਆਂ ਮਾਰਚ 2010 ਤੋਂ ਜੁਲਾਈ 2010 ਤੱਕ ਜ਼ੀ ਟੀਵੀ ਤੇ ​​ਪ੍ਰਸਾਰਤ ਹੋਇਆ। ਇਸ ਤੋਂ ਬਾਅਦ, ਉਹ ਸਾਕਸ਼ੀ ਦਾ ਰੋਲ ਅਦਾ ਕਰਦਿਆਂ ਸੀਰੀਅਲ ਬਿਦਾਈ ਵਿੱਚ ਇੱਕ ਨਕਾਰਾਤਮਕ ਭੂਮਿਕਾ 'ਚ ਨਜ਼ਰ ਆਈ।

ਉਸ ਨੇ ਬਾਲੀਵੁੱਡ ਵਿੱਚ 'ਥ੍ਰਿਲਰ ਮਰਡਰ 2' ਤੋਂ ਡੈਬਿਊ ਕੀਤਾ ਸੀ, ਜੋ ਵਿਸ਼ੇਸ਼ ਫਿਲਮਾਂ ਦੇ ਬੈਨਰ ਹੇਠ 2004 ਵਿੱਚ ਆਈ ਹਿੱਟ ਮਾਰਡਰ ਦੀ ਸੀਕਵਲ ਸੀ। ਉਸ ਨੇ ਰੇਸ਼ਮਾ, ਇੱਕ ਕਾਲਜ ਦੀ ਗਰੀਬ ਵਿਦਿਆਰਥਣ ਦੀ ਭੂਮਿਕਾ ਨਿਭਾਈ, ਜਿਸ ਨੂੰ ਆਪਣੇ ਪਰਿਵਾਰ ਨੂੰ ਪਾਲਣ ਲਈ ਪੈਸੇ ਦੀ ਜ਼ਰੂਰਤ ਸੀ, ਉਹ ਪਾਰਟ ਟਾਈਮ ਵੇਸਵਾ ਦੇ ਕਿੱਤੇ ਦੀ ਚੋਣ ਕਰਦੀ ਹੈ ਅਤੇ ਇੱਕ ਮਾਨਸਿਕ ਤੌਰ 'ਤੇ ਬੀਮਾਰ ਸੀਰੀਅਲ ਕਿੱਲਰ ਦੀ ਸ਼ਿਕਾਰ ਹੋ ਜਾਂਦੀ ਹੈ। ਉਸ ਦੀ ਭੂਮਿਕਾ ਨੂੰ ਆਲੇ-ਦੁਆਲੇ ਆਲੋਚਕਾਂ ਦੁਆਰਾ ਸਕਾਰਾਤਮਕ ਸਮੀਖਿਆਵਾਂ ਪ੍ਰਾਪਤ ਹੋਈ। 'ਮਰਡਰ 2' ਤੋਂ ਬਾਅਦ, ਉਸ ਨੇ ਰਾਜਕੁਮਾਰ ਰਾਓ ਅਤੇ ਦਿਵਯੇਂਦੁ ਸ਼ਰਮਾ ਨਾਲ ਅਤੇ 'ਗੁਰੁਦਕਸ਼ੀਨਾ' 'ਚ ਗਰੀਸ਼ ਕਰਨਾਡ ਅਤੇ ਰੂਪਾ ਗਾਂਗੁਲੀ ਨਾਲ ਅਭਿਨੈ ਕੀਤਾ ਸੀ। ਹਾਲ ਹੀ ਵਿੱਚ, ਉਸ ਨੂੰ ਅਜੈ ਦੇਵਗਨ ਦੀ ਅਭਿਨੀਤ ਫਿਲਮ 'ਰੇਡ' ਵਿੱਚ ਦੇਖਿਆ ਗਿਆ ਸੀ, ਜਿਸ ਵਿੱਚ ਉਸ ਨੇ ਇੱਕ ਕੁੜੀ ਤਾਰਾ ਦੀ ਭੂਮਿਕਾ ਨਿਭਾਈ ਸੀ, ਜੋ ਅਜੈ ਦੇਵਗਨ ਦੁਆਰਾ ਨਿਭਾਈ ਆਮਦਨ ਕਰ ਅਧਿਕਾਰੀ ਦੀ ਮੁੱਖ ਮੁਖਬਰ ਸੀ। ਉਸ ਨੇ ਮਰਾਠੀ ਵਿੱਚ ਰੋਮਾਂਟਿਕ ਫਿਲਮ 'ਇਸ਼ਕ ਵਾਲਾ ਲਵ' ਨਾਲ ਅਭਿਨੈ ਕੀਤਾ। ਫਿਲਮ ਵਿੱਚ ਅਭਿਨੈ ਕਰਨ ਤੋਂ ਇਲਾਵਾ, ਉਸ ਨੇ ਆਪਣੇ ਕਿਰਦਾਰ ਲਈ ਪੂਰੀ ਪੋਸ਼ਾਕ ਦੀ ਸਟਾਈਲਿੰਗ ਵੀ ਕੀਤੀ। ਆਲੋਚਕਾਂ ਅਤੇ ਦਰਸ਼ਕਾਂ ਦੁਆਰਾ ਉਸ ਦੇ ਅਭਿਨੈ ਦੀ ਸ਼ਲਾਘਾ ਕੀਤੀ ਗਈ, ਵਿਸ਼ੇਸ਼ ਤੌਰ 'ਤੇ ਦੋਵਾਂ ਅਦਾਕਾਰਾਂ ਦਰਮਿਆਨ ਕੈਮਿਸਟਰੀ ਦੀ ਪ੍ਰਸ਼ੰਸਾ ਹੋਈ।

ਸੁਲਗਨਾ ਨੂੰ ਸੱਤਿਆ ਬ੍ਰਹਮਾ ਦੁਆਰਾ ਸਥਾਪਿਤ ਕੀਤੇ ਗਏ 2018 ਇੰਡੀਆ ਲੀਡਰਸ਼ਿਪ ਕਨਕਲੇਵ ਅਵਾਰਡਜ਼ ਵਿਖੇ "ਸਾਲ 2018 ਦੀ ਇੰਡੀਅਨ ਅਫੇਅਰਜ਼ ਮੋਸਟ ਪਰੋਮਸਿੰਗ ਐਂਡ ਐਮਰਜਿੰਗ ਐਕਟਰਸ" ਦੀ ਵੱਕਾਰੀ ਸ਼੍ਰੇਣੀ ਵਿੱਚ ਚੋਟੀ ਦੇ ਛੇ ਫਾਈਨਲਿਸਟ ਵਜੋਂ ਸ਼ੁਮਾਰ ਕੀਤਾ ਗਿਆ ਸੀ।

## ਨਿੱਜੀ ਜੀਵਨ
ਸੁਲਗਨਾ ਦਾ ਜਨਮ ਬ੍ਰਹਮਾਪੁਰ, ਉੜੀਸਾ ਵਿੱਚ ਹੋਇਆ, ਇਸ ਤੋਂ ਬਾਅਦ ਇਹ 10 ਸਾਲ ਨਿਊ ਦਿੱਲੀ ਵਿੱਚ ਰਹੀ ਅਤੇ 2007 ਵਿੱਚ ਇਹ ਮੁੰਬਈ ਚਲੀ ਗਈ। ਇਸਨੇ ਆਪਣੀ ਸਕੂਲੀ ਪੜ੍ਹਾਈ ਆਰਮੀ ਪਬਲਿਕ ਸਕੂਲ, ਧੂਦਣ ਕੁਆਂ, ਨਿਊ ਦਿੱਲੀ ਤੋਂ ਕੀਤੀ। ਇਸ ਦੇ ਪਿਤਾ ਭਾਰਤੀ ਫੌਜ ਵਿੱਚ ਸਨ ਅਤੇ ਮਾਤਾ ਹਾਉਸ ਵਾਈਫ਼ ਅਤੇ ਭੈਣ ਫਿਲਮ ਮੇਕਰ ਹੈ।

## ਫ਼ਿਲਮੋਗ੍ਰਾਫੀ
## ਟੈਲੀਵਿਜ਼ਨ
## ਹਵਾਲੇ
ਸ਼੍ਰੇਣੀ:ਭਾਰਤੀ ਅਦਾਕਾਰਾਵਾਂ
ਸ਼੍ਰੇਣੀ:ਭਾਰਤੀ ਫ਼ਿਲਮੀ ਅਦਾਕਾਰ
ਸ਼੍ਰੇਣੀ:ਜ਼ਿੰਦਾ ਲੋਕ
ਸ਼੍ਰੇਣੀ:ਭਾਰਤੀ ਟੈਲੀਵਿਜ਼ਨ ਅਦਾਕਾਰਾਵਾਂ
ਸ਼੍ਰੇਣੀ:ਵਿਕੀ ਲਵਸ ਵੁਮੈਨ 2020
ਅੱਨਾ ਕੈਥਰੀਨ ਬਲੋਕ

right|thumb|ਫੁੱਲ,ca 1660
**ਅੱਨਾ ਕੈਥਰੀਨ ਬਲੋਕ** (1642, ਨੁਰੇਮਬਰਗ &ndash; 1719,ਰੀਜੇਂਸਬਰਗ  ਇੱਕ ਜਰਮਨ ਅਤਿਅਲੰਕ੍ਰਿਤ ਫੁੱਲ ਚਿੱਤਰਕਾਰ ਸੀ।

## ਜੀਵਨੀ 
ਹਓਬਰੇਕਨ ਅਨੁਸਾਰ ਉਹ ਫੁੱਲ ਚਿਤਰਕਾਰ **ਜੋਹਨ ਥੋਮਸ ਫਿਸਚਰ** ਦੀ ਧੀ ਸੀ, ਜੋ ਉਸ ਨੂੰ ਫੁੱਲ ਚਿਤਰਨਾ ਸਿਖਾਉਂਦਾ ਸੀ। ਉਹ ਪਾਣੀ ਰੰਗਾਂ ਅਤੇ ਤੇਲ ਰੰਗਾਂ ਨਾਲ ਚਿੱਤਰਕਾਰੀ ਕਰਨ ਵਿੱਚ ਚੰਗੀ ਸੀ ਅਤੇ ਉਸ ਨੇ 1660 ਵਿੱਚ ਡਿਊਕ ਅਗਸਤ ਵੋਨ ਸਚਸੇਨ ਦੀ ਪਤਨੀ ਅੱਨਾ ਮਾਰੀਆ, ਜੋ ਮੇਕਲੇਨਬਰਗ ਦੀ ਸੀ ਅਤੇ ਉਸ ਦੀਆਂ ਧੀਆਂ ਸੈਕਸੋਨੀ-ਅਨਹਾਲਟ ਨੂੰ ਹੱਲੇ ਵਿੱਚ ਸਿਖਾਇਆ। ਉਸ ਦਾ ਵਿਆਹ ਚਿੱਤਰਕਾਰ ਬੇਨਜਾਮਿਨ ਬਲੋਕ ਨਾਲ 1664 ਵਿੱਚ ਹੋਇਆ।.

ਆਰ.ਕੇ.ਡੀ. ਅਨੁਸਾਰ ਉਹ **ਜੋਹਨ ਥੋਮਸ ਫਿਸਚਰ** ਦੀ ਧੀ ਅਤੇ ਵਿਦਿਆਰਥੀ ਸੀ ਅਤੇ **ਬੇਨਜਾਮਿਨ ਬਲੋਕ** ਨਾਲ ਵਿਆਹ ਹੋਇਆ।

## ਹਵਾਲੇ 
ਸ਼੍ਰੇਣੀ:ਜਨਮ 1642
ਸ਼੍ਰੇਣੀ:ਮੌਤ 1719
ਸ਼੍ਰੇਣੀ:ਚਿੱਤਰਕਾਰ
ਸ਼੍ਰੇਣੀ:ਜਰਮਨ ਮਹਿਲਾ ਚਿੱਤਰਕਾਰ
ਅਮੀਨਾ

**ਅਮੀਨਾ ** (ਅਮੀਨਾਤੁ ਵੀ; ਡੀ. 1610)ਹਾਊਜ਼ਾ ਮੁਸਲਿਮ ਯੋਧੇ ਜ਼ਾਜ਼ਜਾਉ (ਹੁਣ ਜ਼ਰੀਆ) ਦੀ ਰਾਣੀ ਸੀ, ਜੋ ਕਿ ਹੁਣ ਉੱਤਰੀ ਪੱਛਮੀ ਨਾਈਜੀਰੀਆ ਵਿੱਚ ਹੈ।. ਉਸ ਦਾ ਵਿਸ਼ਾ ਬਹੁਤ ਸਾਰੀਆਂ ਦੰਤਕਥਾਵਾਂ ਦਾ ਵਿਸ਼ਾ ਹੈ, ਪਰ ਇਤਿਹਾਸਕਾਰਾਂ ਦੁਆਰਾ  ਵਿਸ਼ਵਾਸ ਕੀਤਾ ਜਾਂਦਾ ਹੈ ਕਿ ਉਹ  ਇੱਕ ਅਸਲੀ ਹਾਕਮ ਸੀ। ਵਿਦਵਾਨਾਂ ਵਿੱਚ  ਉਸ ਦੇ ਰਾਜ ਦਾ ਸਮੇਂ ਅੱਧ-15 ਸਦੀ ਅਤੇ  ਦੇਰ 16 ਸਦੀ ਨੂੰ ਲੈ ਕੇ ਵਿਵਾਦ ਹੈ।

## ਇਤਿਹਾਸ 
ਅਮੀਨਾ ਦਾ ਪਹਿਲਾਂ  ਜ਼ਿਕਰ ਕਰਨ ਵਾਲਾ ਸ੍ਰੋਤ  ਮੁਹੰਮਦ ਬੇਲੋ ਦਾ  ਇਤਿਹਾਸ *"ਇਫ਼ਾਕ ਅਲ-ਮੈਸੂਰ (*1836) ਹੈ।ਉਸ ਨੇ ਦਾਅਵਾ ਕੀਤਾ ਹੈ ਕਿ,"ਉਹਨਾਂ ਵਿੱਚ ਪਹਿਲੀ ਸਰਕਾਰ ਸਥਾਪਿਤ ਹੋਈ" ਅਤੇ ਕਟਸੀਨਾ( Katsina),ਕਾਨੋ (Kano) ਅਤੇ ਹੋਰ ਖੇਤਰਾਂ ਨੂੰ  ਉਸਦਾ ਸਨਮਾਨ ਕਰਨ ਲਈ ਮਜ਼ਬੂਰ ਕੀਤਾ ਗਿਆ।

## ਵਿਰਾਸਤ 
* ਕੋਲਾ ਗਿਰੀ ਨਾਲ ਜਾਣ-ਪਛਾਣ ਅਤੇ ਉਸਦੇ ਖੇਤਰ ਵਿੱਚ ਖੇਤੀ ਕਰਨ ਦਾ ਸਿਹਰਾ ਅਮੀਨਾ ਨੂੰ ਜਾਂਦਾ ਹੈ। ਨੈਸ਼ਨਲ ਥੀਏਟਰ ਆਰਟਸ , ਲਾਗੋਸ ਰਾਜ *ਰਾਣੀ ਅਮੀਨਾ ਬੁੱਤ*  ਉਸਦੇ ਸਨਮਾਨ ਵਜੋਂ ਹੈ ਅਤੇ ਕਈ ਵਿਦਿਅਕ ਅਦਾਰਿਆ ਨੇ ਉਸਦਾ ਨਾਮ ਵੀ ਅਪਨਾਇਆ ਹੈ। ਹਾਊਜ਼ਾ ਸ਼ਹਿਰ ਮਿੱਟੀ ਦੀ ਕੰਧਾਂ  ਦਾ ਘੇਰਾ ਬਨਾਓਣ ਦਾ ਵਿਆਪਕ ਸਿਹਰਾ ਵੀ ਅਮੀਨਾ ਨੂੰ ਜਾਂਦਾ ਹੈ।
* ਯੋਧਾ ਰਾਜਕੁਮਾਰੀ ਅਮੀਨਾ ਜਰਿੰਦੇ ਦਾ ਚਰਿਤਰ,ਜੋ ਕਿ "Elf ਸਾਗਾ: ਸੂਤਰਪਾਤ" (2014) ਵਿੱਚ ਯੂਸੁਫ਼ ਰਾਬਰਟ ਲੁਈਸ ਨੇ ਕੀਤਾ, ਉਹ ਵੀ  ਕੁਝ ਹੱਦ ਤੱਕ ਹਾਊਜ਼ਾ ਰਾਣੀ ਤੋਂ ਪ੍ਰੇਰਿਤ ਹੋ ਕੇ ਕੀਤਾ ਗਿਆ।

## ਮੌਤ 
ਅਮੀਨਾ ਦੀ ਮੌਤ ਦੇ ਸਹੀ ਹਾਲਾਤ ਪਤਾ ਨਹੀਂ ਲੱਗ ਸਕੇ ਹਨ। ਉਨੀਵੀਂ ਸਦੀ ਦੇ ਮੁਸਲਮਾਨ ਵਿਦਵਾਨ ਡੈਨ ਟਫਾ ਦਾ ਕਹਿਣਾ ਹੈ ਕਿ “ਉਸਦੀ ਮੌਤ ਅਟਾਗਾੜ ਨਾਮਕ ਜਗ੍ਹਾ ਵਿੱਚ ਹੋਈ। ਇਹੀ ਕਾਰਨ ਸੀ ਕਿ ਜ਼ਾਜ਼ੌ ਦਾ ਰਾਜ ਹਉਸਾ ਦੇ ਰਾਜਾਂ ਵਿੱਚ ਸਭ ਤੋਂ ਵੱਧ ਫੈਲਿਆ ਹੋਇਆ ਸੀ, ਕਿਉਂਕਿ ਬਾਉਚੀ ਨੇ ਬਹੁਤ ਸਾਰੇ ਖੇਤਰਾਂ ਨੂੰ ਸ਼ਾਮਲ ਕੀਤਾ ਸੀ। ”[]] ਤਾਫ਼ਾ ਦੇ ਬਿਆਨ ਉੱਤੇ ਆਧਾਰਿਤ ਸਿਡਨੀ ਜੋਨ ਹੋਗਬੇਨ ਦੱਸਦਾ ਹੈ ਕਿ“ ਅਮੀਨਾ ਅਜੋਕੇ ਈਦਾ ਦੇ ਨੇੜੇ ਅਟਾਗੜਾ ਵਿੱਚ ਮਰ ਗਈ। , ਉਸ ਸਮੇਂ ਲਈ ਅਮੀਨਾ ਨੇ ਜਾੱਜ਼ੌ ਦੇ ਸਰਹੱਦਾਂ ਨੂੰ ਨਾਈਜਰ-ਬੇਨੂ ਸੰਗਮ ਦੇ ਦੱਖਣ ਵੱਲ ਧੱਕ ਦਿੱਤਾ ਸੀ. ਪਰ ਉਸਦੀ ਮੌਤ ਦੇ ਦੁਆਲੇ ਬਹੁਤ ਸਾਰੇ ਵਿਵਾਦ ਹਨ; ਬਹੁਤ ਸਾਰੀਆਂ ਲੇਖਕਾਂ ਨੇ ਆਪਣੀਆਂ ਕਿਤਾਬਾਂ ਵਿਚ ਹਵਾਲਾ ਦਿੱਤਾ ਕਿ ਉਸ ਦੀ ਮੌਤ ਵੋਮ ਜੋਸ ਵਿਚ ਹੋਈ ਜਦੋਂ ਕਿ ਦੂਸਰੇ ਇਤਿਹਾਸਕਾਰ ਨੇ ਕਿਹਾ ਕਿ ਉਸ ਦੀ ਮੌਤ ਅਜੋਕੇ ਇਦਾਹ ਦੇ ਅਟਗਾਰਾ ਵਿਚ ਹੋਈ। ”[]]

## ਹਵਾਲੇ 
ਸ਼੍ਰੇਣੀ:ਰਾਣੀਆਂ
ਅਸਮਾ ਰਹੀਮ

**ਡਾ ਅਸਮਾ ਰਹੀਮ** (ਅਸਮਾ ਆਇਸ਼ਾ) ਇੱਕ ਵਿਆਵਸਾਈ ਡਾਕਟਰ ਅਤੇ ਅਧਿਆਪਕ ਹਨ। ਉਹ ਕੇਰਲ ਤੋਂ ਹਨ ਅਤੇ ਸਰਕਾਰੀ ਮੈਡੀਕਲ ਕਾਲਜ, ਕੋਸ਼ੀਕਕੋਡ ਵਿੱਚ ਅਮਿਉਨਿਟੀ ਮੈਡੀਸਨ ਦੀ ਵਧੀਕ ਪ੍ਰੋਫੈਸਰ ਦੇ ਤੌਰ ' ਤੇ ਕੰਮ ਕਰਦੇ ਹਨ।  ਉਹਨਾਂ ਨੇ *ਸਾਮੁਦਾਇਕ  ਚਕਿਤਸਾ ਦੇ ਅਸੂਲ ਅਤੇ ਅਮਲ*  'ਤੇ ਇੱਕ ਕਿਤਾਬ ਲਿਖੀ ਹੈ ਜੋ ਕਿ ਭਾਰਤ ਵਿੱਚ ਗਰੈਜੂਏਟ ਮੈਡੀਕਲ ਪੁਸਤਕ ਹੈ। ਉਹ ਪਰੋਪਕਾਰੀ ਹਨ ਅਤੇ ਰੂੜੀਵਾਦ ਸੰਗ੍ਰਹਿਤ ਦੇ ਖਿਲਾਫ ਖੜੇ ਹਨ। ਉਹਨਾਂ ਦੇ ਦਿਲਚਸਪੀ ਦੇ ਖੇਤਰ ਹਨ, ਟੀਕਾਕਰਣ ਮੈਡੀਕਲ ਸਿੱਖਿਆ ਸਿਖਲਾਈ ਅਤੇ ਖੋਜ। ਜਨਤਕ ਸਿਹਤ ਵਿੱਚ ਮੁਹਾਰਤ ਦੇ ਨਾਲ ਨਾਲ, ਉਹਨਾਂ ਨੂੰ ਪੀ ਐਸ ਜੀ -ਫੈਮਰ ਖੇਤਰੀ ਸੰਸਥਾਨ, ਕੋਇਮ੍ਬਟੂਰ ਤੋਂ ਚਕਿਤਸਾ ਸਿੱਖਿਆ ਵਿੱਚ ਸਕਾਲਰਸ਼ਿਪ ਪ੍ਰਾਪਤ ਕੀਤੀ। ਉਹ ਇੱਕ ਕੇਂਦਰ ਵਿੱਚ ਸਰੋਤ ਫੈਕਲਟੀ ਵਜੋਂ ਕੰਮ ਕਰਦੇ ਹਨ। ਉਹਨਾਂ ਦਾ ਇਹ ਵਿਸ਼ਵਾਸ ਹੈ ਕਿ ਪਾਠਕ੍ਰਮ ਵਿੱਚ ਨਿਯਮਿਤ ਤੌਰ 'ਤੇ ਬਦਲਾਅ ਹੋਣਾ ਚਾਹੀਦਾ ਹੈ, ਅਤੇ ਉਹ ਇੱਕ ਮਜ਼ਬੂਤ ਯੋਗਤਾ ਅਧਾਰਿਤ ਮੈਡੀਕਲ ਪਾਠਕ੍ਰਮ ਦੇ ਸਮਰਥਕ ਹਨ।

## ਹਵਾਲੇ 
ਸ਼੍ਰੇਣੀ:ਜ਼ਿੰਦਾ ਲੋਕ
ਸ਼੍ਰੇਣੀ:ਭਾਰਤ
ਸ਼੍ਰੇਣੀ:ਭਾਰਤੀ
ਸ਼੍ਰੇਣੀ:ਮਹਿਲਾਵਾਂ
ਸ਼੍ਰੇਣੀ:ਡਾਕਟਰ
ਲੀਲਾ ਰਾਏ

**ਲੀਲਾ ਰਾਏ** ਮੂਰਤੀ ਨਾਗ ਦ ਜਨਮ 2 ਅਕਤੂਬਰ 1900 ਨੂੰ ਹੋਇਆ ਸੀ। ਉਹ ਇੱਕ ਇਨਕਲਾਬੀ ਖੱਬੇਪੱਖੀ ਭਾਰਤੀ ਸਿਆਸਤਦਾਨ ਅਤੇ ਸੁਧਾਰਕ ਸੀ, ਅਤੇ ਨੇਤਾ ਜੀ ਸੁਭਾਸ਼ ਬੋਸ ਦੇ ਨੇੜੇ ਸੀ।

## ਪਰਿਵਾਰ 
ਉਹ ਇੱਕ ਵੱਡੇ ਮੱਧ ਵਰਗ  ਕਾਇਸਥ ਪਰਿਵਾਰ ਵਿੱਚ ਸਿਲਹਟ ਵਿੱਚ ਬੰਗਾਲ (ਹੁਣ ਬੰਗਲਾਦੇਸ਼ ਵਿੱਚ) ਪੈਦਾ ਹੋਈ ਸੀ। ਉਸ ਨੇ ਆਪਣੀ ਪੜ੍ਹਾਈ [ਬੇਥੂਨ ਕਾਲਜ] ਵਿੱਚ ਕਲਕੱਤਾ ਤੋਂ ਕੀਤੀ ਅਤੇ ਗ੍ਰੈਜੂਏਸ਼ਨ ਵਿੱਚ ਸੋਨੇ ਦਾ ਤਮਗਾ ਪ੍ਰਾਪਤ ਕੀਤਾ। ਉਹ ਪਹਿਲੀ ਔਰਤ ਸੀ, ਜਿਸਨੇ ਯੂਨੀਵਰਸਿਟੀ ਦੇ ਅਧਿਕਾਰੀਆਂ ਨਾਲ ਲੜ ਕੇ ਢਾਕਾ ਦੀ  ਯੂਨੀਵਰਸਿਟੀ ਵਿੱਚ ਦਾਖਿਲਾ ਲਿਆ ਅਤੇ ਉਸ ਨੂੰ ਐਮ ਏ ਦੀ ਡਿਗਰੀ ਲਈ। ਕੋ-ਐਜੂਕੇਸ਼ਨ ਦੀ ਢਾਕਾ ਯੂਨੀਵਰਸਿਟੀ ਵਿੱਚ ਇਜਾਜਤ ਨਹੀਂ ਸੀ। ਉਥੋਂ ਦੇ ਉਦੋਂ ਦੇ ਉਪ ਕੁਲਪਤੀ ਫ਼ਿਲਿਪੁੱਸ ਹਰਟੋਗ ਨੇ ਇੱਕ ਵਿਸ਼ੇਸ਼ ਅਧਿਕਾਰ ਰਾਹੀਂ ਦਾਖਲਾ ਦੇ ਦਿੱਤਾ।

## ਸਮਾਜਿਕ ਕੰਮ 
ਢਾਕਾ ਵਿੱਚ ਦੂਜਾ ਲੜਕੀਆਂ ਦਾ ਸਕੂਲ ਸ਼ੁਰੂ ਕਰਨ ਨਾਲ ਉਸਨੇ ਆਪਣੇ ਆਪ ਨੂੰ ਚੰਗੀ ਤਰ੍ਹਾਂ ਸਾਮਾਜਕ ਕਾਰਜ ਅਤੇ ਲੜਕੀਆਂ ਲਈ ਸਿੱਖਿਆ ਵਿੱਚ ਜੁਟਾ ਲਿਆ। ਉਸਨੇ ਕੌਸ਼ਲ ਸਿੱਖਣ ਅਤੇ ਵਿਵਸਾਇਕ ਅਧਿਆਪਨ ਪ੍ਰਾਪਤ ਕਰਨ ਲਈ ਲੜਕੀਆਂ ਨੂੰ ਪ੍ਰੋਤਸਾਹਿਤ ਕੀਤਾ ਅਤੇ ਆਪਣੇ ਆਪ ਨੂੰ ਬਚਾਉਣ ਲਈ ਲੜਕੀਆਂ ਲਈ ਮਾਰਸ਼ਲ ਆਰਟਸ ਸਿੱਖਣ ਦੀ ਲੋੜ ਉੱਤੇ ਜ਼ੋਰ ਦਿੱਤਾ। ਬਹੁਤ ਸਾਲਾਂ ਤੱਕ ਉਸਨੇ ਔਰਤਾਂ ਲਈ ਕਈ ਸਕੂਲ ਅਤੇ ਸੰਸਥਾਨ ਸਥਾਪਤ ਕੀਤੇ।

ਉਸ ਨੇ 1921 ਵਿੱਚ ਬੰਗਾਲ ਦੇ ਹੜ੍ਹ ਦੇ ਬਾਅਦ ਰਾਹਤ ਕਾਰਜ ਵਿੱਚ ਆਗੂ ਭੂਮਿਕਾ ਨਿਭਾ ਰਹੇ ਨੇਤਾਜੀ ਸੁਭਾਸ਼ ਬੋਸ ਨਾਲ ਸੰਪਰਕ ਕੀਤਾ।  ਸ਼੍ਰੀਮਤੀ ਲੀਲਾ ਨਾਗ ਉਦੋਂ ਢਾਕਾ ਯੂਨੀਵਰਸਿਟੀ ਦੀ ਵਿਦਿਆਰਥਣ ਸੀ। ਉਸ ਨੇ ਢਾਕਾ ਮਹਿਲਾ ਕਮੇਟੀ ਦੇ ਗਠਨ ਵਿੱਚ ਮਹੱਤਵਪੂਰਣ ਭੂਮਿਕਾ ਨਿਭਾਈ ਸੀ, ਅਤੇ ਉਸ ਸਮਰੱਥਾ ਵਿੱਚ ਨੇਤਾਜੀ ਨੂੰ ਮਦਦ ਕਰਨ ਲਈ ਦਾਨ ਅਤੇ ਰਾਹਤ ਸਾਮਾਨ ਇਕੱਤਰ ਕੀਤਾ ਸੀ।

1931 ਵਿੱਚ ਉਸ ਨੇ *ਜੈਸ਼ਰੀ* ਦਾ ਪ੍ਰਕਾਸ਼ਨ ਸ਼ੁਰੂ ਕੀਤਾ, ਜੋ ਪਹਿਲੀ ਪਤ੍ਰਿਕਾ ਸੀ ਜਿਸ ਦਾ ਸੰਪਾਦਨ, ਪ੍ਰਬੰਧਨ, ਅਤੇ ਸਮਗਰੀ ਯੋਗਦਾਨ ਪੂਰੀ ਤਰ੍ਹਾਂ ਔਰਤ ਲੇਖਕਾਂ ਦੁਆਰਾ ਕੀਤਾ ਗਿਆ ਸੀ।  ਇਸਨੇ ਰਬੀਂਦਰਨਾਥ ਟੈਗੋਰ ਸਹਿਤ ਕਈ ਵੱਡੀਆਂ ਸ਼ਖਸੀਅਤਾਂ ਦਾ ਅਸ਼ੀਰਵਾਦ ਪ੍ਰਾਪਤ ਕੀਤਾ, ਜਿਨ੍ਹਾਂ ਨੇ ਇਸਦਾ ਨਾਮ ਸੁਝਾਇਆ।

## ਹਵਾਲੇ
ਸ਼੍ਰੇਣੀ:Articles containing non-English-language text
ਸ਼੍ਰੇਣੀ:ਬੰਗਾਲੀ ਲੋਕ
ਸ਼੍ਰੇਣੀ:ਭਾਰਤੀ ਮਹਿਲਾ ਸਮਾਜਿਕ ਵਰਕਰ
ਏਲਿਜ਼ਾਬੇੱਥ ਐਂਡਰੇਈ

thumb|185x185px|ਏਲਿਜ਼ਾਬੇੱਥ ਐਂਡਰੇਈ (1930s)
**ਲੂਇਸ **ਏਲਿਜ਼ਾਬੇੱਥ ਐਂਡਰੇਈ (3 ਅਗਸਤ, 1876, ਲੇਯਿਜ਼ੀਗ - 1945, ਡ੍ਰੇਜ਼ਡਿਨ) ਇੱਕ ਜਰਮਨ ਪੋਸਟ-ਪ੍ਰਭਾਵਕਾਰੀ ਚਿੱਤਰਕਾਰ ਅਤੇ ਜਲ ਰੰਗਕਾਰੀ ਸੀ।

## Biography 
thumb|ਬਰਫ਼ ਵਿੱਚ ਘਰ
ਉਸ ਨੇ ਦੋ ਧਰਤੀ -ਦ੍ਰਿਸ਼ ਚਿੱਤਰਕਾਰਾਂ ਅਡੌਲਫ਼ ਥਾੱਮ (1859-1925), ਡ੍ਰੇਜ਼ਡਿਨ ਅਤੇ ਹੰਸ ਵਾਨ ਵੋਕਮਨ, ਕਾਰਲਸ  ਦੇ ਨਾਲ ਪੜ੍ਹਾਈ ਕੀਤੀ। ਉਹ ਡ੍ਰੇਜ਼ਡਿਨ ਵਿੱਚ ਰਹਿਣ ਲੱਗ ਗਈ ਸੀ, ਪਰ ਜ਼ਿਆਦਾ ਸਮਾਂ ਉਹ ਹਿਡੇਂਸੀ ਦੇ ਟਾਪੂਆਂ ਤੇ ਰਹੀ।

ਉਸ ਦਾ ਕੰਮ ਨਾਜ਼ੀ ਸਾਲ ਦੌਰਾਨ ਬਹੁਤ ਹੀ ਪ੍ਰਸਿੱਧ ਰਿਹਾ। ਉਸ ਦੀ ਮੌਤ ਅਣਜਾਣ ਤਾਰੀਖ਼ 1945 ਵਿੱਚ ਹੋਈ, ਸ਼ਾਇਦ ਇਹ ਮੌਤ ਡ੍ਰੇਜ਼ਡਿਨ ਦੇ ਬੰਬ ਧਮਾਕਿਆ ਦੇ ਨਤੀਜੇ ਵਜੋਂ ਜਾਂ ਇਸ ਤੋਂ ਬਾਅਦ ਹੋਈ ਸੀ।

## ਹਵਾਲੇ 
## ਹੋਰ ਪੜ੍ਹਨ ਲਈ 
* Ruth Negendanck: *Hiddensee: die besondere Insel für Künstler.* Edition Fischerhuder Kunstbuch 2005, ISBN 978-3-88132-288-1, S. 83-85
* Angela Rapp: *Der Hiddensoer Künstlerinnenbund - Malweiber sind wir nicht*, Berlin 2012, ISBN 978-3-00038-345-8

## ਬਾਹਰੀ ਲਿੰਕ 
* ArtNet: More works by Andrae.
* Elisabeth Andrae @ Der Hiddensoer Künstlerinnenbund

ਸ਼੍ਰੇਣੀ:ਜਨਮ 1876
ਸ਼੍ਰੇਣੀ:ਚਿੱਤਰਕਲਾ
ਤੈਤਜਾਨਾ ਡੌਲ

thumb|ਤੈਤਜਾਨਾ ਡੌਲ, 20 PICT ਥੀਓਡੋਰ, 2010
ਤੈਤਜਾਨਾ ਡੌਲ (ਜਨਮ 1970 ਵਿੱਚ,ਬ੍ਰਗਸਤੇਂਫ੍ਰਟ ਇੱਕ ਸਮਕਾਲੀ ਜਰਮਨ ਚਿੱਤਰਕਾਰ ਹੈ।

## ਜੀਵਨ 
ਤੈਤਜਾਨਾ ਡੌਲ ਨੇ 1998 ਵਿੱਚ ਕੁੰਸਤਅਕਾਦਮੀ ਦੂਸੇਲਡੋਰਫ਼ ਤੋਂ  ਤਹਿਤ ਮਾਸਟਰ ਡਾਇਟਰ ਕਰਿਜ ਤਹਿਤ ਗ੍ਰੈਜੁਏਸ਼ਨ ਕੀਤੀ। 2005 ਤੋਂ 2006 ਤੱਕ ਉਹ  ਕੁੰਜਸਥੋਲਇਉਲ ਵੈਬਨੀਸ, ਬਰਲਿਨ ਵਿੱਚ ਚਿੱਤਰਕਾਰੀ ਦੀ ਮਹਿਮਾਨ ਪ੍ਰੋਫੈਸ਼ਰ ਰਹੀ। ਨਿਊਯਾਰਕ, ਇਸਤਾਮਬੁਲ ਅਤੇ ਰੋਮ ਵਿੱਚ ਵੀਲਾ ਮਾਸੀਮੋ, ਕਾਸਾ ਬਲਦੀ ਓਲੇਵਾਨੋ ਰੋਮਾਨੋ ਵਿੱਚ ਰਹਿਣ ਤੋਂ ਬਾਅਦ ਹੁਣ ਉਹ ਬਰਲਿਨ ਵਿੱਚ ਰਹਿ ਰਹੀ ਹੈ ਅਤੇ ਕੰਮ ਕਰਦੀ ਹੈ। 2009 ਵਿੱਚ ਉਸ ਨੂੰ ਕਲਾ ਪ੍ਰੋਫੈਸ਼ਰ ਦੇ ਤੌਰ 'ਤੇ ਰਾਜ ਅਕੈਡਮੀ ਫਾਈਨ ਆਰਟਸ, ਕਾਰਲਸ  ਵਿੱਚ ਨਿਯੁਕਤ ਕੀਤਾ ਗਿਆ ਸੀ।

## ਕਲਾਤਮਕ ਕੰਮ 
 ਡੌਲ ਦੀ ਤਸਵੀਰ ਰੋਜ਼ਾਨਾ ਜੀਵਨ ਦੇ ਵੱਖ-ਵੱਖ ਬਣਤਰ ਅਤੇ ਪ੍ਰਭਾਵ ਨੂੰ ਪ੍ਰਦਰਸ਼ਿਤ ਕਰਦੀ ਹੈ, ਜਿਸ ਬਾਰੇ ਸਾਨੂੰ ਪਤਾ ਨਹੀਂ ਹੁੰਦਾ। "ਡੌਲ ਦੀ ਚਿੱਤਰਕਾਰੀ ਸਮਾਜਕ ਯਥਾਰਥ ਦੇ ਨਾਲ-ਨਾਲ ਸਵਾਲਾਂ ਦੇ ਚਿੱਤਰ  ਅਤੇ ਆਪਣੇ ਅੰਤਰਮੁਖੀ ਘੁਲ ਦੀ ਨੁਮਾਇੰਦਗੀ ਕਰਨ ਅਤੇ ਅਸਲੀਅਤ ਦੇ ਨਿਸ਼ਾਨਾਂ ਨਾਲ ਸ਼ੁਰੂ ਹੁੰਦੀ ਹੈ।"

### ਤਕਨੀਕ ਅਤੇ ਸਮੱਗਰੀ 
thumb|ਤੈਤਜਾਨਾ ਡੌਲ, ਫ਼ਰਾਰੀ F430, 2005
ਉਸ ਦੇ ਕੰਮ ਵਿਚ,ਤੈਤਜਾਨਾ ਡੌਲ ਸੰਭਾਵਨਾ ਨੂੰ ਤਫ਼ਤੀਸ਼ ਕਰਦੀ ਹੈ ਅਤੇ ਉਸਦੀ ਚਿੱਤਰਕਾਰੀ ਦੀਆਂ ਸੀਮਾਵਾਂ "ਸੋਸ਼ਲ ਕਾਰਜ ਦਾ ਸੰਭਾਵੀ ਖੁਲਾਸਾ ਅਤੇ ਸਾਡਾ ਉਸ ਪ੍ਰਤੀ ਨਜ਼ਰੀਆ" ਹੈ।. ਉਸਦੇ ਕੰਮ ਦੀ ਪ੍ਰਮੁੱਖ ਸ਼ੈਲੀ ਯਥਾਰਥਵਾਦੀ ਹੈ। ਤੈਤਜਾਨਾ ਡੌਲ ਨਿਪੁੰਨਤਾ ਅਤੇ ਅਸਫ਼ਲਤਾ, ਸੱਚ ਅਤੇ ਲੜਾਈ ਦੇ ਸਾਹਮਣੇ ਨੂੰ ਜ਼ਾਹਿਰ ਕਰਨ ਦਾ ਰਾਹ ਲੱਭਦੀ ਹੈ। 
thumb|ਤੈਤਜਾਨਾ ਡੌਲ, AD Fe ਅਸਲੀ, 2010

##  ਪ੍ਰਦਰਸ਼ਨੀ 
* 2015 *The Pharaoh Is Coming*, Galerie Gebr. Lehmann, Berlin
* 2014 *DOLL vs. HAVEKOST*, Neue Galerie Gladbeck (with Eberhard Havekost)
* 2013 *Recession II*, Cristina Guerra, Lissabon
* 2013 *Raster Image Processing – Balthus, Beckmann, Delacroix, Kirchner & Douanier Rousseau*, Galerie Jean Brolly, Paris
* 2013 *SILENT RUNNING (Get off Facebook)*, Nanzuka Underground Gallery, Tokio
* 2012 *Enigma*, The Essential Collection, Zürich
* 2011 ''Hang 'Em High*, Galerie Gebr. Lehmann, Berlin
* 2011 *Girls (Used to) Wait*, Galerie Klaus Gerrit Friese, Stuttgart
* 2010 *Tel Lie Vision*, Corsoveneziatto, Milano
* 2010 *Camp*, Museum Junge Kunst, Frankfurt (Oder)
* 2010 *Reventon*, Nanzuka Underground Gallery, Tokio
* 2010 *Toxic Chemicals*,Wilhelm-Hack-Museum, Ludwigshafen
* 2009 *Container Ship*, Art Unlimited, Basel
* 2009 *Der Lügner unter Betrügern (West End Girls)*, Galerie Gebr. Lehmann, Berlin
* 2009 *Im Westen Nichts Neues*, Galerie Gebr. Lehmann, Dresden
* 2008 *Recycling Containers*, Galerie Jean Brolly, Paris
* 2008 *Recession*, Cristina Guerra Contemporary Art, Lissabon
* 2008 *Institutional and poetic violence* (mit Anne-Lise Coste und Erik van Lieshout), Museu de Arte Contemporânea, Porto
* 2007 *Vigliance Proprete*, Galerie Jean Brolly, Paris
* 2006 *100 Bilder aus der Sammlung Schleich*, Galerie Gebr. Lehmann, Dresden
* 2005 *Bier für Öl (+ Ein blinder Passagier)'', Kunsthalle Bremerhaven

## ਹਵਾਲੇ 
ਸ਼੍ਰੇਣੀ:ਜਨਮ 1970
ਸ਼੍ਰੇਣੀ:ਜ਼ਿੰਦਾ ਲੋਕ
ਸ਼੍ਰੇਣੀ:ਚਿੱਤਰਕਾਰ
ਮੰਦਿਰਾ ਬੇਦੀ

**ਮੰਦਿਰਾ ਬੇਦੀ** (ਜਨਮ 15 ਅਪ੍ਰੈਲ 1972) ਇੱਕ ਭਾਰਤੀ ਅਭਿਨੇਤਰੀ ਹੈ, ਫੈਸ਼ਨ ਡਿਜ਼ਾਈਨਰ, ਮਾਡਲ ਅਤੇ ਟੈਲੀਵਿਜ਼ਨ ਪੇਸ਼ਕਾਰ ਹੈ।  ਮੰਦਿਰਾ ਭਾਰਤੀ ਰਾਸ਼ਟਰੀ ਚੈਨਲ ਉੱਤੇ 1994 ਵਿੱਚ ਆਉਣ ਵਾਲੇ ਟੈਲੀਵਿਜ਼ਨ ਲੜੀਵਾਰ, *ਸ਼ਾਂਤੀ*  ਵਿੱਚ ਅਦਾਕਾਰੀ ਨਾਲ ਅਦਾਕਾਰੀ ਦੀ ਖ਼ਾਸ ਸ਼ਖਸੀਆਤ ਬਣ ਗਈ। ਸ਼ਾਂਤੀ ਭਾਰਤੀ ਟੈਲੀਵਿਜਨ ਉੱਤੇ ਆਉਣ ਵਾਲਾਂ ਪਹਿਲਾਂ ਲੜੀਵਾਰ ਸੀ।ਉਸਨੇ ਟੀ.ਵੀ. ਸੀਰੀਅਲਾਂ ਵਿਚ ਆਪਣੇ ਕੈਰੀਅਰ ਨੂੰ ਅੱਗੇ ਵਧਾਉਂਦਿਆਂ(ਡੀ.ਡੀ. ਅਤੇ ਸੋਨੀ), ਦੁਸ਼ਮਣ (ਡੀ.ਡੀ.) ਅਤੇ ਕਿਉਂਕਿ ਸਾਸ ਭੀ ਕਭੀ ਬਹੁ ਥੀ (ਸਟਾਰ ਪਲੱਸ) ਨਾਲ ਸਾਲ 2003 ਅਤੇ 2007 ਵਿਚ ਆਈ ਸੀ ਸੀ ਕ੍ਰਿਕਟ ਵਰਲਡ ਕੱਪਾਂ ਅਤੇ ਚੈਂਪੀਅਨਜ਼ ਦੀਆਂ ਮੇਜ਼ਬਾਨੀ ਦੀਆਂ ਡਿਊਟੀਆਂ ਲਗਾਈਆਂ ਸਨ. ਸਾਲ 2004 ਅਤੇ 2006 ਵਿਚ ਟ੍ਰਾਫੀ ਦੇ ਨਾਲ-ਨਾਲ ਸੋਨੀ ਮੈਕਸ ਲਈ ਇੰਡੀਅਨ ਪ੍ਰੀਮੀਅਰ ਲੀਗ ਦੇ ਸੀਜ਼ਨ 2. ਉਸਨੇ ਬ੍ਰਿਟਿਸ਼ ਨੈਟਵਰਕ - ਆਈਟੀਵੀ ਲਈ ਆਈਪੀਐਲ ਸੀਜ਼ਨ 3 ਦੀ ਕਵਰੇਜ ਨੂੰ ਸੀਮਿਤ ਕੀਤਾ. ਉਸਨੇ ਲੈਕਮੇ ਫੈਸ਼ਨ ਵੀਕ 2014 ਦੇ ਦੌਰਾਨ ਆਪਣੇ ਸਾੜ੍ਹੀ ਸੰਗ੍ਰਹਿ ਦੇ ਨਾਲ ਇੱਕ ਫੈਸ਼ਨ ਡਿਜ਼ਾਈਨਰ ਵਜੋਂ ਡੈਬਿਊਟ ਕੀਤਾ.

ਬੇਦੀ ਨੇ ਪੇਟਾ ਲਈ ਗਲਤ ਚਮੜੇ ਨੂੰ ਵੀ ਉਤਸ਼ਾਹਤ ਕੀਤਾ. []] 26 ਅਕਤੂਬਰ 2013 ਨੂੰ, ਬੇਦੀ ਨੇ ਆਪਣੀ ਦਸਤਖਤ ਵਾਲੀ ਸਾੜੀ ਸਟੋਰ ਲਾਂਚ ਕੀਤੀ.

ਇਸ ਤੋਂ ਬਾਅਦ ਉਸ ਦੇ ਕੈਰੀਅਰ ਵਿਚ ਟੀਵੀ ਸੀਰੀਅਲ ਔਰਤ (ਡੀ.ਡੀ.ਅਤੇ ਸੋਨੀ), *ਦੁਸ਼ਮਣ *(ਡੀ.ਡੀ.) ਅਤੇ *ਕਿਓਕਿ ਸਾਸ ਵੀ ਕਵੀ ਬਹੁ ਥੀ *(ਸਟਾਰ ਪਲੱਸ) ਅਤੇ ਉਸਨੇ ਆਈਸੀਸੀ ਕ੍ਰਿਕਟ ਵਿਸ਼ਵ ਕੱਪ ਵਿੱਚ ਸਾਲ 2003 ਅਤੇ 2007 ਅਤੇ ਹਾਕੀ ਟ੍ਰੋਫੀ ਵਿਚ ਸਾਲ 2004 ਅਤੇ 2006 ਅਤੇ ਇੰਡੀਅਨ ਪ੍ਰੀਮੀਅਰ ਲੀਗ ਸੀਜ਼ਨ 2 ਵਿੱਚ ਸੋਨੀ ਮੈਕਸ ਲਈ ਹੋਸਟਿੰਗ ਡਿਊਟੀ ਕੀਤੀ। ਉਸਨੇ ਬ੍ਰਿਟਿਸ਼ ਨੈੱਟਵਰਕ – ITV  ਲਈ ਆਈ.ਪੀ.ਐੱਲ. ਸੀਜ਼ਨ 3 ਲਈ ਕਵਰੇਜ ਕੀਤੀ। ਉਸਨੇ ਫੈਸ਼ਨ ਡਿਜ਼ਾਇਨਰ ਦੇ ਤੌਰ ਉੱਤੇ ਲੈਕਮੇ ਫੈਸ਼ਨ ਹਫਤੇ 2014 ਦੌਰਾਨ ਸਾੜੀ ਡਿਜ਼ਾਇਨ ਲਈ ਕੰਮ ਕੀਤਾ।

ਬੇਦੀ ਨੇ ਪੀ.ਈ.ਟੀ.ਏ. ਲਈ  ਫ਼ੌਕਸ ਲੇਦਰ ਦੀ ਇਸ਼ਤਿਹਾਰ ਲਈ ਕੰਮ ਕੀਤਾ। 26 ਅਕਤੂਬਰ 2013, ਬੇਦੀ ਸਾੜੀ ਸਟੋਰ ਦੀ ਸ਼ੁਰੂਆਤ ਕੀਤੀ।

## ਨਿੱਜੀ ਜ਼ਿੰਦਗੀ 
thumb|ਬੇਦੀ ਨਾਲ ਪਤੀ ਰਾਜ Kaushalਬੇਦੀ ਨੇ 14 ਫਰਵਰੀ 1999 ਨੂੰ ਰਾਜ ਕੌਸ਼ਲ ਨਾਲ ਵਿਆਹ ਕੀਤਾ ਸੀ। 27 ਜਨਵਰੀ, 2011 ਨੂੰ ਘੋਸ਼ਣਾ ਕੀਤੀ ਗਈ ਸੀ ਕਿ ਜੋੜਾ ਆਪਣੇ ਪਹਿਲੇ ਬੱਚੇ ਦੀ ਉਮੀਦ ਕਰ ਰਿਹਾ ਹੈ। ਬੇਦੀ ਨੇ 19 ਜੂਨ 2011 ਨੂੰ ਮੁੰਬਈ ਦੇ ਲੀਲਾਵਤੀ ਹਸਪਤਾਲ ਵਿੱਚ ਵੀਰ ਨਾਮ ਦੇ ਲੜਕੇ ਨੂੰ ਜਨਮ ਦਿੱਤਾ। 2013 ਤੱਕ, ਬੇਦੀ ਅਤੇ ਉਸਦੇ ਪਤੀ ਨੇ ਆਪਣੇ ਪਰਿਵਾਰ ਨੂੰ ਪੂਰਾ ਕਰਨ ਲਈ ਲੜਕੀ ਨੂੰ ਗੋਦ ਲੈਣ ਦੀ ਪ੍ਰਕਿਰਿਆ ਲਈ ਅਰਜ਼ੀ ਦਿੱਤੀ ਹੈ. ਬੇਦੀ ਦਾ ਵਿਆਹ 14 ਫਰਵਰੀ 1999 ਨੂੰ  ਰਾਜ ਕੌਸ਼ਲ ਨਾਲ ਹੋਇਆ। ਬੇਦੀ ਨੇ 19 ਜੂਨ 2011 ਨੂੰ ਮੁੰਬਈ ਦੇ ਲੀਲਾਵਤੀ ਹਸਪਤਾਲ ਵਿੱਚ ਬੱਚੇ ਨੂੰ ਜਨਮ ਦਿੱਤਾ, ਉਹਨਾਂ ਨੇ ਆਪਣੇ ਮੁੰਡੇ ਦਾ ਨਾਮ ਵੀਰ ਰੱਖਿਆ। 2013 ਵਿੱਚ ਬੇਦੀ ਅਤੇ ਉਸਦੇ ਪਤੀ ਨੇ ਆਪਣੇ ਪਰਿਵਾਰ ਨੂੰ ਪੂਰਾ ਕਰਨ ਲਈ ਕੁੜੀ ਨੂੰ ਗੋਦ ਲਿਆ। ਕੌਸ਼ਲ ਦਾ ਦਿਲ ਦੇ ਦੌਰੇ ਕਾਰਨ 30 ਜੂਨ 2021 ਨੂੰ ਦਿਹਾਂਤ ਹੋ ਗਿਆ।

## ਫਿਲਮੋਗ੍ਰਾਫੀ 
## ਟੈਲੀਵਿਜ਼ਨ 
## ਹਵਾਲੇ 
## ਬਾਹਰੀ ਕੜੀਆਂ 
* 
* 
ਸ਼੍ਰੇਣੀ:ਜਨਮ 1972
ਸ਼੍ਰੇਣੀ:ਭਾਰਤੀ ਔਰਤ ਮਾਡਲਾਂ
ਸ਼੍ਰੇਣੀ:ਭਾਰਤੀ ਅਦਾਕਾਰਾਵਾਂ
ਸ਼੍ਰੇਣੀ:ਭਾਰਤੀ ਟੈਲੀਵਿਜ਼ਨ ਅਦਾਕਾਰਾਵਾਂ
ਸ਼੍ਰੇਣੀ:ਜ਼ਿੰਦਾ ਲੋਕ
ਟੀਨਾ ਬਾਰਾ

**ਟੀਨਾ ਬਾਰਾ ** (ਜਨਮ  ਕੇਨਮਸ਼ਨੋ 18 ਮਾਰਚ 1962) ਇੱਕ ਜਰਮਨ ਫੋਟੋਗ੍ਰਾਫ਼ਰ ਹੈ। ਜਿਸਨੇ ਆਪਣਾ ਕੈਰੀਅਰ  ਜਰਮਨ ਜਮਹੂਰੀ ਗਣਰਾਜ ਵਿੱਚ ਸ਼ੁਰੂ ਕੀਤਾ। 

ਪੁਨਰ-ਏਕੀਕਰਨ ਤੋਂ ਪਹਿਲਾਂ, ਉਹ  ਅਮਨ ਸਰਗਰਮੀ , ਜਰਮਨ ਜਮਹੂਰੀ ਗਣਰਾਜ ਦੇ ਸੰਪਰਕ ਵਿੱਚ ਸੀ।

## ਜੀਵਨ 
**ਬਾਰਾ** ਦਾ ਜਨਮ ਬਰਲਿਨ ਦੇ ਬਾਹਰ ਹੋਇਆ, ਪਰ ਵੱਡੀ ਗੁਬੇਨ ਵਿੱਚ ਹੋਈ।  ਉਹ 1945 ਵਿੱਚ  ਜਰਮਨ ਲੋਕਤੰਤਰੀ ਗਣਰਾਜ ਦੇ ਨਾਲ ਜਰਮਨੀ ਫਰੰਟੀਅਰ ਰਹੀ।

1980 ਵਿੱਚ ਉਹ ਬਰਲਿਨ ਵਾਪਿਸ ਚਲੀ ਗਈ ਅਤੇ 1980 ਤੋਂ 1986 ਤੱਕ ਬਰਲਿਨ ਦੀ ਹਮਬੋਲਟ ਯੂਨੀਵਰਸਿਟੀ ਵਿੱਚ ਪੜ੍ਹਾਈ ਕੀਤੀ, ਜਿੱਥੇ ਉਸਨੇ ਇਤਿਹਾਸ ਅਤੇ ਕਲਾ ਦਾ ਇਤਿਹਾਸ ਦਾ ਅਧਿਐਨ ਕੀਤਾ। ਇੱਕ ਵਿਦਿਆਰਥੀ ਹੋਣ ਦੇ ਨਾਤੇ ਉਹ ਸਿਆਸੀ ਵਿਰੋਧੀ ਧਿਰ ਗਰੁੱਪ ਦੇ ਸੰਪਰਕ ਵਿੱਚ ਰਹੀ, ਜਿਸ ਵਿੱਚ ਫਰਾਉਨ ਫੁਰ ਡੇਨ ਫਰੀਡੇਨ (*ਅਮਨ ਲਈ ਮਹਿਲਾ*) ਵੀ ਸ਼ਾਮਿਲ ਸੀ। (ਜਰਮਨ ਜਮਹੂਰੀ ਗਣਰਾਜ  300,000 ਤੋਂ ਵੀ ਵੱਧ ਸੋਵੀਅਤ ਫ਼ੌਜ ਦੀ ਮੇਜ਼ਵਾਨੀ ਕਰਦੇ ਸਨ।) ਜਦੋਂਉਹ ਯੂਨੀਵਰਸਿਟੀ ਵਿਚ ਸੀ, ਬਾਰਾ ਨੇ ਆਪਣੀ ਪਹਿਲੀ ਪ੍ਰਦਰਸ਼ਨੀ ਬਰਲਿਨ-ਟ੍ਰੈਪਟੋ ਵਿਖੇ ਖੇਤਰੀ ਪਬਲਿਕ ਆਰਟਸ ਹਾਉਸ ਵਿਖੇ ਰੱਖੀ। 1986 ਵਿਚ ਉਹ ਈਸਟ ਜਰਮਨ ਲੀਗ ਦੇ ਚਿੱਤਰ ਕਲਾਕਾਰਾਂ ਵਿਚ ਇਕ ਸੁਤੰਤਰ ਫੋਟੋਗ੍ਰਾਫਰ ਵਜੋਂ ਸ਼ਾਮਲ ਹੋਈ। ਤਿੰਨ ਸਾਲਾਂ ਤੱਕ ਚੱਲਣ ਵਾਲਾ ਇੱਕ ਪ੍ਰਮੁੱਖ ਦਸਤਾਵੇਜ਼ੀ ਪ੍ਰੋਜੈਕਟ ਸੀ ਅਤੇ ਇਸਦੀ ਅਗਵਾਈ ਡਾਇਟਰ ਸ਼ੂਮੈਨ ਕਰ ਰਹੀ ਸੀ।

1986 ਵਿਚ, ਬਾਰਾ ਨੇ ਲੈਪਜ਼ੀਗ ਵਿਚ ਵਿਜ਼ੂਅਲ ਆਰਟਸ ਅਕੈਡਮੀ ਦੇ ਨਾਲ ਫੋਟੋਗ੍ਰਾਫੀ ਵਿਚ ਪੱਤਰ ਵਿਹਾਰ ਦਾ ਕੋਰਸ ਸ਼ੁਰੂ ਕੀਤਾ। ਹਾਲਾਂਕਿ, ਇਹ ਜਰਮਨ ਡੈਮੋਕਰੇਟਿਕ ਰੀਪਬਲਿਕ ਲਈ ਵੱਧ ਰਹੀ ਰਾਜਨੀਤਿਕ ਅਸਥਿਰਤਾ ਦਾ ਦੌਰ ਬਣ ਰਿਹਾ ਸੀ ਅਤੇ ਉਸਨੇ ਇੱਕ ਯੋਗਤਾ ਪ੍ਰਾਪਤ ਕਰਦਿਆਂ, ਇਸ ਪੜਾਅ 'ਤੇ, 1989 ਦੇ ਬਿਨਾਂ, ਇਸ ਕੋਰਸ ਨੂੰ ਬੰਦ ਕਰ ਦਿੱਤਾ। ਇਸ ਦੀ ਬਜਾਏ ਜੁਲਾਈ 1989 ਵਿਚ ਬਰਲਿਨ ਦੀ ਕੰਧ ਡਿੱਗਣ ਤੋਂ ਕੁਝ ਮਹੀਨੇ ਪਹਿਲਾਂ, ਉਸਨੇ ਪਾਇਆ ਕਿ ਉਹ "ਅੰਦਰੂਨੀ ਸਰਹੱਦੀ" ਦੁਆਰਾ ਵੱਸਣ ਦੇ ਯੋਗ ਹੋ ਗਈ ਸੀ ਅਤੇ ਪੱਛਮੀ ਬਰਲਿਨ ਚਲੀ ਗਈ,

## ਹਵਾਲੇ 
ਸ਼੍ਰੇਣੀ:ਜਨਮ 1962
ਸ਼੍ਰੇਣੀ:ਜ਼ਿੰਦਾ ਲੋਕ
ਸ਼੍ਰੇਣੀ:ਫੋਟੋਗਰਾਫਰ
ਰਾਬਰਟ ਹੁੱਕ

**ਰਾਬਰਟ ਹੁੱਕ** FRS (  ; 18 ਜੁਲਾਈ 16353 ਮਾਰਚ 1703)   ਇੱਕ ਵਿਗਿਆਨੀ, ਕੁਦਰਤੀ ਦਾਰਸ਼ਨਿਕ ਅਤੇ ਆਰਕੀਟੈਕਟ ਵਜੋਂ ਸਰਗਰਮ ਇੱਕ ਅੰਗਰੇਜ਼ੀ ਪੌਲੀਮੈਥ ਸੀ, ਜਿਸਨੂੰ 1665 ਵਿੱਚ ਖ਼ੁਦ ਬਣਾਈ ਖ਼ੁਰਦਬੀਨ ਦੀ ਵਰਤੋਂ ਕਰਕੇ ਸੂਖਮ ਜੀਵਾਂ ਦੀ ਖੋਜ ਕਰਨ ਵਾਲੇ ਪਹਿਲੇ ਦੋ ਵਿਗਿਆਨੀਆਂ ਵਿੱਚੋਂ ਇੱਕ ਹੋਣ ਦਾ ਮਾਣ ਪ੍ਰਾਪਤ ਹੈ।  ਦੂਜਾ ਵਿਗਿਆਨੀ 1674 ਵਿੱਚ ਐਂਟੋਨੀ ਵੈਨ ਲੀਉਵੇਨਹੋਕ ਸੀ।    ਜਵਾਨੀ ਵਿੱਚ ਇੱਕ ਗ਼ਰੀਬ ਵਿਗਿਆਨਕ ਖੋਜੀ, ਜਿਸ ਨੇ 1666 ਦੀ ਲੰਡਨ ਦੀ ਮਹਾਨ ਅੱਗ ਤੋਂ ਬਾਅਦ ਅੱਧੇ ਤੋਂ ਵੱਧ ਆਰਕੀਟੈਕਚਰਲ ਸਰਵੇਖਣ ਕਰਕੇ ਦੌਲਤ ਅਤੇ ਮਾਣ ਪਾਇਆ। ਹੁੱਕ ਰਾਇਲ ਸੋਸਾਇਟੀ ਦਾ ਮੈਂਬਰ ਵੀ ਸੀ ਅਤੇ 1662 ਤੋਂ ਇਸ ਦੇ ਪ੍ਰਯੋਗਾਂ ਦਾ ਕਿਊਰੇਟਰ ਸੀ। ਉਹ ਗਰੇਸ਼ਮ ਕਾਲਜ ਵਿੱਚ ਜਿਓਮੈਟਰੀ ਦਾ ਪ੍ਰੋਫ਼ੈਸਰ ਵੀ ਸੀ।

ਭੌਤਿਕ ਵਿਗਿਆਨੀ ਰੌਬਰਟ ਬੋਇਲ ਦੇ ਸਹਾਇਕ ਵਜੋਂ, ਹੁੱਕ ਨੇ ਗੈਸ ਨਿਯਮ 'ਤੇ ਬੋਇਲ ਦੇ ਪ੍ਰਯੋਗਾਂ ਵਿੱਚ ਵਰਤੇ ਗਏ ਵੈਕਿਊਮ ਪੰਪ ਬਣਾਏ, ਅਤੇ ਖ਼ੁਦ ਪ੍ਰਯੋਗ ਕੀਤੇ। 1673 ਵਿੱਚ, ਹੁੱਕ ਨੇ ਸਭ ਤੋਂ ਪਹਿਲਾ ਗ੍ਰੇਗੋਰੀਅਨ ਟੈਲੀਸਕੋਪ ਬਣਾਇਆ, ਅਤੇ ਫਿਰ ਉਸਨੇ ਮੰਗਲ ਅਤੇ ਜੁਪੀਟਰ ਗ੍ਰਹਿਆਂ ਦੇ ਗੇੜੇ ਦੇਖੇ। ਹੁੱਕ ਦੀ 1665 ਦੀ ਕਿਤਾਬ *ਮਾਈਕਰੋਗ੍ਰਾਫੀਆ*, ਜਿਸ ਵਿੱਚ ਉਸਨੇ " ਸੈੱਲ " ਸ਼ਬਦ ਦੀ ਘਾੜਤ ਘੜੀ, ਨੇ ਸੂਖਮ ਖੋਜਾਂ ਨੂੰ ਹੁਲਾਰਾ ਦਿੱਤਾ।  Gest, Howard (Summer 2009). "Homage to Robert Hooke (1635–1703): New insights from the recently discovered Hooke folio"". *Perspect Biol Med*. **52** (3): 392–399. doi:. PMID&nbsp;19684374. S2CID&nbsp;38598026. ਆਪਟਿਕਸ ਵਿੱਚ, ਖ਼ਾਸ ਤੌਰ 'ਤੇ ਪ੍ਰਕਾਸ਼ ਰਿਫ੍ਰੈਕਸ਼ਨ, ਵਿੱਚ ਖੋਜ ਕਰਦੇ ਹੋਏ ਉਸਨੇ ਪ੍ਰਕਾਸ਼ ਦੀ ਤਰੰਗ ਥਿਊਰੀ ਦਾ ਅਨੁਮਾਨ ਲਗਾਇਆ। ਅਤੇਗਰਮੀ ਨਾਲ਼ ਪਦਾਰਥ ਦਾ ਫੈਲਣਾ , ਵੱਡੀ ਦੂਰੀ 'ਤੇ ਛੋਟੇ ਕਣਾਂ ਤੋਂ ਮਿਲ਼ ਕੇ  ਹਵਾ ਦੀ ਰਚਨਾ, ਅਤੇ ਊਰਜਾ ਦੇ ਰੂਪ ਵਿੱਚ ਗਰਮੀ ਉਸਦੀ ਪਹਿਲੀ ਰਿਕਾਰਡ ਵਿੱਚ ਆਈ ਪਰਿਕਲਪਨਾ ਹੈ।

## ਜੀਵਨ ਅਤੇ ਕੰਮ 
thumb| ਹੁੱਕ ਦਾ ਮਾਈਕ੍ਰੋਸਕੋਪ, *ਮਾਈਕ੍ਰੋਗ੍ਰਾਫੀਆ* ਵਿੱਚ ਨਕਾਸ਼ੀ ਤੋਂ

ਸ਼੍ਰੇਣੀ:ਮੌਤ 1703
ਸ਼੍ਰੇਣੀ:ਜਨਮ 1635
ਸ਼੍ਰੇਣੀ:ਲੇਖ ਜਿਨ੍ਹਾਂ ਵਿੱਚ ਤੋਂ ਹਵਾਲਾ ਲੋੜੀਂਦਾ ਹੈ
ਗੀਤਾਂਜਲੀ ਮਿਸ਼ਰਾ

**ਗੀਤਾਂਜਲੀ ਮਿਸ਼ਰਾ** ਦੱਖਣ ਏਸ਼ੀਆ ਵਿੱਚ ਕਾਮੁਕਤਾ ਅਤੇ ਔਰਤਾਂ ਦੇ ਅਧਿਕਾਰਾਂ ਦੇ ਬਾਰੇ ਵਿੱਚ ਵਕਤਾ ਅਤੇ ਲੇਖਕ, ਅਤੇ ਲਿੰਗ ਨਿਆਂ ਲਈ ਇੱਕ ਸਰਵਜਨਿਕ ਐਡਵੋਕੇਟ ਹੈ। ਉਹ ਉਹ ਸੀਆਰਈਏ, ਜੋ ਨਵੀਂ ਦਿੱਲੀ ਵਿੱਚ ਸਥਿਤ ਇੱਕ ਨਾਰੀ ਅਧਿਕਾਰ ਐਨਜੀਓ ਹੈ, ਦੀ ਕਾਰਜਕਾਰੀ ਨਿਰਦੇਸ਼ਕ ਅਤੇ ਇੰਟਰਨੇਸ਼ਨਲ ਕਰਿਮਿਨਲ ਕੋਰਟ ਦੀ ਦੇਖਭਾਲ ਕਰਨ ਵਾਲੇ ਇੱਕ ਨਿਗਰਾਨ ਦਲ, ਇੱਕ ਨਿਗਰਾਨ ਦਲ, ਜੈਂਡਰ ਜਸਟਿਸ ਲਈ ਔਰਤਾਂ ਦੀਆਂ ਪਹਿਲਕਦਮੀਆਂ ਦੀ ਪ੍ਰਧਾਨ ਹੈ।

## ਹਾਲੀਆ ਜ਼ਿੰਦਗੀ ਅਤੇ ਕੰਮ 
ਮਿਸ਼ਰਾ ਨੇ ਏਸ਼ੀਆ ਵਿੱਚ ਸੈਕਸ ਵਰਕਰਸ ਦੇ ਅਧਿਕਾਰਾਂ ਉੱਤੇ ਕਈ ਅਕਾਦਮਿਕ ਪੇਪਰ ਲਿਖੇ ਹਨ, ਜਿਹਨਾਂ ਵਿੱਚ ਪ੍ਰੋਟੈਕਟਿੰਗ ਦ ਰਾਈਟਸ ਆਫ ਸੈਕਸ ਵਰਕਰਸ: ਦ ਇੰਡੀਅਨ ਐਕਸਪੀਰੀਐਂਸ, ਹਾਰਵਰਡ ਸਕੂਲ ਆਫ ਪਬਲਿਕ ਹੈਲਥ ਹੈਲਥ ਐਂਡ ਹਿਊਮਨ ਰਾਇਟਸ ਜਰਨਲ ਵਿੱਚ ਪ੍ਰਕਾਸ਼ਿਤ ਕੀਤਾ ਗਿਆ ਸੀ।

2005 ਵਿੱਚ, ਉਸਨੇ *ਕਾਮੁਕਤਾ, ਲਿੰਗ ਅਤੇ ਅਧਿਕਾਰ: ਦੱਖਣ ਅਤੇ ਦੱਖਣ ਪੂਰਬ ਏਸ਼ੀਆ ਵਿੱਚ ਸਿੱਧਾਂਤ ਅਤੇ ਵਿਵਹਾਰ ਦੀ ਖੋਜ* (ਸੇਜ ਪ੍ਰਕਾਸ਼ਨ) ਰਾਧਿਕਾ ਚੰਦਰਮਨੀ ਦੇ ਨਾਲ ਮਿਲ ਕੇ ਲਿਖੀ। ਇਹ ਕਿਤਾਬ ਦੱਖਣ ਏਸ਼ੀਆ ਵਿੱਚ ਕਾਮੁਕਤਾ ਅਤੇ ਅਧਿਕਾਰਾਂ, ਸਿੱਖਿਆ ਅਤੇ ਸਿਹਤ ਸੇਵਾਵਾਂ ਤੋਂ ਟਰਾਂਸਸੇਕਸੁਅਲਿਟੀ, ਏਡਸ ਚਿੰਤਾਵਾਂ ਅਤੇ ਉਪਚਾਰ, ਅਤੇ ਵਕਾਲਤ ਨੂੰ ਸੰਬੋਧਿਤ ਹੈ।   

ਉਹ ਐਸੋਸੀਏਸ਼ਨ ਫਾਰ ਵਿਮੇਨ ਰਾਇਟਸ ਇਨ ਡੇਵਲਪਮੈਂਟ (ਏਡਬਲਿਊਆਈਡੀ) ਦੀ ਇੱਕ ਬੋਰਡ ਮੈਂਬਰ ਸੀ, ਅਤੇ 2005 ਵਿੱਚ ਬੋਰਡ ਦੀ ਪ੍ਰਧਾਨ ਚੁਣੀ ਗਈ ਸੀ।

## ਬਾਹਰੀ ਲਿੰਕ 
* Women's।nitiatives for Gender Justice at iccwomen.org

### ਹਵਾਲੇ 
ਸ਼੍ਰੇਣੀ:ਭਾਰਤੀ ਨਾਰੀਵਾਦੀ
ਸ਼੍ਰੇਣੀ:ਜ਼ਿੰਦਾ ਲੋਕ
ਪੁਪੂਲ ਜੈਕਰ

**ਪੁਪੂਲ ਜੈਕਰ** ਇੱਕ ਭਾਰਤੀ ਲੇਖਕ ਅਤੇ ਕਾਰਕੁਨ ਸੀ। ਉਹ ਆਜ਼ਾਦੀ ਤੋਂ ਬਾਅਦ ਭਾਰਤ ਦੇ ਪਿੰਡਾਂ ਦੀ ਕਲਾ ਅਤੇ ਦਸਤਕਾਰੀ ਨੂੰ ਉਤਸ਼ਾਹਿਤ ਕਰਨ ਲਈ ਜਾਣੀ ਜਾਂਦੀ ਸੀ। ਉਸਨੇ 1980ਈ. ਦੇ ਲਗਭਗ ਫਰਾਂਸ, ਜਪਾਨ ਅਤੇ ਅਮਰੀਕਾ ਵਿੱਚ ਭਾਰਤੀ ਕਲਾ ਨਾਲ ਸਬੰਧਿਤ ਮੇਲੇ ਕਰਵਾ ਕੇ ਭਾਰਤੀ ਸੰਸਕ੍ਰਿਤੀ ਨੂੰ ਪ੍ਰਸਿਧੀ ਦਿਲਵਾਈ।

ਉਹ ਗਾਂਧੀ-ਨਹਿਰੂ ਪਰਿਵਾਰ ਦੀ ਨਜਦੀਕੀ ਦੋਸਤ ਅਤੇ ਉਹਨਾਂ ਦੀ ਸਵੈਜੀਵਨੀ ਲੇਖਕ ਸੀ। ਉਹ ਤਿੰਨ ਪ੍ਰਧਾਨਮੰਤਰੀਆਂ ਜਵਾਹਰਲਾਲ ਨਹਿਰੂ, ਇੰਦਰਾ ਗਾਂਧੀ ਅਤੇ ਰਾਜੀਵ ਗਾਂਧੀ ਦੀ ਨਜਦੀਕੀ ਦੋਸਤ ਸੀ।

## ਹਵਾਲੇ
ਸ਼੍ਰੇਣੀ:ਜਨਮ 1915
ਸ਼੍ਰੇਣੀ:ਮੌਤ 1997
ਸ਼੍ਰੇਣੀ:ਉੱਤਰ ਪ੍ਰਦੇਸ਼ ਦੇ ਲੇਖਕ
ਲਾਲਾ ਦੇਵੀ ਚੰਦ ਦੀ ਸਰਾਂ

**ਲਾਲਾ ਦੇਵੀ ਚੰਦ ਦੀ ਸਰਾਂ** ਜਗਰਾਉਂ ਸ਼ਹਿਰ ਦੇ ਕਮੇਟੀ ਗੇਟ ਦੇ ਨਾਲ ਇੱਕ ਖੰਡਰ ਹੋ ਗਈ ਜਗਾਹ ਦਾ ਨਾਮ ਹੈ। ਇਥੇ ਤੇ ਲੱਗੇ ਹੋਏ ਪੱਥਰ ਮੁਤਾਬਿਕ ਇਹ 1874 ਵਿੱਚ ਬਣੀ ਸੀ। ਸਰਾਂ ਅੰਦਰ 34-35 ਕਮਰੇ ਹੁੰਦੇ ਸਨ।

ਕੁਝ ਸਮਾਂ ਪਹਿਲਾਂ ਲਾਲਾ ਦੇਵੀ ਚੰਦ ਦੀ ਸਰਾਂ ਦੀ ਕੁਝ ਲੋਕਾਂ ਨੇ ਰਜਿਸਟਰੀ ਕਰਵਾ ਲਈ ਸੀ। ਪਰ ਜਦੋਂ ਉਹ ਇਸ ਥਾਂ ਕਲੋਨੀ ਕੱਟਣ ਲੱਗੇ ਤਾਂ ਲੋਕਾਂ ਨੇ ਜੋਰਦਾਰ ਵਿਰੋਧ ਕੀਤਾ। ਲੋਕਾਂ ਨੇ ਸਰਾਂ ਬਚਾਓ ਐਕਸ਼ਨ ਕਮੇਟੀ ਦਾ ਗਠਨ ਕਰ ਲਿਆ।
ਅਤੁਲਿਆ ਘੋਸ਼

**ਅਤੁਲਿਆ ਘੋਸ਼,** ਇੱਕ ਬੰਗਾਲੀ ਸਿਆਸਤਦਾਨ ਅਤੇ ਇੱਕ ਯੋਗ/ਕੁਸ਼ਲ ਸਿਆਸੀ ਪ੍ਰਬੰਧਕ ਸੀ। ਉਹ ਭਾਰਤੀ ਰਾਜਨੀਤੀ ਵਿੱਚ ਇੱਕ ਪ੍ਰਸਿੱਧ (legend) ਨੇਤਾ ਮੰਨਿਆ ਜਾਂਦਾ ਹੈ।

## ਹਵਾਲੇ
ਸ਼੍ਰੇਣੀ:ਜਨਮ 1904
ਸ਼੍ਰੇਣੀ:ਮੌਤ 1986
ਸ਼੍ਰੇਣੀ:ਬੰਗਾਲੀ ਸਿਆਸਤਦਾਨ
ਮੁਮਤਾਜ਼ (ਅਦਾਕਾਰਾ)

**ਮੁਮਤਾਜ਼ ਮਾਧਵਨੀ** (ਜਨਮ 31 ਜੁਲਾਈ 1947) ਇੱਕ ਭਾਰਤੀ ਬਾਲੀਵੁੱਡ ਅਦਾਕਾਰਾ ਅਤੇ ਸਾਬਕਾ ਮਾਡਲ ਹੈ।

## ਕੈਰੀਅਰ 
right|thumb|ਮੁਮਤਾਜ਼ 2010 ਵਿਚ
ਮੁਮਤਾਜ਼ ਨੇ ਬਾਲ ਕਲਾਕਾਰ ਵਜੋਂ ਹੀ ਸੋਨੇ ਕੀ ਚਿੜੀਆਂ (1958) ਵਿੱਚ ਨਜ਼ਰ ਆਈ ਅਤੇ ਨੌਜਵਾਨ ਕਲਾਕਾਰ ਵਜੋਂ ਉਹ ਫਿਲਮ ਵੱਲਹ ਕਆ ਬਾਤ ਹੈ, *ਸਟ੍ਰੀ* ਅਤੇ *Sਹਰਾ*  ਵਿੱਚ 1960 ਦੇ ਸ਼ੁਰੂ ਵਿੱਚ ਨਜ਼ਰ ਆਈ। ਇੱਕ ਏ ਕਲਾਸ ਅਦਾਕਾਰਾ ਵਜੋਂ ਉਹ ਫਿਲਮ *ਗਹਿਰਾ ਦਾਗ* ਵਿੱਚ ਫਿਲਮ ਦੇ ਹੀਰੋ ਦੀ ਭੈਣ ਦੀ ਭੂਮਿਕਾ ਵਿੱਚ ਨਜ਼ਰ ਆਈ। ਉਸ ਤੋਂ ਬਾਅਦ ਉਸਨੂੰ ਇੱਕ ਸਫਲ ਰਹੀ ਫਿਲਮ *ਮੁਝੇ ਜੀਣੇ ਦੋ*  ਵਿੱਚ ਛੋਟਾ ਰੋਲ ਮਿਲਿਆ। ਉਸ ਤੋਂ ਬਾਅਦ ਉਹ 16 ਫਿਲਮਾਂ ਵਿੱਚ ਮੁੱਖ ਕਿਰਦਾਰ ਵਿੱਚ ਨਜ਼ਰ ਆਈ ਜਿਨ੍ਹਾਂ ਵਿੱਚ ਸ਼ਾਮਿਲ ਫਿਲਮਾਂ ਸਨ*ਫੋਲਾਦ*, *ਵੀਰ ਭੀਮਸੈਨ*, *ਟਾਰਜ਼ਨ ਕਮਜ਼ ਇਨ ਦਿੱਲੀ*, *ਸਿਕੰਦਰ-ਈ-ਆਜ਼ਮ*, *ਰੁਸਤਮੇ -ਏ-ਹਿੰਦ*, *ਰਾਕਾ* ਅਤੇ *ਡਾਕੂ ਮੰਗਲ ਸਿੰਘ * ਜਿਹੜੀ ਫ੍ਰੀਸਟਾਈਲ ਪਹਿਲਵਾਨ ਦਾਰਾ ਸਿੰਘ ਨਾਲ ਸੀ, ਜਿਸ ਨਾਲ ਉਸ ਨੂੰ ਸਟੰਟ-ਫਿਲਮ ਹੀਰੋਇਨ ਵਜੋਂ ਵੀ ਜਾਣਿਆ ਗਿਆ। ਅਤੇ ਲੇਬਲ ਕੀਤਾ ਗਿਆ ਸੀ ਦੇ ਰੂਪ ਵਿੱਚ ਇੱਕ ਸਟੰਟ-ਫਿਲਮ ਹੈਰੋਇਨ। ਇਸ ਫਿਲਮ ਵਿੱਚ ਦਾਰਾ ਸਿੰਘ ਦਾ ਮਿਹਨਤਾਨਾ 450,000 ਰੁਪਏ ਪ੍ਰਤੀ ਫਿਲਮ ਅਤੇ ਮੁਮਤਾਜ਼ ਦਾ ਮਹਟਣਾ 250,000 ਰੁਪਏ ਪ੍ਰਤੀ ਫਿਲਮ ਹੋ ਗਿਆ।

ਉਸ ਤੋਂ ਬਾਅਦ ਉਸਨੇ ਰਾਜ ਖੋਸਲਾ ਦੀ ਫਿਲਮ *ਦੋ ਰਾਸਤੇ* (1969) ਫਿਲਮ ਤੀ। ਰਾਜੇਸ਼ ਖੰਨਾ ਨੇ ਮੁਮਤਾਜ਼ ਨੂੰ ਇਸ ਫਿਲਮ ਨਾਲ ਵੱਡੀ ਸਟਾਰ ਬਣਾ ਦਿੱਤਾ, ਜਦਕਿ ਡਾਇਰੈਕਟਰ ਖੋਸਲਾ ਨੇ ਉਸਨੂੰ ਚਾਰ ਗੀਤਾ ਵਿੱਚ ਮਾਮੂਲੀ ਜਿਹੀ ਭੂਮਿਕਾ ਦਿੱਤੀ ਸੀ। ਇਸ ਫਿਲਮ ਵਿੱਚ ਮੁਮਤਾਜ਼ ਦੀ ਭੂਮਿਕਾ ਚਾਹੇ ਛੋਟੀ ਸੀ ਪਰ ਇਹ ਫਿਲਮ ਉਸਨੂੰ ਬਹੁਤ ਪਸੰਦ ਸੀ। 1969 ਵਿੱਚ ਰਾਜੇਸ਼ ਖੰਨਾ ਦੇ ਨਾਲ ਉਸ ਦੀਆਂ ਫਿਲਮਾਂ* ਦੋ ਰਾਸਤੇ* ਅਤੇ *ਬੰਧਨ* ਕਮਾਈ ਦੇ ਪੱਖ ਤੋਂ ਵਧੀਆ ਰਹੀਆਂ, ਦੋਹਾਂ ਫਿਲਮਾਂ ਨੇ ਕ੍ਰਮ ਵਾਰ 65 ਲੱਖ ਅਤੇ 28 ਲੱਖ ਦੀ ਆਮਦਨੀ ਕੀਤੀ। ਰਾਜਿੰਦਰ ਕੁਮਾਰ ਦੇ ਨਾਲ ਫਿਲਮ ਟਾਂਗੇਵਾਲਾ ਵਿੱਚ ਮੁੱਖ ਭੂਮਿਕਾ ਕੀਤੀ। ਸ਼ਸ਼ੀ ਕਪੂਰ ਨੇ ਉਸਨੂੰ ਸਟੰਟ ਹੀਰੋਇਨ ਹੋਣ ਕਾਰਨ ਫਿਲਮ ਸੱਚਾ ਜੂਠਾ ਵਿੱਚ ਨਹੀਂ ਲਿਆ ਸੀ, ਪਰ ਬਾਅਦ ਵਿੱਚ ਉਸਨੇ ਚੋਰ ਮਚਾਏ ਛੋਰ ਫਿਲਮ ਮੁਮਤਾਜ਼ ਨਾਲ ਹੀ ਕੀਤੀ। 1973 ਵਿੱਚ ਧਰਮਿੰਦਰ ਨਾਲ ਫਿਲਮ *ਲੋਫ਼ਰ* ਅਤੇ *ਝੀਲ ਕੇ ਉਸ ਪਰ*।

ਉਸ ਨੇ ਪਸੰਦੀਦਾ ਫਿਲਮ ਖਿਲੋਨਾ (1970) ਵਿੱਚ ਵਧੀਆ ਭੂਮਿਕਾ ਲਈ ਫਿਲਮਫੇਅਰ ਵਧੀਆ ਅਭਿਨੇਤਰੀ ਦਾ ਪੁਰਸਕਾਰ ਜਿੱਤਿਆ, ਮੁਮਤਾਜ਼ ਨੂੰ ਖੁਸ਼ੀ ਸੀ ਕੇ ਦਰਸ਼ਕਾਂ ਨੇ ਉਸਦੀ ਭਾਵਨਾਤਮਕ ਭੂਮਿਕਾ ਨੂੰ ਸਵੀਕਾਰ ਕੀਤਾ। ਮੁਮਤਾਜ਼ ਨੇ ਧਰਮਿੰਦਰ, ਫਿਰੋਜ਼ਸ਼ਾਹ ਖਾਨ, ਸੰਜੀਵ ਕੁਮਾਰ ਅਤੇ ਬਿਸਵਜੀਤ ਵਰਗੇ ਕਲਾਕਾਰਾਂ ਨਾਲ ਕੰਮ ਕੀਤਾ। ਰਾਜੇਸ਼ ਖੰਨਾ ਨਾਲ ਉਸਦੀਆਂ 10 ਫਿਲਮਾਂ ਸਨ।

## ਫਿਲਮੋਗ੍ਰਾਫੀ 
## ਨਿੱਜੀ ਜ਼ਿੰਦਗੀ 
ਮੁਮਤਾਜ਼ ਦਾ ਵਿਆਹ ਵਪਾਰੀ ਮਯੂਰ ਮਾਧਵਨੀ ਨਾਲ 1974 ਵਿੱਚ ਹੋਇਆ। ਉਸ ਦੀਆਂ ਦੋ ਕੁੜੀਆਂ ਹਨ।  ਇੱਕ ਦਾ ਵਿਆਹ ਅਭਿਨੇਤਾ ਫਿਰੋਜ਼ਸ਼ਾਹ ਖਾਨ ਦੇ ਪੁੱਤਰ ਫਰਦੀਨ ਖਾਨ 2006 ਵਿੱਚ ਹੋਇਆ।

## ਅਵਾਰਡ 
ਮੁਮਤਾਜ਼ ਨੇ 1970 ਵਿੱਚ ਫਿਲਮਫੇਅਰ ਵਧੀਆ ਅਭਿਨੇਤਰੀ ਦਾ ਪੁਰਸਕਾਰ ਫਿਲਮ ਖਿਲੋਨਾ ਲਈ ਹਾਸਿਲ ਕੀਤਾ, ਅਸਲ ਵਿੱਚ ਕੋਈ ਵੀ ਫਿਲਮ ਖਿਲੋਨਾ ਵਿੱਚ ਚਾਂਦ ਦੀ ਭੂਮਿਕਾ ਜੋ ਇੱਕ ਵੇਸਵਾ ਦੀ ਕਹਾਣੀ ਸੀ ਵਿੱਚ ਦਿਲਚਸਪੀ ਨਹੀਂ ਲੈ ਰਿਹਾ ਸੀ। ਮੁਮਤਾਜ਼ ਨੇ ਇਸ ਭੂਮਿਕਾ ਲਈ  ਵਧੀਆ ਅਭਿਨੇਤਰੀ ਦਾ ਫਿਲਮਫੇਅਰ ਐਵਾਰਡ ਹਾਸਿਲ ਕੀਤਾ।

ਆਪਣੇ ਕਰੀਅਰ ਦੌਰਾਨ ਉਸਨੇ  ਵਧੀਆ ਅਦਾਕਾਰਾ ਤੇ ਤੌਰ ਉੱਤੇ ਇੱਕ ਫਿਲਮਫੇਅਰ ਅਵਾਰਡ ਅਤੇ ਸਹਾਇਕ ਅਵਨੇਤਰੀ ਦੇ ਤੌਰ ਤੇ ਤਿੰਨ  ਬੀ.ਐੱਫ਼.ਜੇ.ਏ. ਅਵਾਰਡ ਮਿਲਿਆ।

**ਜੇਤੂ**
* ਬੀ.ਐੱਫ਼.ਜੇ.ਏ. ਅਵਾਰਡ: ਸਹਾਇਕ ਅਭਿਨੇਤਰੀ–ਫਿਲਮ *ਬ੍ਰਹਮਚਾਰੀ* (1968)
* ਫਿਲਮਫੇਅਰ ਵਧੀਆ ਅਭਿਨੇਤਰੀ ਦਾ ਪੁਰਸਕਾਰ – ਫਿਲਮ *ਖਿਲੋਨਾ* (1970)
* ਫਿਲਮਫੇਅਰ ਲਾਈਫ ਟਾਈਮ ਆਚੀਵਮੈਂਟ ਪੁਰਸਕਾਰ (1996)
* ਆਈ.ਆਈ.ਐੱਫ਼.ਏ. ਅਵਾਰਡ ਭਾਰਤੀ ਸਿਨੇਮਾ ਵਿੱਚ ਵਧੀਆ ਯੋਗਦਾਨ ਲਈ ਆਨਰੇਰੀ ਅਵਾਰਡ (2008) ਮਿਲਿਆ।
**ਨਾਮਜ਼ਦ**
* ਫਿਲਮਫੇਅਰ ਵਧੀਆ ਸਹਾਇਤਾ ਅਭਿਨੇਤਰੀ ਦਾ ਪੁਰਸਕਾਰ – *ਰਾਮ ਔਰ ਸ਼ਿਆਮ* (1967)
* ਫਿਲਮਫੇਅਰ ਵਧੀਆ ਸਹਾਇਤਾ ਅਭਿਨੇਤਰੀ ਦਾ ਪੁਰਸਕਾਰ – *ਆਦਮੀ ਔਰ ਇਨਸਾਨ* (1969)

## ਹਵਾਲੇ 
## ਬਾਹਰੀ ਕੜੀਆਂ 
* 
* ਪ੍ਰੋਫ਼ਾਈਲ english ਦੇ ਮੁਮਤਾਜ਼ ਦੇ ਕੈਰੀਅਰ ਨੂੰ

ਸ਼੍ਰੇਣੀ:ਜਨਮ 1947
ਸ਼੍ਰੇਣੀ:ਭਾਰਤੀ ਅਦਾਕਾਰਾਵਾਂ
ਸ਼੍ਰੇਣੀ:ਜ਼ਿੰਦਾ ਲੋਕ
ਸ਼੍ਰੇਣੀ:20ਵੀਂ ਸਦੀ ਦੀਆਂ ਫ਼ਿਲਮੀ ਅਦਾਕਾਰਾਂ
ਤਰਾਵੜੀ

**ਤਰਾਵੜੀ ** (ਇਤਿਹਾਸਕ ਨਾਮ -ਤਰਾਇਨ) ਹਰਿਆਣਾ ਦਾ ਇੱਕ ਸ਼ਹਿਰ ਹੈ।ਇਹ ਕੁਰੂਕਸ਼ੇਤਰ- ਕਰਨਾਲਰਾਸ਼ਟਰੀ ਰਾਜ ਮਾਰਗ 5 ਦੇ ਵਿਚਕਾਰ ਸਥਿਤ ਹੈ।

ਇਹ ਪਿੰਡ ਬਾਸਮਤੀ ਦੇ ਚਾਵਲਾਂ ਦੇ ਨਿਰਯਾਤ ਲਈ ਕਾਫੀ ਮਸ਼ਹੂਰ ਹੈ।

## ਇਤਿਹਾਸ 
ਇਹ ਇੱਕ ਇਤਿਹਾਸਕ ਸ਼ਹਿਰ ਹੈ ਜੋ ਤਰਾਇਨ ਜਾਂ ਤਰਾਵੜੀ ਯੁੱਧ ਕਰਕੇ ਮਸ਼ਹੂਰ ਹੈ।

## ਭੂਗੋਲਿਕ ਸਥਿਤੀ 
## ਸੈਲਾਨੀ ਥਾਵਾਂ 
*ਪ੍ਰਿਥਵੀਰਾਜ ਚੌਹਾਨ ਦਾ ਕਿਲਾ 

Prithviraj Chauhan' Fort-2, Taraori, Haryana.jpeg
File:Prithviraj Chauhan's Fort, Taraori, Karnal, Haryana.jpeg

## ਹਵਾਲੇ 
ਸ਼੍ਰੇਣੀ:ਹਰਿਆਣਾ ਦੇ ਸ਼ਹਿਰ ਅਤੇ ਕਸਬੇ
ਸ਼ੁਭਾਂਗੀ ਕੁਲਕਰਣੀ

**ਸ਼ੁਭਾਂਗੀ ਕੁਲਕਰਣੀ** (ਜਨਮ 19 ਜੁਲਾਈ 1959) ਇੱਕ ਭਾਰਤੀ ਮਹਿਲਾ ਕ੍ਰਿਕਟ ਖਿਡਾਰੀ ਹੈ। ਉਹ *ਭਾਰਤੀ ਮਹਿਲਾ ਕ੍ਰਿਕਟ ਐਸੋਸ਼ੀਏਸ਼ਨ* ਦੀ ਸਕੱਤਰ ਵੀ ਰਹਿ ਚੁੱਕੀ ਹੈ, ਜਦੋਂ ਇਸ ਐਸੋਸ਼ੀਏਸ਼ਨ ਨੂੰ 2006 ਵਿੱਚ ਭਾਰਤੀ ਕ੍ਰਿਕਟ ਕੰਟਰੋਲ ਬੋਰਡ ਵਿੱਚ ਮਿਲਾ ਲਿਆ ਗਿਆ ਸੀ। 

ਉਹ ਇੱਕ ਲੈੱਗ-ਸਪਿਨਰ ਸੀ। ਘਰੇਲੂ ਕ੍ਰਿਕਟ ਵਿੱਚ ਉਹ ਮਹਾਂਰਾਸ਼ਟਰ ਮਹਿਲਾ ਕ੍ਰਿਕਟ ਟੀਮ ਵੱਲੋਂ ਖੇਡਦੀ ਰਹੀ ਹੈ ਅਤੇ ਅੰਤਰਰਾਸ਼ਟਰੀ ਕ੍ਰਿਕਟ ਵਿੱਚ ਉਸਨੇ ਆਪਣਾ ਪਹਿਲਾ ਮੈਚ 1976 ਵਿੱਚ ਵੈਸਟ ਇੰਡੀਜ਼ ਕ੍ਰਿਕਟ ਟੀਮ ਖ਼ਿਲਾਫ ਖੇਡਿਆ। ਇਹ ਵੈਸਟ ਇੰਡੀਜ਼ ਵਿਰੁੱਧ ਭਾਰਤੀ ਮਹਿਲਾ ਕ੍ਰਿਕਟ ਟੀਮ ਦਾ ਪਹਿਲਾ ਮੈਚ ਸੀ। ਉਸਨੇ 19 ਟੈਸਟ ਮੈਚ ਖੇਡੇ ਸਨ ਅਤੇ ਪੰਜ ਪਾਰੀਆਂ ਵਿੱਚ ਉਸਨੇ 5 ਤੋਂ ਜਿਆਦਾ ਵਿਕਟਾਂ ਹਾਸਿਲ ਕੀਤੀਆਂ ਸਨ।

ਸ਼ੁਭਾਂਗੀ ਨੇ 5 ਅੰਤਰਰਾਸ਼ਟਰੀ ਦੌਰਿਆਂ ਵਿੱਚ 27 ਇੱਕ ਦਿਨਾ ਅੰਤਰਰਾਸ਼ਟਰੀ ਕ੍ਰਿਕਟ ਮੈਚ ਖੇਡੇ ਹਨ।
* 1978 ਮਹਿਲਾ ਕ੍ਰਿਕਟ ਵਿਸ਼ਵ ਕੱਪ (2 ਮੈਚ)
* 1982 ਮਹਿਲਾ ਕ੍ਰਿਕਟ ਵਿਸ਼ਵ ਕੱਪ (12 ਮੈਚ)
* 1983/84 ਆਸਟਰੇਲੀਆਈ ਟੀਮ ਦਾ ਭਾਰਤੀ ਦੌਰਾ (4 ਮੈਚ)
* 1984/85 ਨਿਊਜ਼ੀਲੈਂਡ ਟੀਮ ਦਾ ਭਾਰਤੀ ਦੌਰਾ (6 ਮੈਚ)
* 1986 ਭਾਰਤੀ ਟੀਮ ਦਾ ਇੰਗਲੈਂਡ ਦੌਰਾ (3 ਮੈਚ)

ਸ਼ੁਭਾਂਗੀ ਨੇ ਤਿੰਨ ਟੈਸਟ ਮੈਚਾਂ ਵਿੱਚ ਭਾਰਤੀ ਮਹਿਲਾ ਕ੍ਰਿਕਟ ਟੀਮ ਦੀ ਕਪਤਾਨੀ ਵੀ ਕੀਤੀ ਸੀ (ਇੱਕ ਇੰਗਲੈਂਡ ਖ਼ਿਲਾਫ ਅਤੇ ਦੋ ਆਸਟਰੇਲੀਆ ਖ਼ਿਲਾਫ)। ਇਸ ਤੋਂ ਇਲਾਵਾ ਇੰਗਲੈਂਡ ਖ਼ਿਲਾਫ ਇੱਕ ਓ.ਡੀ.ਆਈ. ਮੈਚ ਵਿੱਚ ਵੀ ਓਨਾਂ ਨੇ ਕਪਤਾਨੀ ਕੀਤੀ ਸੀ। 

ਉਸਨੇ 1991 ਈਸਵੀ ਵਿੱਚ ਟੈਸਟ ਕ੍ਰਿਕਟ ਤੋਂ ਸੰਨਿਆਸ ਲੈ ਲਿਆ ਸੀ। ਮੌਜੂਦਾ ਸਮੇਂ ਉਹ ਅੰਤਰਰਾਸ਼ਟਰੀ ਕ੍ਰਿਕਟ ਸਭਾ ਦੀ ਮਹਿਲਾ ਕ੍ਰਿਕਟ ਕਮੇਟੀ ਦੀ ਮੈਂਬਰ ਹੈ, ਜੋ ਕਿ ਏਸ਼ੀਆਈ ਕ੍ਰਿਕਟ ਸਭਾ ਵੱਲੋਂ ਨੁਮਾਇੰਦਗੀ ਕਰਦੀ ਹੈ।
## ਹਵਾਲੇ
ਸ਼੍ਰੇਣੀ:ਭਾਰਤੀ ਲੋਕ
ਸ਼੍ਰੇਣੀ:ਜ਼ਿੰਦਾ ਲੋਕ
ਸ਼੍ਰੇਣੀ:ਜਨਮ 1959
ਸ਼੍ਰੇਣੀ:ਭਾਰਤੀ ਮਹਿਲਾ ਕ੍ਰਿਕਟ ਖਿਡਾਰੀ
ਸ਼੍ਰੇਣੀ:ਭਾਰਤੀ ਮਹਿਲਾ ਟੈਸਟ ਕ੍ਰਿਕਟ ਖਿਡਾਰੀ